Lunbo Fanin Libey Sihhee Faidhaathah! - Vaguthu\nލުނބޯ ފަނިން ލިބޭ ސިއްހީ ފައިދާތައް!\nލުނބޯ ފަންޏަކީ ގިނަ ފައިދާތަކެއް އެކުލެވޭ ބުއިމަކަށްވާއިރު މި ފެން ގަވައިދުން ބޭނުންކުރަން ފަށައިފިނަމަ ގިނަ ސިއްހީ މައްސަލަތަކަށް ހައްލު ލިބިގެންދާނެ އެވެ.\nކިޑްނީގައި ހިލަ އުފެދުމަކީ ރާއްޖޭގައި އާންމުކޮށް ދިމާވާ މައްސަލައެކެވެ. މަދުން ފެން ބޮވުން ފަދަ ސަބަބުތަކާއި ހުރެ ކިޑްނީގައި ހިލަ އުފެދޭއިރު އެއީ އެހެން ސިއްހީ މައްސަލަތަކަށްވެސް މަގުފަހިކޮށްދޭ ކަމެކެވެ. ނަމަވެސް ލުނބޯ ފަންޏަކީ ފަސޭހައިން ކިޑްނީ ހިލަ ފިލުވައިދޭ ބުއިމެކެވެ. އަދި އިތުރަށް ހިލަ އުފެދިޔަ ނުދީ އެހީވެދެއެވެ.\nކެއުމަށް ގެނެވޭ ބަދަލަކުން ނުވަތަ އެހެން ސިއްހީ މައްސަލައެއްގެ ސަބަބުން ހަޖަމުކުރުމަށް އުނދަގޫތަކެއް ކުރިމަތިވާފަހަރު އާދެއެވެ. ހެނދުނު ހުސް ބަނޑާ ލުނބޯފަނި ތައްޓެއް ބޯލާށެވެ. ހަޖަމުގެ މައްސަލައަށް އެދެވޭ ހައްލެއް ލިބިގެންދާނެއެވެ.\nބައްޔެއްގެ ސަބަބުން ނުވަތަ ކެއުމުގައި ލޮނުމެދު ފިޔާ ފަދަ ތަކެތި ގިނައިން ހިމެނުމުން އަނގައިން ނުބައިވަސް ދުވުމަށް މަގުފަހިވެއެވެ. އޭގެ އިތުރުންވެސް އަބަދު އަނގަ ހިކިފައި ހުރުމުގެ ސަބަބުންވެސް އަނގައިން ނުބައިވަސް ދުވާނެއެވެ. އެހެންކަމުން ހެނދުނުގެ ވަގުތުގައި ލުނބޯފަނި ތައްޓެއް ބޯލާށެވެ. އަނގަ ހިކުމުންނާއި ނުބައިވަސް ދޮވުމުން ދުރުކޮށްދޭނެއެވެ.\nބަރުދަން ލުއިކޮށް ދިނުމަށް ލުނބޯ ފަންޏަކީ އެއްވަނައިގެ އެއްޗެކެވެ. ލުނބޯފެނީގެ ސަބަބުން ހަށިގަނޑުގައި މެޓަބޮލިޒަމް ރޭޓް އިތުރުކޮށްދީ ބަނޑުހައި ވުމުން ދުރުކޮށްދޭނެއެވެ. ނަމަވެސް ލުނބޯ ފަންޏަކީ އަންހެނުންނަށް އެހާ ގިނައިން ބޭނުންކުރަންވާނެ އެއްޗެއް ނޫނެވެ. ހަށިގަނޑަށް ބޭނުންވާނީ ދުވާލަކު އެއް ލުނބޯއެވެ، އެހެންކަމުން އެވަރަށް ބޭނުންކުރާށެވެ.\nޖޫން 4, 2018 02:34\nއަންހެނުން ގިނަައިން ލުބޮޖުސްބީމަކިހިނެއްވަނީ ؟


Massaikai Kuraa Thanthanuge Salamathee Fiyavalhu Adhives Rangalheh Noon\nއިމާރާތް ކުރަމުންދިޔަ ގެއެއްގެ ތިން ވަނަ ފަންގިފިލާ އިން ދެ ހިލަވެލި ބަސްތާ ވެއްޓިފައި--\n26 ޖެނުއަރީ 2019 1 ކޮމެންޓް\nމަސައްކަތް ކުރާ ތަންތަނުގެ ސަލާމަތީ ފިޔަވަޅު އަދިވެސް ރަނގަޅެއް ނޫން\nމިދިޔަ ޑިސެމްބަރު މަހުގެ ތެރޭގައި ދިވެހިން ސިއްސުވާލީ، މ. ނަލަހިޔާމަންޒިލުގެ ފަސް ވަނަ ފަންގިފިލާގައި މަސައްކަތް ކުރަމުން ދަނިކޮށް ވެއްޓުނު ސިމެންތި ބަސްތާއެއް ދަށުވެ އުމުރުން އެންމެ ނުވަ އަހަރުގެ ރައުޝަން ޖިއާން މަރުވި ހަބަރެވެ.\nއެމަރަކީ ދިވެހިން 'ހޭލައްވާލި' މަރެއްގެ ގޮތުގައި ގިނަ ބަޔަކު އަންނަނީ ސިފަ ކުރަމުންނެވެ. ކޮންސްޓްރަކްޝަން ދާއިރާގައި ދޯދިޔާކަން ސަރުކާރުގެ ސަމާލުކަމަށް އައިކަމަށް ގިނަ ބަޔަކަށް ހީކުރެވުނުނެވެ. ވިލިމާލެ އާއި ހުޅުމާލެ ހިމެނޭހެން މާލޭގައި ކޮންސްޓްރަކްޝަން މަސައްކަތް ކުރިއަށްދާ 473 ސައިޓެއްގައި މަސައްކަތް ކުރިއަށް ދަނީ އެންމެ އެކަށޭނެ ގޮތެއްގައި ސަލާމަތީ ފިޔަވަޅުތައް އަޅައިގެންތޯ ބެލުމަށް ސަރުކާރުގެ މުވައްސަސާތަކުން ކޮންސްޓްރަކްޝަން ސައިޓުތަކަށް ޒިޔާރަތް ކުރިއެވެ.\nކޮންސްޓްރަކްޝަން ދާއިރާގައި ހުރި އެފަދަ މައްސަލަތަކަކީ ދިވެހިން އަބަދުމެ ދައްކަމުން އަންނަ ވާހަކަތަކަކަށްވާއިރު އެފަދަ މައްސަލަތައް ދިވެހިންގެ ސަމާލުކަމަށް އަންނަނީ "ނުރައްކާތެރި" ހާދިސާއެއް ހިނގުމުންނެވެ. އެގޮތުން ކޮންސްޓްރަކްޝަން ދާއިރާގައި މިހާރު މަސައްކަތް ކުރެވެމުން ދަނީ ސަލާމަތާއި ރައްކާތެރިގޮތުން އަޅަން ޖެހޭ ފިޔަވަޅުތައް އަޅައިގެންތޯ ބަލާނެ ބަޔަކު މިއަދަކު ނެތެވެ. އެކަން ހާމަވަނީ މިދިޔަ ބުދަ ދުވަހުގެ ރޭ، ގ. މަހުމާގޭ ކުރިމަތީ އޮތް ގޯޅިގަނޑުގައި މަސައްކަތް ކުރަމުން ދަނިކޮށް ހިނގާދިޔަ ހާދިސާއަކުންނެވެ.\nއިމާރާތް ކުރަމުންދިޔަ ގެއެއްގެ މަތިން އެއްޗެއް ވެއްޓިގެން އުޅޭކަމަށް އަޑުތައް ފެތުރުމާއެކު އެކަށް ކަށަވަރުކޮށްދީ ފުލުހުންގެ މީޑިއާ އޮފިޝަލަކު ވިދާޅުވީ، ހަދަމުންދާ އިމާރާތެއްގެ ތިން ވަނަ ފަންގިފިލާ އިން ވެއްޓުނީ ދެ ބަސްތާ ހިލަވެލި ކަމަށެވެ. އެކަމަކު އެ ހާދިސާގައި މީހަކަށް އަނިޔާ ނުވާކަމަށް ފުލުހުން ބުނެއެވެ.\nއެ ދެބަސްތާ މަތިން ވެއްޓި، މުޅި ގޯޅި ގަނޑުގައި ހިލަވެލިތައް ފައިބައިފައި އޮތް މަންޒަރު ފޮޓޯތަކުން ފެނެއެވެ.\nދެބަސްތާ ހިލަވެލި ވެއްޓިފައި--ފޮޓޯ: ސޯޝަލް މީޑިއާ\nހިލަވެލި ބަސްތާއެއްގައި 50 ކިލޯ ހުންނައިރު އެއިން ބަސްތާއަކުން މީހެއްގެ ގައިގާ ޖެހުނު ނަމަ ލިބޭނީ ކޮން ފަދަ އަނިޔާއެއްކަން ވެސް ހިތައް ގެނުވަން ދައްޗެވެ.\nބައެއްގެ އިހުމާލުން ޖިއާންގެ އާއިލާއަށް ކުރަން ޖެހިފައިވާ އެ ހިތި ތަޖުރިބާ ކުރަން ޖެހޭނީ ދެން އާއިލާއަކުން ކަމެއް ނޭނގެއެވެ. އޭގެ ކުރިން އިހުމާލުވާ ފަރާތްތަކަށް އެކަށީގެންވާ އަދަބެއް ދީ އެކަން ހުއްޓުވަން ވެއްޖެއެވެ.\nކޮންއިރަކުންބާ ސަރުކާރުން މިކަމަށް އެންމެ އެކަށޭނަ ހައްލެއް ހޯދައިދޭނީ..އިތުރު ފުރާނައެއް މިދުނިޔެއިން ނެތިދިޔައިމަތޯ؟


Taza kunfuneege promotional harakaathehge gothun loabeege lavaeh! - Hama.mv\nތާޒާ ކުންފުނީގެ ޕްރޮމޯޝަނަލް ހަރަކާތަކެއްގެ ގޮތުން ލޯބީގެ ލަވައެއް!\nހަމަ ނިއުސް HamaNews\n03 ޖެނުއަރީ 2021 | 12:37\nލޯބި ދޭނަން ޔަގީންގެ މަންޒަރެއް\nއާދިއްތަ , 03 ޖެނުއަރީ 2021 | 12:37\nރާއްޖޭގައި މިނަރަލައިޒްޑް ފެން އުފައްދާ ހަމަ އެކަނި ކުންފުނި، އައިލެންޑް ބެވަރޭޖަސް މޯލްޑިވްސް ޕްރައިވެޓް ލިމިޓެޑް (ތާޒާ ކުންފުނީގެ) ފަރާތުން އެ ކުންފުނީގެ ޕްރޮމޯޝަަނަލް ހަރަކާތެއްގެ ގޮތުން ލޯބީގެ ލަވައެއް ނެރެފި އެވެ.\nސިޒާސް ޕްރޮޑަކްޝަންއާއި ތާޒާ ކުންފުނި ގުޅިގެން ހެދި އެލަވައިގެ ނަމަކީ 'ލޯބި ދޭނަން ޔަގީން'އެވެ.\nލަވަޔާ ގުޅޭ ގޮތިން ތަޒާ ކުންފުނީގެ މެނޭޖިން ޑިރެކްޓަރ އިބްރާހިމް އަންވަރު ވިދާޅުވީ ތާޒާ ކުންފުނީގެ ފަރާތުން މަސައްކަތް ކުރަނީ އަބަދުވެސް އާ ކަންތައްތައް ކަސްޓަމަރުންނާއި ހަމައަށް ފޯރުކޮށްދެވޭތޯ ކަމަށެވެ. އެގޮތުން އެކުންފުނީގެ އަމާޒަކީ ރާއްޖޭގެ ހުރިހާ އިންޑަސްޓްރީތަކަކަށްވެސް ވެދެވެން އޮތް އެހީތެރިކަމަކާއި އެއްބާރުލުމެއް ދެވުން ކަމަށެވެ.\nމިފަހަރު އަޅުގަނޑުމެންގެ ޕްރޮމޯޝަނަލް ހަރަކާތެއްގެ ގޮތުގައި އަޅުގަނޑުމެން މި ގެނެސްދެނީ ބެލުންތެރިންނާއި ހަަމައަށް ވަރަށް ރީތި ލޯބީގެ ލަވައެއް. މިއީ އަޅުގަނޑުމެން ފާހަގަ ކޮށްލަން ބޭނުންވޭ މިހާތަނަށް މިރާއްޖޭގައި ޕްރޮމޯޝަނަލް ހަރަކާތެއްގެ ގޮތުގަުގައި މި ގޮތަށް ތައްޔާރު ކުރެވޭ ފުރަތަމަ ލަވަކަން. މި ފުރުސަތުގައި އަޅުގަނޑުމެންނާއި އެކު ބައިވެރިވެވަޑައިގެންނެވި އެންމެހާ ފަރާތްކަށް ޝުކުރު ދަންނަވަން ބޭނުން.\nމިލަވައިގައި އެކްޓް ކޮށްފައިވަނީ އަހުމަދު ޒިޔާއު (ޒިޔާ) އާއި އެކްޓްރެސް ނާޝިދާ މުހައްމަދު (ނާއްކޮ)އެވެ. މިއީ މި ދެތަރިން އެކީގައި ފެނިގެންދާ ފުރަތަމަ ލަވައެވެ.\nލަވައާއި ބެހޭ ގޮތުން ޒިޔާ ބުނީ ނާއްކޮއާއި އެކީ މި ލަވައިގައި އެކްޓްކުރަން ލިބުމަކީ އުފާވާ ކަމެއް ކަމަށެވެ. މިލަވަ ބެލުންތެރިންނަށް ކަމުދާނެ ކަމަށް އުއްމީދު ކުރާކަމަށް ވެސް ޒިޔާ ބުންޏެވެ.\nމިލަވައަކީ ވަރަށް ޚާއްސަ ލަވައެއް. ކޮންޕެނީއެއް ޕްރޮމޯޓް ކުރުމަށްޓަކައި ލޯބީގެ ވީޑިއޯ ލަވައެއް އުފެއްދި ފުރަތަމަ ފަހަރު މީ. އެހެންކަމުން މިއީ ވަރަށް ތަފާތު ވަރަށް މޮޅު ކޮންސެޕްޓެއް.\nނާއްކޮ ބުނީ ތާޒާ ކުންފުނީގެ ފަރާތުން ބޮޑު އެއްބާރުލުމެއް ލިބިގެން އުފެއްދި ލަވައެއްކަމަށާއި ކުރިއަށް އޮތް ތާނގައިވެސް އެކުންފުނީގެ އެއްބާރުލުން ލިބޭނެކަމަށް އުއްމީދު ކުރާކަމަށެވެ.\nޢަލީ ރަޝީދު (ގޮޅާ އައްޔަ) ކެމެރާކޮށް ޑައިރެކްޓްކުރި މިލަވައިގައި ފެނިގެންދަނީ ތާޒާ ކުންފުނީގައި ފެން ޑެލިވަރީ ކުރާ ޒިޔާ، ނާއްކޮގެ ގެއަށް ފެން ޑެލިވަރކުރުމުގައި ދިމާވެ، ލޯބިވެވިގެން އުޅޭ މަންޒަރެވެ.\nމިލަވަ ކިޔާފައިވަނީ ފަރޭ އާއި ނިޝްއެވެ.\nތާޒާ ކުންފުނީގެ ސޭލްސް ސެންޓަރެއް ހުޅުމާލޭގައި ހުޅުވައިފި


Bodu molhakaa eku TC in eh vanaigai lead dhamahahttaifi | Mihaaru\nޓީސީ ކުޅުންތެރިން ލަނޑު ޖެހުމަށް ފަހު އުފާފާޅުކުރަނީ.-- ފޮޓޯ: ހުސެއިން ވަހީދު/ މިހާރު\nބޮޑު މޮޅަކާ އެކު ޓީސީން އެއް ވަނައިގައި ލީޑު ދަމަހައްޓައިފި\n19 އޮކްޓޯބަރ 2018 - 00:246comments\nފުރަތަމަ ބުރުގެ ކުޅުން ނިމުނުއިރު ޓީސީ އެއް ވަނައިގައި އޮތީ 24 ޕޮއިންޓް ހޯދައިގެންނެވެ. ދެ ވަނައިގައި އޮތް އީގަލްސް އަށް 20 ޕޮއިންޓް ލިބިފައިވާއިރު، ތިން ވަނައިގައި އޮތް މާޒިޔާގެ އޮތީ 19 ޕޮއިންޓެވެ. ހަތަރު ވަނައިގައި އޮތް ނިއު ރޭޑިއަންޓަށް 18 ޕޮއިންޓް ލިބުނުއިރު ފަސް ވަނައިގައި އޮތް ގްރީން ސްޓްރީޓްސް އަށް ވަނީ 17 ޕޮއިންޓް ލިބިފަ އެވެ.\nހަ ވަނައިގައި އޮތް ވިކްޓަރީ އަށް ނުވަ ޕޮއިންޓް ލިބިފައިވާއިރު، ހަތް ވަނައިގައި ފޯކައިދޫ އަށް ވަނީ އަށް ޕޮއިންޓް ލިބިފަ އެވެ. އަށް ވަނައިގައި އޮތް ނިލަންދޫ އަށް ހަތް ޕޮއިންޓް ލިބިފައިވާއިރު، ބ. ފެހެންދޫ ނުވަ ވަނައިގައި އޮތީ ހަތަރު ޕޮއިންޓާ އެކު އެވެ. އެންމެ ފުލުގައި އޮތް ތ. ތިމަރަފުއްޓަށް ލިބުނީ އެންމެ ޕޮއިންޓެެކެވެ. ލީގުގެ ދެ ވަނަ ބުރުގައި ކުޅޭނީ ގަދަ އަށް ޓީމެވެ. އެހެންކަމުން ފެހެންދޫ އާއި ތިމަރަފުށި ވަނީ ރެލިގޭޓްވެފަ އެވެ.\nމި މެޗު ފަށައިގެން ދެ ޓީމުގެ ފަރާތުން ވެސް އަވަސް ކުޅުމެއް ފެނިގެންދިޔައިރު ޓީސީން ވަނީ މެޗުގެ ފުރަތަމަ 10 މިނިޓް ތެރޭގައި ވެސް ނުރައްކާތެރި ދެ ހަމަލާއެއް ފޮނުވާލައިފަ އެވެ. މެޗުގެ ތިން ވަނަ މިނިޓްގައި އިބްރާހިމް ވަހީދު (އިއްބެ) ނަަގައިދިން ހުރަހަކުން އިބްރާހިމް މަހުދީ (ފޭދޫ އިއްބެ) ވޮލީ އަކުން ފޮނުވާލި ބޯޅަ ދިޔައީ އަރިމަތިން ބޭރުންނެވެ. އޭގެ ފަހުން މެޗުގެ ނުވަ ވަނަ މިނިޓްގައި އަލީ އަޝްފާގު (ދަގަނޑޭ) ހުސްކޮށްލާފައި އިއްބެ އަށް ޖައްސާލި ބޯޅަ އޭނާ އަށް ރަނގަޅަށް ފޮނުވާލެވޭ ގޮތެއް ނުވި އެވެ.\nމެޗުގެ 16 ވަނަ މިނިޓްގައި ފޯކައިދޫގެ މިސްރު މިޑްފީލްޑަރު ހަލީލް ޖަމާލް ހިލޭ ޖެހުމަކުން ފޮނުވާލި ބޯޅަ ދިޔައީ އަރިމަތިން ބޭރުންނެވެ. އޭގެ މިނިޓެއް ފަހުން ޓީސީން ވަނީ ފޭދޫ އިއްބެގެ ގޯލުން ލީޑުނަގައިފަ އެވެ. އަރިމަތިން ލިބުނު ބޯޅައެއް ހިފައިގެން ގޮސް އޭރިއާ ކައިރިން ފޭދޫ އިއްބެ ގޯލަށް ބޯޅަ ވައްދާލީ ހަނި އޭންގަލުންނެވެ. ފޯކައިދޫގެ ކީޕަރު ޕާކިސްތާނުގެ ހަނީފް ސާގިބް ހުރީ ފޭދޫ އިއްބެ އެ ބޯޅައިން ހުރަހެއް ނަަގާނެ ކަމަށް ވިސްނައިގެންނެވެ.\nފޯކައިދޫގެ ދެ އަތިމަތިން ކުޅެމުން ދިޔަ މުހައްމަދު ޖައިލަމް (އޮގީ) އާއި އަހުމަދު އުސާމަށް ލިބޭ ބޯޅަތަކުގެ އެންމެ ރަނގަޅު ބޭނުމެއް ހިފޭގޮތެއްނުވި އެވެ.\nއޭގެ ފަހުން ދެ ޓީމުގެ ފަރާތުން ފުރަތަމަ ހާފުގައި މާ ނުރައްކާތެރި ހަަމަލާތަކެއް ނުފެނެ އެވެ. ދެ ޓީމުގެ ފަރާތުން ގިނަ ފައުލުތަކެއް ފެނުނުއިރު، ރެފްރީ ޒައީމް އަލީގެ ނިންމުންތަކާ މެދު ދެ ޓީމުގެ ބެންޗުން ވެސް ވަނީ ހިތްހަމަ ނުޖެހުން ފާޅުކޮށްފަ އެވެ.\nޓީސީން ދެ ވަނަ ހާފަށް ނުކުތީ އަހުމަދު ރިލްވާން (ބެން)ގެ ބަދަލުގައި މުހައްމަދު އައްޒާމް ޓީމުގައި ހިމަނައިގެންނެވެ. ބެން ބަދަލުކުރިއިރު އޭނާ އަށް ފުރަތަމަ ހާފުގައި ރީނދޫ ކާޑެއް ވަނީ ދައްކައިފަ އެވެ.\nލަނޑު ޖެހުމަށް ފަހު ޓީސީގެ ސައްޓު އުފާފާޅުކުރަނީ. -- ފޮޓޯ: ހުސެއިން ވަހީދު/ މިހާރު\nމެޗުގެ 51 ވަނަ މިނިޓްގައި އޭރިއާ ބޭރު ރޮނގުކައިރިން ޓީސީ އަށް ލިބުނު ހިލޭ ޖެހުމަކުން މުހައްމަދު ސާމިރު ޖެހި ބޯޅަ އަމާޒުވީ ގޯލުގެ ދަނޑިއަށެވެ. އޭގެ ދިހަ މިނިޓް ފަހުން އިޝާން އިބްރާހިމް (ސައްޓު) ނަގައިދިން ހުރަހަކުން އޭރިއާ ތެރެއިން ފޭދޫ އިއްބެ ބޮލުން ޖެހި ބޯޅަ ދިޔައީ ބޭރުންނެވެ.\nފޯކައިދޫ އަށް މައްސަލަ ދިމާވީ އަނިޔާގެ ސަބަބުން އެ ޓީމުގެ ފަހަތަށް ކުޅެމުންދިޔަ ދެ ޑިފެންޑަރުން ބަދަލުކުރި ހިސާބުންނެވެ. ޓީސީން ވަނީ އޭގެ ފަހުން ތިން ގޯލު ޖަހައިފަ އެވެ.\nޓީސީގެ ދެ ވަނަ ލަނޑު މެޗުގެ 79 ވަަނަ މިނިޓްގައި ކާމިޔާބުކުރީ ސައްޓު އެވެ. ފޯކައިދޫގެ ފަހަތުން ހެދުނު ގޯހެއްގެ ފައިދާނަގައި ސައްޓު އަށް ލިބުނު ބޯޅަ އޭނާ ވަނީ ގޯލުގެ މަތީ ކަނަށް އަމާޒުކޮށްލައިފަ އެވެ. އޭގެ މިނިޓެއް ފަހުން ދަގަނޑޭ ހުސްކޮށްލާފައި ދިން ބޯޅައަކުން ސައްޓު ވަނީ އިތުރު ލަނޑެއް ކާމިޔާބުކޮށްފަ އެވެ.\nމެޗު ނިމެން ދެ މިނިޓަށްވެފައި ހުއްޓައި ޓީސީގެ ހަތަރު ވަނަ ލަނޑު ޖެހީ ދަގަނޑޭ އެވެ. ކޯނަަރަކުން އައްޒާމް ނަގައިދިން ބޯޅައަކުން އޭރިއާ ރޮނގުމަތީގައި ހުރި ދަގަނޑޭ އަށް ލިބުމުން އޭނާ ވަނީ އެއް ފަހަރުން ޖަހައި ގޯލުގެ ތިރީ ކަނަށް ބޯޅަ އަމާޒުކޮށްލައިފަ އެވެ. މެޗުގެ މޮޅު ކުޅުންތެރިއާގެ މަގާމު ލިބުނީ ދަގަނޑޭ އަށެވެ.\nފޯކައިދޫގެ ކޯޗު އަލީ ނިސްތާރު މުހައްމަދު ބުނީ ވަރަށް ގާތްގާތުގައި މެޗުތައް ކުޅެން ޖެހޭއިރު އަނިޔާގެ މައްސަލަތައް ދިމާވުމުން ފޯކައިދޫ ކަހަލަ ޓީމަކަށް ވަރަށް އުނދަގޫވާނެ ކަމަށާއި މި މެޗުގައި ވެސް ފަރަގު އެހާ ބޮޑުވީ މުހިއްމު ދެ ޑިފެންޑަރުންނަށް އަނިޔާވި ހިސާބުން ކަމަށެވެ. އަދި މި ނަތީޖާ އަކީ އެންމެ އުއްމީދުކުރި ނަތީޖާއެއް ނޫން ކަމަށް ބުންޏެވެ.\n"މެޗުތައް ކައިރި ކައިރީގައި ކުޅެން ޖެހުނީމަ ކުދިކުދި ސްކޮޑުތަކަށް ވަރަށް އުނދަގޫވާނެ. ފަސް ވަރަކަށް މެޗު މި ކުޅެވުނީ ވަރަށް ކައިރިކައިރީގައި. ކުރިއަށް އޮތްތަން ވެސް އޮތީ އެހެން. މި ޓީމު އެކުލަވާލައިފައި އިންގޮތުން އެއްވެސް މެޗަކަށް ނުނިކުންނަން ފަހަތަށް ޖެހިގެން ކުޅެން. ކޮންމެ މެޗެއް ވެސް މޮޅުވާން ކުޅެނީ އެ ވިސްނުމުގައި ކުޅޭ ޓީމަކަށް މި ސްކޯ ވަރަށް ޑިސަޕޮއިންޓިން،" ނިސްތާރު ބުންޏެވެ.\nޓީސީގެ ކޯޗު މުހައްމަދު ނިޒާމް (ނިޒާމްބެ) ބުނީ މެޗަށް ނުކުތްއިރު ވެސް މިއީ އުނދަގޫވާނެ މެޗެއްކަން އެނގޭ ކަމަށާއި ފޯކައިދޫ އިން ދެއްކި ކުޅުމަށް ތައުރީފްކުރާ ކަމަށެވެ.\n"އިދިކޮޅަށް ކުޅުނު ފޯކައިދޫ ޓީމަށް ތައުރީފް ހައްގު. ވަރަށް ރަނގަޅު މެޗެއް. އަށްޑިހަ މިނިޓާ ހަމައަށް ފޯކައިދޫ ވަރަށް ރަނގަޅަށް ކުޅެފި. އެނގޭ މެޗު އުނދަގޫވާނެކަން. ވަރަށް ރަނގަޅަށް ދިޔައީ ކުރީކޮޅުގައި ލަނޑު ޖެހުނީމަ. ދެން ހަމަ އެ ވާނުގައި ވެއްޓުނަނުދީ ހިފެހެއްޓީމަ އެންމެ ފަހު ގަޑީގައި އިތުރު ލަނޑުތަކެއް މި ޖެހުނީ. އެވްރެޖްކޮށް މިއީ ވަރަށް ރަނގަޅު މެޗެއް،" ނިޒާމްބެ ބުންޏެވެ.\nލީގުގެ ދެ ވަނަ ބުރުގެ ކުޅުން ފަށާނީ އަންނަ އާދިއްތަ ދުވަހު އެވެ.\nއިތުރު ލިޔުންތައް ޓީސީ ސްޕޯޓްސް ށ. ފޯކައިދޫ ދިރާގު ދިވެހި ޕްރިމިއާ ލީގު 2018\nކިރަން: ރާއްޖެ އާއި އިންޑިއާގެ ޗެމްޕިއަން\nޓީސީ ނުކުންނާނީ ފުރިހަމަ އިތުބާރާ އެކު: ނިޒާމްބެ


Finolhu Nahthaalan Ulhunu Massalaiga Gili Lankanfushi GM Magaamun Vaki Koffi - Vaguthu\nފިނޮޅު ނައްތާލަން އުޅުނު މައްސަލައިގައި ގިލިލަންކަންފުށީ ޖީއެމް މަގާމުން ވަކިކޮށްފި\nފިނޮޅު ނައްތާލަން މަސައްކަތް ކުރި ޖެނރަލް މެނޖަރު ޑޭވިޑް ސްޓެޕެޓިކް\nކ. ހިންމަފުއްޓާއި ގިލިލަންކަންފުށި ކައިރީގައި އޮންނަ ފިނޮޅެއް ނައްތާލުމަށް މަސައްކަތް ކުރި އެ ރިސޯޓުގެ ޖެނެރަލް މެނޭޖަރު ޑޭވިޑް ސްޓެޕެޓިކް މަގާމުން ވަކިކޮށްފައިވާ ކަމަށް އެ ރިސޯޓުން ހާމަކޮށްފިއެވެ.\nހިންމަފުށި ބައެއް ރައްޔިތުން ތުހުމަތު ކުރާ ގޮތުގައި ގިލިލަންކަންފުށި ކައިރީގައި އޮންނަ ފިނޮޅު ނައްތާލަން މަސައްކަތް ކުރީ ރިސޯޓުގެ މެނޭޖަރު އިސްވެ ހުންނަވައި، އެ ތަނުގެ މުވައްޒަފުން ގުޅިގެންނެވެ. ފިނޮޅު ނައްތާލުމަށް ބޮޑު ފެން ދައުރުވާ ގޮތަށް ބޮޑު ކޯރެއް ކެނޑި ކަމަށްވެއެވެ. ރިސޯޓުން ފިނޮޅަށް އެރި މީހުން ވަނީ ފިނޮޅަށް ބޮޑެތި ގެއްލުންތަކެއް ދީފައެވެ. އަދި އެ މައްސަލަ ފުލުހުންނާއި އީޕީއޭ އިން ދަނީ ބަލަމުންނެވެ.\nރިސޯޓުގެ ޖެނެރަލް މެނޭޖަރު ވަކިކޮށްފައި ވަނީ ޒިންމާ އިން އެއްކިބާކޮށްފައި ހުންނަތާ ހަފްތާއަކަށް ވުރެ ގިނަ ދުވަހު ބެހެއްޓުމަށް ފަހުއެވެ.\nރިސޯޓުގެ އެޗްޕީއެލް ހޮޓެލްސް އެންޑް ރިސޯޓުގެ ވައިސް ޕްރެޒިޑެންޓް ޑޭވިޑް ބްރައުން ނެރުއްވި ބަޔާނުގައި ވިދާޅުވީ އެ ރިސޯޓު ކައިރީ އޮތް ފިނޮޅެއް ނައްތާލަން އުޅުނު ހިތާމަވެރި ހާދިސާ ހިނގައިދިޔަ ގޮތް އޭނާ އޮޅުންފިލުއްވާފައިވާ ކަމަށެވެ.\nމިކަން މިހާރު ފުލުހުންނާއި ސަރުކާރުގެ އިދާރާތަކުން ތަހުގީގު ކުރަމުންދާ އިރު އެ އިދާރާތަކުން ނިންމާ ގޮތަކަށް އަމަލު ކުރާނެ ކަމަށް އޭނާ ވިދާޅުވި އެވެ.\nފެބުރުއަރީ 2, 2021 13:00\nމަސްލަހަތަށް އަވަހަށް އޭނަ ފުރުވާލާ.\nފެބުރުއަރީ 2, 2021 13:41\nޑީޕޯޓުކޮށްލަން ޖެހޭނީ. މިގައުމުގެ ރަށްތައް ފަނާކުރަން ދިމާކުރީ!!\nފެބުރުއަރީ 2, 2021 13:58\nބޮޑުވަރަކަށް ޖުރީމަނާ ކުރެވޭނީ.\nނުކެރޭނެ ޖަލަށް ލާކަށް.\nއިންޑިއާ މީހުން ރާބޮއިގެން އިސްލާމްދީނަށާއި ދިވެހިންނަށް ފުރައްސާރަ ކުރި އިރު ނޭޅުނު ފިޔަވަޅެއް އަޅަން މިއީ އެއަށްވުރެ ކުޑަކަމެއް.\nފެބުރުއަރީ 2, 2021 14:32\nމެނޭޖަރ ބުނެގެން ވެސް ދިވެހިން ދިވެހިންނައް ގެއްލުން ދިނީތީވެ އެކަމުގައި ބައިވެރި ދިވެހިންވެސް ވަޒީފާއިން ވަކިކުރަން ޖެހޭ،،އެހެން ނޫނީ މިކަލަ ކަންތަކުގައި ދިވެހިން އަދިވެސް ބައިވެރިވާނެ.\nފެބުރުއަރީ 2, 2021 16:21\nބޭރުގެ ބޯޓުފަހަރު ފަރައް އެރީމަ އެތައް މިލިއަން ޑޮލަރުން ޖޫރިމަނާކުރޭ! އެމަކު ބޯޓުފަރައް އަރުވާލަނީގަސްތަކުނޫން! ގަސްތުގަ ދަންރު ވަގައް އަރާ ފިނޮޅެއް ނާންތާލައް މަސައްކުރިބަޔަކު ޖޫރިމަނާކޮއް ވަގައްކަން ކުރީމަ އިތުރު އަބުނުދެނީ ކޮންހަޔަކުން ކަން އެގޭމީހަކު ހުރިބާ! އަޅުގަކީ ޔާމީނައް ދާއީކުރާ މީހަކައްނުވިއަސް ބުނަޖެހޭނީ މިވަސް ޔާމީނު ކުރިކަމެއްނަމަ ސަދޫމުގެ ކުމައްވެފަ އަރެމެން އެމްޑީޕީ ސަރުކާރު ވީމަ ތިލަފަތް ހަމަވަނީ ކޮން އުސޫލަކުންހޭ؟؟


Mariya Vidhaalhuvanee Miee Siyaasee Vaahaka Dhakkan Jehey Vagutheh Noon Kamah - Vaguthu\nމިނިސްޓަރު މާރިޔާ އަހްމަދު ދީދީ - ވަގުތު އިމޭޖަސް: މުހައްމަދު އަފްޒަލް\nކޮވިޑް-19 ގެ ބަލިމަޑުކަމުގެ ހާލަތު ގޯސްވެ ކުރިމަތިވެފައިވާ މި ދަތި ދަނޑިވަޅަކީ ސިޔާސީ ވާހަކަތައް އެއްފަރާތްކޮށް ރައްޔިތުންނަށް އެހީތެރިކަން ފޯރުކޮށްދިނުމަށް އެންމެން ވެސް އިސްކަން ދިނުމަށް މަސައްކަތް ކުރަންވީ ވަގުތު ކަމަށް ޑިފެންސް މިނިސްޓަރު މާރިޔާ އަހުމަދު ދީދީ ވިދާޅުވެއްޖެއެވެ.\nރޭ ފަތިހު 5:00 ހާއިރު މާލޭގެ މއ. މޯނިންވިއުގައި އަލިފާނުގެ ހާދިސާއެއް ހިނގުމާއި ގުޅިގެން އެ ސަރަހައްދަށް ޑިފެންސް މިނިސްޓަރު މާރިޔާއާއި އެމްއެންޑީއެފްގެ ބައެއް އިސް ބޭފުޅުންނާއި ޑިޒާސްޓާ މެނޭޖްމަންޓް އޮތޯރިޓީގެ ބޭފުޅުންނާއި މާލެ ސިޓީގެ މޭޔަރު ޑރ.މުހައްމަދު މުއިއްޒު ވަނީ ވަޑައިގެންފައެވެ.\nއެ ސަރަހައްދުގައި ހުންނަވާ މީޑިއާއާ ބައްދަލު ކުރައްވައި މިނިސްޓަރު މާރިޔާ ވިދާޅުވީ، ޑިޒާސްޓާ މެނޭޖްމަންޓް އޮތޯރިޓީން ބަލަން ޖެހޭ ކަންކަން ބެލުމަށް ފަހު އެހީތެރިކަމުގެ ބޭނުން ޖެހިފައިވާ އާއިލާތަކަށް އެހީ ފޯރުކޮށްދެމުންދާނެ ކަމަށެވެ. މިހާރު ވެސް ބައެއް އާއިލާތަށް ވަގުތީ ހިޔާތަކަށް ބަދަލު ކުރެވިފައިވާއިރު، އެ އާއިލާތަކަށް ދޭން ޖެހޭ އެހީ ލިބޭނެ ކަމުގެ ޔަގީންކަން މިނިސްޓަރު ދެއްވިއެވެ.\nނޫސްވެެރިޔަކު ކުރި ސުވާލަކަށް ޖަވާބު ދެއްވަމުން މިނިސްޓަރު މާރިޔާ ވިދާޅުވީ "މި ވަގުތަކީ އަޅުގަނޑުމެން ސިޔާސީ ވާހަކަ ދައްކަން ޖެހޭ ވަގުތެއް ނޫން، މި ވަގުތީ ސިޔާސީ ކަންކަން އެއްފަރާތްކޮށް އަޅުގަނޑުމެން ރައްޔިތުންނަށް ކޮށްދެވެން ހުރި ކަންކަން ކުރެވޭތޯ ބަލަންވީ ވަގުތު،" ކަމަށެވެ.\nމާރިޔާ އެހެން ވިދާޅުވީ މޭޔަރު މުއިއްޒު ފާހަގަކުރެއްވި ބައެއް ކަންކަމާ ގުޅޭ ގޮތުން ނޫސްވެރިޔާ ކުރި ސުވާލަކަށް ޖަވާބު ދެއްވަމުންނެވެ.\nއަލިފާން ހިނގި ސަރަހައްދަށް ވަޑައިގެން އާންމު ރައްޔިތުންނާ މިނިސްޓަރު މާރިޔާ އަހްމަދު ދީދީ ވާހަކަ ދައްކަވަނީ - ވަގުތު އިމޭޖަސް: މުހައްމަދު އަފްޒަލް\nދުވަސްތަކެއް ފަހުން އާންމު ޕްލެޓްފޯމެއްގައި މިނިސްޓަރު މާރިޔާ ވާހަކަ ދައްކަވާފައި މި ވަނީ، އެކަމަނާގެ އިސްތިއުފާގެ އަޑުތައް ވެސް ގަދަވެފައިވަނިކޮށެވެ.\nމި އަޑުތަކާ ގުޅިގެން މިނިސްޓަރު މާރިޔާ އަދި ވަކި އެއްޗެއް ވިދާޅެއް ނުވެއެވެ.\nމިނިސްޓަރު މާރިޔާގެ އިސްތިއުފާއަށް ގޮވަމުން ދަނީ މި މަހުގެ ހަވަނަ ދުވަހުގެ ރޭ އިރާކޮޅު ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ބޮމުގެ ހަމަލާއެއް ދެވުނުއިރު އޭގެ ކުރިން މާރިޔާއަށް ލިބިވަޑައިގެންނެވި މައުލޫމާތަށް އެކަށޭނެ ފިޔަވަޅު އެޅިފައި ނެތުމުން މާރިޔާގެ އިހުމާލު އޮތް ކަމަށް ބުނެއެވެ.\nމެއި 27, 2021 09:15\nމާރިޔާ ބުންޏަސް ވަރަށް ތާކުންތާކު ނުޖެހޭ ވާހަކައެއް. ސިޔާސީ މަޤާމް ތަކުގައި ތިބޭމީހުންނަށް ޚިދުމަތް ނުދެވޭނަމަ ސިޔާސީ މީހުން ސިޔާސީ ވާހަކަ ދައްކަންޖެހޭ. ތިމާ ވަޒީރުކަމުގައި ހުންނައިރު އެފަދަ ވާހަކަ ދައްކަން ނުޖެހޭނަމަ ތިމާވެސް އެފަދަ ނަމޫނާ ދައްކާފަ ހުންނަން ޖެހޭނީ. މާރިޔާމެންގެ ދިގު ސިޔާސީ ޙަޔާތުގައި އެހެން އެއްވެސް ވަޒީރަކަށް ތިޔަފަދަ ހާލަތެއް އައިސްގެން ސިޔާސީ ވާހަކަ މަޑުޖައްސާލި ތަނެއް ނުފެނޭ.\nމެއި 27, 2021 16:54\nމިވަގުތުގައި އެންމެ ރަނގަޅުވާނީ ގާނޫނުއަސާސީގެ މައްޗަށް ފައިންއަރައިގެން ހުރުން. ޔައުނީ އެބަހީ ރައްޔިތުންގެ ދުލުގައި ތަޅެއް އަޅުވާފައި އޮޅުވާލާފައި ކުދިންކޮޅެއް ނެރެގެން ތިމާ ބޭނުންކަމެއް ކުރުން.\nމެއި 27, 2021 09:16\nސިޔާސީ ވާހަކައެއްނޫން މިދައްކްނީ!! ގައުމު ހަލާކުކޮށްފިޔޭ މިކިޔަނީ!! މިގަައުމުގެ ހުރިހާކަމެއް މިވަނީ ފާލުން ނެއްޓިފަ!! 25 އަހަރު ދުވަސް ވަންދެން މަޖްލިސްތެރޭ ހުރި ޅޮސް ގަހެއް ރައްޔިތުން ނަގައިގެންގޮސް ރައީސް އޮފީސްތެރޭ އިންދިޔަސް ވާނީ ހަމަ ޅޮސް ގަހަކަށް!! އާރެއް ނުހުންނާނެ!! އެކަން މިފެންނަނީ!! ކޮރަޮޕްޓް ދައުލަތްތަކުންނާއި ނާގާބިލް ވެރިން ތިބޭ ދައުލަތްތަކުން ފެންން ހުރިހާ ޢަލާމާތެއް މިހާރު މިރާއްޖެއިން މިދަނީ ފެންނަމުން!! ހުރިހާ ފައިދާއެއް އިންޑިޔާއިން އަޑީގައި އޮވެ މިގައުމުން އެގެންދަނީ ނަގަމުން!! މިގައުމު ހިންގަން ތިބި މީހުން އެވަނީ އެފުރުސަތު އިންޑިޔާއަށްދީފަ!! މަދު ފައިސާކޮޅަކަށް ހައްޕު ކިޔައިގެން! ފަސް އެނބުރި ބަލާއިރު އޮންނާނީ ވާނެ ހައެތިވެ ނިމިފަ!! ރައްޔިތުންނަށް އަދިވެސް އެބައޮތް ރަގަނޅުކުރަން ފުރުސަތު! ކެރިގެން އެންމެންޖެހެނީ ކަންކަމާ ކުރިމަތިލާން!!\nމެއި 27, 2021 09:24\nވަރަށްވެސް ބޮޑުތެދުފުޅެއް! ސިޔާސީ ވާހަކަތަކުން އެެެއްކިބާވެ، ޤައުމާމެދު ވިސްނަންވީ ވަގުތު މީ! ޝުކުރިއްޔާ މިނިސްޓަރ!\nރަނގަޅު ވާހަކަ އެއް އެކަމް އަންނި ދައިފުޅު މާރިޔާ މެންނަށް ކުރި ތުހުމަތު ގެ ވާހަކަ ބާރަށް މަގުތަކަށް ވެސް ނުކުމެ ގޮވަންވީ ވަގުތުމީ.\nމެއި 27, 2021 15:36\nޢަންނި ދަރިފުޅު މާރިޔާދެކެ ރުޅި އަންނަނީ މާރިޔާއާ އަންނިއާ އޮންނަ ގުޅުން ބޮޑުވީނަ\nރައްޔިތުންނަށް ކަމެއްކޮށްދެންޔާ އަވަހަށް އިސްތިއުފާދީބަލަ ތި ނާގާބިލް ވަގުންގެ ދީނަށް ފުރައްސާރަކުރާ ސަރުކާރު އެއްކޮށް.\nމެއި 27, 2021 10:03\nރަގަޅު ވާހަކައެއް. މީސިޔާސީ ވާހަކަ ދައްކަންޖެހޭ ވަގުތެއް ނޫން. މީ މާރިޔާ އިސްތިއުފާ ދޭންވީ ވަގުތު.\nމެއި 27, 2021 10:05\nބަލަގަ ކަލޭމެން ނޭ ސިޔާސީ ވެގެން އަބަދު ނޝިދު ނަޝިދު ޭގޮވަނީ ރައިތުން ގެ ފައިސާކައިގެން ތިބެވެސް ގޮވަނީސީދު ނަސީދު. ތިބައިގަޑު ރައިތުން މިހަލުގަ ޖެހިބިކަވެ މަރުވެ ދާއިރުވެސް އެކަމާދެއްކީ ކޮން ވާހކަޔެއްތޯ.\nމެއި 27, 2021 10:15\nމާރިޔާ މިއީ ، ވަގުން ހިފާ ހައްޔަރު ކުރަންވީ ވަގުތު ، ކޮވިޑްގެ ބޮޑު ވައްކަން އަދި އޮތީ އިނގޭ ، ލިބުނު ފައިސާއިން ރާއްޖެއިން ބޭރުން ގަނެފައި ހުރި އެޕާޓްމަންޓްތަކާއި ، ބިންތައް ރައްޔިތުންނަށް ފަޅާއަރާ ދުވަހުން ރަނގަޅަށް ހަރުވާޅު ބާލާފަ ދޫކޮށްލާނީ ، ވައްކަން / ވައްކަން\nމެއި 27, 2021 10:31\nއަންނި ދުއްވާލަން ހުރިހާ ކަމެއް ރާވާ ހިންގާފަ ކުޝެއް ނެތް ބައެއް ހައްޔަރު ކޮއްގެން ތިޔާ ތަޅުވަނީ.\nމީނަ ފެންނަ ކޮންމެފަހަރަކު މީނަޔާ އީވާ ޔާ ޤާނޫން އަސާސީ މައްޗައް ކޮޅުންއަރާ މޭޒުމަތީ ތިބިތަންފެންނަނީ، ކަޑަ ދެމީހުން! އަހަރެން ތީގެއިން އެކަކައްވެސް ކުޑަވެސް ގަދަރެއްނުކުރަން.\nމެއި 27, 2021 10:36\nއެމްޑީޕީ ލޮޖިކް މިއަށް ކިޔާނީ. އެހެން ީއިރު ޕާޓީ ސިސްޓަމް އުވާލައި މަޖިލިސ ްބަންދު ކުރޭ. އެތާގަ ވިއްޔާ އެންމެ ގިނަ އެމްޑީޕީ މީހުން އެންމެ ގިނައިން ސިޔާސީ ވާހަކަ ދައްކަނީ\nމެއި 27, 2021 10:58\nބަލަ ސިޔާސީ ކަމެއްތަ މި، ގެއެއްގެ އަލިފާން ރޯވެގެން އުޅޭވަގުތު، މާރިޔާ ބުންޔަސް ތެދެއްވާނީ ރެދަށް، އެކަމަނާއަކީ ދުރުވިސްނޭ ކަނބަލެއް!\nމެއި 27, 2021 11:02\nބަލަ މާރިޔާ ނުޖެހޭ ޢިސްތިއުފާދޭކަށް، މެމްބަރެއް ބުނާ އެއްޗަކަށް، މެމްބަރުގެ ޒިންމާ އެކަހެރިވެ މި ކަނޑާލަނީ މީހެއްގެ ބޮލަށް! މި ހަަލަކީ!\nމެއި 27, 2021 11:08\nމެއި 27, 2021 11:41\nއޭ ފިނދަނަ މާރިޔާ ކަލޭމެން އިދިކޮޅުގައި ތިބެގެން ހުރިހާ ކަމެއް ސިޔާސީ ކުރީ. ހީހީހީ މިހާރު ފިނދަނަ މާރިޔާމެންގެ ލޮލަށް ތި ހެރެނީ ކަލޭމެން ފޭހުނު އިލޮށި... ވަރަށް ދިލަ ނަގާނެ ...\nމެއި 27, 2021 11:56\nމިނިސްޓަރ މާރިޔާ ޤައުމަށް ހެޔޮއެދިވަޑައިގަންނަވާ މިންވަރު، މިހައްސާސް ދަނޑިވަޅުގައި ދެއްވި މެސެޖުންވެސް ހާމަވޭ. މިއީ ޤައުމަށްޓަކައި އެންމެން އެއްބައިވާންވީ ވަގުތު\nހުރިހާ ވެރިކަމަކަށް ނުހުރުއްޕާންކޮށްފައި މިއަދު ގޮޑިއަށް އަރުއްވާފަ މިކިޔަނީ ކަލޭމެން އަނގަނުތަޅާށޭ...\nމެއި 27, 2021 12:57\nހިތާމަހުރިކަމެއް ކަމަކަށްފަހު ކަމެއް. މުޞީބާތުތައްގިނަ، ކޮންމެވެސް ބަޔަކު ކުރިކަމެއްގެ އުޤޫބާތްމި ލިބެނީ، އެފަދަ އުޤޫބާތް ލިބޭއިރު ރަނގަޅަށް އުޅުނު މީހުންނަށްވެސް ނުލިބިއެއްނުދާނެ. މީގެ ކުރިން ފެނިފައިހުރީވެސް އެހެން. މިއަދު އަހަރެމެންގެ މަތީފަޑިއަކީ، ﷲ ގެ އަމުރުފުޅުތަކަށް ހަޖޫހަހާ ބައެއްކަމާމެދު ޝައްކެއްނެތް، އެންމެފަހުން ވަޒީރުކަންވެސް ލިބުނީ ޚުޠުބާއަށް "ހޮޓްބާއޭ" ކިޔަމުން ޖޯކުޖަހާމީހެއް، މަޖިލިސް، ރައީސްއޮފީސްތެރެ، ފުުލުސްއޮފީސް، އެފަދަމީހުންނަށް ލިބެނީ ކުރިއެރުން، މިއީ ރައްޔިތުނ ވިސްނާ ފިކުރުކުރަންޖެހޭކަމެއް. ޔާ ﷲ ބަޔަކު ކުރިކަމެއްގެ ޝަޒާ އަޅަމެން އެންމެނަށް ނުދެއްވައިފާނދޭވެ.\nސިޔާސީ ގިނަ މަގާމްތަކެއް އުފައްދާ މީހުންއައްޔަން ކުރަމުން ބޮޑެތި މުސާރަތައް ދެމުނަ ދަނީ ދަރަނި ނަގައިގެންކަމެއް ސަރކާރަކުން ނުދަނޭ. ތިމާގެ ނަފްސަށް ވިސްނާލައްވަ. ތިމާއަށް ނުލިބޭއާމްދަނިއަކުން ދަރަނި ނަގައިގެން ހަރަދުކުރާނަމަ ތިމާއަށް ވާނީ ކިހިނެތް. މިގޮތް ސަރުކާރަށް ވެސް ވާނެ. ތިމާމެން އަމިއްލަ ޒިންމާއިން ރެކިތިބެ ދަރަނި ނެގިޔަސް ދަވްލަތަށް އިހްލަސްތެރިވާންޖެހޭނެ.ރައްޔިތުންގެ މަސައްކަތް ހުއްޓި އާމްދަނީ ލިބޭނެ މަގު ބަންދު ވީމަ ރައްޔިތުންނަށް ދޭންހުރި ރިޒާވްފައިސާ ނޯމަލް ކޮށް ރާއްޖެ އޮތް އިރޔު ބޭނުންކޮށް ވަނީ ހުސްކޮށްފަ. މިއަދު ރައްޔިތުންބަނޑަށް ޖެހުނަސް ދޭނެ އެއްޗެއް ގައުމުގަ ނެތް. އެކަންއެގެނީ ގައުމުގެ ސެންޓްރަލް ބެންކުން އޯޑީ ނަގައިގެން ހަރަދު ކުރަމުންދާތީ.މިއަދު އެބަޖެހޭ މުސާރަތައްކުޑަކޮށް ގޭގަތިބޭ ހުރިހާ ރައްޔިތުންނަށް ކެއިް ބުއިމަށް ބޭނުންވާ މިންވަރަށް ނަމަވެސް ސަރުކާރުންއެހީތެރިކަމެއްދޭން. މާސްކެއްގެ މިންވަރުވެސް ދެވުނު ތަނެއް ނާދޭ މާސްކަކީ އާންމުކޮށް2ރުފަިޔާއަށް ލިބޭ އެއްޗެއް.\nމެއި 27, 2021 13:36\nދެންކީއްތަ ކުރަންވީ ގާނޫނުއަސާސީގެ މައްޗަށް ކޮޅަށް އަރންވީތަ! ގާނޫނުއަސާސީގެ މައްޗަށް ކޮޅަށްއެރިއިރު އެހެން ދުވަހެއް އަތުވެދާނެކަމަށް ނުވިސްނައިދޯ! ތިޔަކަހަލަ ގަޅި މީހުންނަށް ވާނެގޮތް މިހާރު މިފެންނަނީ\nއެހެންތަ؟ ސިޔާސީ ވާހަކަ ދައްކަންވީ ވަގުތު އައިމަ އންގާލައްޗޭ!\nއެއްއިރަކުވެސް ހަޔާތެއް ހުންނަ ބައެއް ނޫންވިއްޔަ ކޮންމެ އެއްޗެކޭވެސް ކިޔާފާނެތާ!


Myanmar ge 270,000 refugee in Bangladesh ah vadhejje | Mihaaru\nމިއަންމާގެ ރެފިއުޖީންގެ ބަޔަކު ބަންގްލަދޭޭޝްގެ ބޯޑަރު ހުރަސް ކުރަނީ.\nމިއަންމާގެ 270،000 ރެފިއުޖީން ބަންގްލަދޭޝް އަށް ވަދެއްޖެ\n08 ސެޕްޓެމްބަރ 2017 - 16:50\nރެފިއުޖީ އެޖެންސީގެ ތަރުޖަމާން ވިވިއަން ޓޭން ވިދާޅުވީ ބުރާސްފަތި ދުވަހާ ހަމައަށް ބަންގްލަދޭޝް އަށް އެތެރެވި ރެފިއުޖީންގެ އަދަދު 164،000 ގައި ހުރުމަށް ފަހު ކުއްލިއަކަށް އަދަދު މައްޗަށް ދިޔައީ ބޯޑަރު އޭރިއާގައި ތިބި ގިނަ ބަޔަކު ބޯޑަރު ހުރަސްކޮށްފައިވާކަން އެޖެންސީ އަށް ފާހަގަވުމުން ކަމަށެވެ.\nއދ.ގ އޮފިޝަލުން ބުނީ ރަކީން ސްޓޭޓުގައި އެންމެ ފަހުން ހަމަނުޖެހުން ހިނގަން ފެށި ފަހުން މުސްލިމުންގެ 1،000 މީހުން މަރާފައިވާ ކަމަށެވެ.\nނަވާރަސަތޭކަ ހަތް ދިހައިގެ އަހަރުތަކުގެ ފަހުން ރޮހިންޖާ ދަރިކޮޅުގެ މިލިއަނެއްހާ މުސްލިމުން ވަނީ ރަކީން ސްޓޭޓް ދޫކޮށް އެކި ގައުމުތަކަށް ހިޖުރަކޮށްފަ އެވެ. ރަކީންގައި ވެސް މިލިއަނެއްހާ ރޮހިންޖާ މުސްލިމުން އުޅެ އެވެ. އެ ސްޓޭޓް ދޫކޮށް ދިޔަ މީހުންގެ ތެރޭން ސައުދީ އަރަބިއާގައި ދެ ލައްކަ މީހުން އަދި ބަންގްލަދޭޝްގައި 625،000 ރެފިއުޖީން އުޅެ އެވެ. އަދި މެލޭޝިއާގައި ވެސް 150،000 ރޮހިންޖާ ރެފިއުޖީން އުޅޭނެ ކަމަށް ލަފާކޮށްފައިވެ އެވެ.\nޓޭން ވިދާޅުވީ 1970 ގެ އަހަރުތަކުން ފެށިގެން ބަންގްލަދޭޝްގައި އުޅޭ ރޮހިންޖާ މުސްލިމުންގެ ގޮތުގައި އދ.ގައި ރަޖިސްޓްރީކޮށްފައި ވަނީ 34،000 މީހުން ކަމަށެވެ. ނަވާރަ ސަތޭކަ ފަންސާސް އެއް ވަނަ އަހަރުގެ ރެފިއުޖީ ކޮންވެންޝަނުގައި ބަންގްލަދޭޝް އިން ސޮއިކޮށްފައެއް ނުވެ އެވެ. އަދި 1990 ގެ އަހަރުތަކުން ފެށިގެން ބަންގްލަދޭޝް އިން ރެފިއުޖީން ރަޖިސްޓްރީކޮށްފައެއް ނުވެ އެވެ. އެހެންވެ ރަޖިސްޓްރީ ނުކުރާ އެތައް ލައްކަ ރެފިއުޖީންނެއް ބަންގްލަދޭޝްގައި އުޅޭނެ ކަމަށް ބެލެވެ އެވެ.


Shaalee Blue Shell: reethi hurihaa kula ekuvefa!\nޝާލީ އޭނާގެ ސްޓޫޑިއޯގައި\nއިހު ޒަމާނުގައި ގޭތެރަށް ވެލި ލުމާއި، ގޯތި ތެރޭގައި ގަސްއިންދުމާއި ބިއްލޫރި ލޯގަނޑު ބެހެއްޓުމަކީ އަހަރެމެންގެ ސަގާފަތެކެވެ. ގޭތެރެ ޒީނަތްތެރި ކުރުމަކީ އަބަދުވެސް އަހަރުމެން އެންމެން ކުރާ ހިތްވާ ކަމެކެވެ. ނަމަވެސް ބައިބޯވެ އުޅޭ ތަންކޮޅު ކުޑަވެ މިހާރު އަހަރެމެންގެ ކަންކަން ބައްޓަން ވެފައި ވަނީ އެހެން އުޅޭނެ ފާޑަކަށް ނޫނެވެ.\nމިހާރު ދެން ކަންކަން އޮންނަނީ އެކޮޅުކޮޅުން ޖެހިފައެވެ. ގަހެއް އިންދައިގެން އެއިން މި ލިބޭ ހިތްހަމަޖެހުން ވެސް ހޯދަން މިޖެހެނީ ގޭތެރޭގައި ގަސްމުށިގަނޑެއް ބަހައްޓައި އޭގައި ގަހެއް އިންދައިގެނެވެ. އެހެންވެ ގޭތެރޭ ޒީނަތްތެރި ކުރުމަށް ކްލޭ އިން ހަދާފައި ހުންނަ ޕޮޓްތަކަކީ ވަރަށް ގިނަ ބަޔަކު ގަޔާވާ އެއްޗެއްސެވެ. އެކަހަލަ ޕޮޓެއްގައި ގަހެއް އިންދާލާފައި ހުންނަ އިރު ވަރަށް ނެޗުރަލް ފީލެއް ވެރިވުމަކީ މީހުން ކްލޭ ޕޮޓް އިހްތިޔާރުކުރާ ސަބަބެވެ.\nކްލޭއިން ހަދާ، ގަސް މުށީގެ ގޮތުގައި ބޭނުން ކުރާ ޓެރަކޯޓާ ޕޮޓްތަކުގައި ޒަމާނީ ގޮތަކަށް ތަފާތު އެކި އެކި ކުލަޖައްސައިގެން ވިއްކާ، އިންސްޓަގްރާމް ގައި އެކަމަށް ހާއްސަ ޕޭޖެއް ހިންގާ "ބްލޫޝެލް" އަކީ މިހާރު ހިނގާ ނަމެކެވެ.\nބްލޫޝެލްގެ ފަހަތުގައި މިހުރީ ޝާލީ މުހައްމަދު ދީދީ އެވެ. ޝާލީގެ ސްޓޫޑިއޯއަށް ވަނުމުން މަރުހަބާ ކިޔަނީ ތަފާތު އެކި ކުލަތައް ޖައްސާފައި ހުރި ޗާލު ޕޮޓްތަކެވެ. ޔަގީނުންވެސް ގޭތެރެ ޒީނަތްތެރި ކުރާ ހިތްވާ މީހެއް ވިއްޔާ އެ ޕޮޓްތަކުގެ ތެރެއަށް ހިތް ބަންޑުންކޮށްލާނެ އެވެ.\nއެކި ސައިޒް ތަކާއި އެކި ބައްޓަން ތަކުގެ އެކި ކިއްސަރުގެ ޕޮޓުތަށް އަތުރާލާފައިވާއިރު އެކަށް ނިމިފަ ހުރި އެއްޗެއްސާއި މަސައްކަތް ނިމެންދާ ޕޮޓްތައް ހަރުތަކުގައި އަތުރާލާފައި ވެއެވެ.\nޝާލީ ބުނި ގޮތުގައި އޭނާ ޕޮޓަރީއަށް ޝައުގުވެރިކަން އުފެދުނީ އިނގިރޭސި ވިލާތުގައު ކިޔަވަން އުޅުނު އިރު އާޓްސް އިހްތިޔާރުކުރެވުނު ހިސާބުން ފެށިގެނެވެ.\nޝާލީ ގެ އެމްބްރޮއިޑަރީ މަސައްކަތް\nޕޮޕް ޝޮޕް ތެރެއިން\n"އަޅުގަނޑަކީ ގޭގައި މަސައްކަތް ކުރާ މަންމައެއް! ހަ އަހަރުގެ ކުއްޖަކު ހުރޭ. އާޓްސް އެންޑް ކްރާފްޓަކީ އަބަދުވެސް ވަރަށް ޝައުގުވެރިވާ ދާއިރާއެއް. ކުޑައިރުން ފެށިގެންވެސް އަބަދުވެސް އުޅެނީ އީދު ކާޑު ހެދުމުގައި ނުވަތަ ކޮންމެވެސް ކްރާފްޓީ ކަމެއްގައި،" ޝާލީ ބުންޏެވެ. "އެހެން އުޅެމުން ކަޒިންސް ކުދިންނާއެކު ފެށީ ވެޑިންގް ކާޑު ހަދަން، އެއަށް ކިީ ނަމެއް 'ބްލޫ ޝެލް' އަކީ. 1997 އިން 2002 ގައި ޔޫކޭގައި ކިޔަވަން އުޅުނު އިރު އާޓްސް ކިޔަވަން ހިޔާރު ކުރީ. އާޓްސްގަ ތިން ޗޮއިސްއެއް ނަގަން ޖެހުނީ. ފޮޓޯގްރަފީ އާއި ޕެއިންޓިން ދެން ޕޮޓަރީ މި ޗޫޒް ކުރީ. އެހިސާބުން ޕޮޓަރީ އަށް ހިތް ކިޔައިދި،"\nޝާލީގެ އާޓްވޯކްތައް ގިނަ ބަޔަކު ވަނީ ބަލައިގެންފަ އެވެ. މިދިޔަ ހަފްތާގައި ޝާލީ ކާމިޔާބުކަމާއެކީ މި ނިންމާލީ ބްލޫޝެލް ދެވަނަ ޕޮޕް އަޕް ޝޮޕެވެ.\n"މިދިޔަ އަހަރު އަލަށް ޕޮޕްއަޕެއް ބޭއްވީ އެއީ ޝެލް ބީންސްއާ ގުޅިގެން ނޮވެމްބަރުގައި. މިފަހަރު މި ބޭއްވީ މި މަހު އެހެން ދެތިން ބަކަޔާ ގުޅިގެން. ވަރަށް ބޮޑު ތަރުހީބެއް ލިބުނު މިފަހަރު ވެސް. ބޮޑަށް ހީވަނީ ގަންނަނީ މީހުންނަށް ހަދިޔާއެއް ދޭން ގިފްޓެއް ގޮތުގައިހެން. މި ކަހަލަ ޕޮޓްތައް ބޭނުން ކުރޭ ގަހަނާ އަދި ތަޅުދަނޑިފަތި ލުމަށާއި އަމިއްލައަށް ބޭނުންވާ ގަސް އިންދަންވެސް." ޝާލީ ބުންޏެވެ\nޝާލީ ބުނި ގޮތުގައި އޭނާ ކުރާ މަސައްކަތށް ވަރަށް ބޮޑަށް ނޭޗާ އިން އިންސްޕަޔާ ވެވެ އެވެ. އަދި ކުލަ ގުޅުވާ ގޮތާއި، ވުޑް ވޯކްސް އާއި ވީވިން އާއި މެކްރޭމް އަދި ޕޮޓަރީ ހަދާ މީހުންގެ އެކައުންޓްތަކުގަ ހުންނަ ޑިޒައިންތަކަށް ވަރަށް ބެލެ އެވެ.\n"ކަސްޓަމާސް ވެސް ރިކުއެސްޓް ކުރޭ. ބޭނުންވަނީ މަންޑާލާ އެއްޗެކޭ ނޫނީ މޫދު ޑިޒައިނެއް ނުވަތަ ކޮންމެވެސް ތުނޑުކުނާ ޑިޒައިނެކޭ"\nޝާލީގެ މި މަސައްކަތް ރާވާލާފައި އޮންނަނީ ދަރިފުޅު ސްކޫލަށްލުމަށްފަހު މަސައްކަތް ފަށައިގަންނަނީ އެވެ. ކޮންމެ ދުވަހަކުވެސް ފަސް ގަޑިއެއްހާއިރު މަސައްކަތުގައި ހޭދަކުރެ އެވެ. އެކަމަކު މިހާރު ޝާލީގެ ވިސްނުމަކީ އަހަރަ ތެރެއަށް މަސައްކަތް ބަހާލައި ޕޮޕް ޝޮޕްތަކެއް ވެސް ހިންގާލުމެވެ.\nއާޓްގެ ކަންކަމަށް ޝައުގުވެރިވާ އެހެން ޒުވާނުންނަށް ޝާލީއަކީ މިސާލެކެވެ. އޭނާ ބުނާ ގޮތުގައި އަބަދުވެސް އާ ކަންކަން ދަސްކުރަން މަސައްކަތް ކުރަންވާނެ އެވެ. އަދި ކަންކަން އެކްސްޕްލޯކޮށް ހުނަރު ވީހާވެސް ބޮޑަކަށް ޔުޓިލައިޒް ކުރަން ޖެހޭނެ އެވެ.\n"މިހާރު އަސްލު ވަރަށް ބޮޑަށް ދިވެހިންގެ ތެރޭގައި ހޭންޑްމޭޑް އެއްޗިސްއާއި އާޓް އެންޑް ކްރާފްޓް ބަލައިގަންނަން ފަށާފައި މިއޮތީ. ވަރަށް ގިނަ މީހުންނަށް ކަމުދޭ ކަސްޓަމައިޒްޑް އެއްޗެހި. މިކަހަލަ އެކި އެކި ފަންނާނުން ބަލައިގަނެ އަގުވަޒަން ކުރޭ. މިއީވެސް މިކަހަލަ ރޮނގަކުން ޒުވާނުން ކެރިއާ ޗޫޒް ކުރެޗވިދާނެ ސަބަބެއް."\nޝާލީ ޕޮޓްތަކުގައި ޕެއިންޓް ކުރުމުގެ އިތުރުން އަމިއްލައަށް ކްލޭއިން ވެސް ޕޮޓް ހަދާފައި އެބަހުއްޓެވެ. އަދި ތުއްތު ކުދިންގެ ކުދި ހެދުމުގައި އެންބްރޮއިޑަރީ މަސައްކަތްތައް ވެސް ކުރެ އެވެ. ކަންފަތުލާ މުދިވެސް ތައްޔާރު ކުރެ އެވެ.\nއާޓް އަދި ކްރާފްޓް ހެދުމަކީ އެއިން މީހާގެ ސްޓްރެސް މެނޭޖްކުރުމަށް ވެސް އެހީތެރިވެދޭ ކަމެކެވެ.\nޝާލީގެ ޕޮޕް އަޕް ޝޮޕެއްގެ ތެރެއިން\n"ހަޔާތުގައި ދިމާވާ އެކި ކަހަލަ ކަންކަމުގައި ސްޓްރެސްވެ މީހާ ހަމަޖައްސާލަން ވެސް މި ކުލަޖެއްސުން އެހީތެރިވެދޭ. އަދި ބޮޑަށް އަމިއްލައަށް ޓައިމް ނަގައިގެން މިކަމަށް ހުސްވެގެން ހުރެ ހިތްހަމަޖެހިގެން ކޮންމެ ޕޮޓެއް ވެސް މި ނިންމާލަނީ. އެ ޕޮޓެއް ޝާލީއަށް ކަމުނުދާ ކަހަލަ ގޮތެއް ހުރިއްޔާ އަލުން ޑިޒައިން ކުރަނީ،" އޭނާ ބުންޏެވެ.


India In Australia Ah Dhaa Meehunnah Jalu Hukumeh - Vaguthu\nއިންޑިއާއިން އޮސްޓްރޭލިއާއަށް ދާ މީހުންނަށް ޖަލު ހުކުމެއް\nމިހާރު ކޮވިޑް-19 ނުރައްކާ އެންމެ ބޮޑަށް ކުރިމަތިވެފައިވާ އިންޑިއާގައި ތިބި އޮސްޓްރޭލިއާގެ ރައްޔިތުން އެނބުރި ގައުމަށް އައިސްފިނަމަ ބޮޑު އަދަދަކުން ޖޫރިމަނާ ކުރަން ނުވަތަ ޖަލު ލުމަށް ނިންމައިފިއެވެ.\nމި ނިންމުން ނިންމާފައިވަނީ އޮސްޓްރޭލިއާ ކްރިކެޓް ޓީމުގެ ދެ ކުޅުންތެރިޔަކު އިންޑިއާގައި ތިބެފައި ގަތަރު މަގުން އެގަައުމަށް އެތެރެ ވުމުންނެވެ. މިހެން ކަންތައް ކޮށްފައިވަނީ އޮސްޓްރޭލިއާއިން އިންޑިއާއަށް ދަތުރުކުރުން ހުއްޓާލައިފައި ވަނިކޮށެވެ.\nއެ ގައުމުގެ ހެލްތް މިނިސްޓަރު، ގްރެގް ހަންޓް ވިދާޅުވީ އިންޑިއާގައި ތިބި އެއްވެސް މީހަކު އޮސްޓްރޭލިއާ ބޯޑަރުން އެތެރެ ވެއްޖެނަމަ 66،600 މިލިއަން ޑޮލަރުގެ ޖޫރިމަނާ އެއް ނުވަތަ ފަސް އަހަރު ދުވަހުގެ ޖަލުހުކުމެއް އެމީހަކަށް އަދަބެއްގެ ގޮތުން ދޭން ނިންމާފައިވާ ކަމަށެވެ. އޭނާ ވިދާޅުވީ ގަވާއިދާ ހިލާފަ އަމަލް ކޮށްފި ނަމަ ފަހަރުގައި ދެ ގޮތް ވެސް ތަންފީޒު ކުރަން ޖެހިދާނެ ކަމަށެވެ. އެ ގަވާއިދާއި ބެހޭ ގޮތުން ދެން ގޮތެއް ނިންމާނީ މި މަހު 15 ވަނަ ދުވަހު ކަމަށް މިނިސްޓަރު ވިދާޅުވިއެވެ.\nއޮސްޓްރޭލިއާގެ ހެލްތް މިނިސްޓްރީއިން އަންގާފައިވަނީ އޮސްޓްރޭލިއާއަށް ދަތުރުކުރުމުގެ 14 ދުވަސް ކުރިން އިންޑިއާއަށް ގޮސްފައިވާ މީހެއް ނަމަ އަންނަ ހޯމަ ދުވަހުން ފެށިގެން އެގައުމަށް ނުވަދެވޭނެ ކަމަށެވެ. އެހެންކަމުން އޮސްޓްރޭލިއާގެ ރައްޔިތަކު ކަމުގައި ވިޔަސް އިންޑިއާގައި ހުރެފައި އޮސްޓްރޭލިއާއަށް ދަތުރު ކުރެވޭނީ އެހެން ގައުމެއްގައި 14 ދުވަސް ހޭދަ ކުރުމަށް ފަހުއެވެ.\nއޮސްޓްރޭލިއާގެ މީޑިއާ ރިޕޯޓުތައް ބުނާގޮތުން އެގައުމުގެ ރައްޔިތުން އަމިއްލަ ގައުމަށް ދިޔުމަކީ ޖިނާއީ ކުށަކަށް ހެދި މިއީ ފުރަތަމަ ފަހަރެވެ. އިންސާނީ ހައްގުތައް ހޯދަން ވަކާލާތު ކުރާ ގުރޫޕުތަކަށް މި ގަވާއިދު ބަލައެއް ނުގަނެވުނެވެ. އެ ގުރޫޕުތަކުން ގޮވާލައިފައިވަނީ މީހުންނަށް ހަރުކަށި އަދަބު ދިނުމުގެ ބަދަލުގައި ކަރަންޓީނު ކުރުމުގެ ގޮތްތަށް އިތުރަށް ހަރުދަނާ ކުރަން ޖެހޭ ކަމަށެވެ.\nމެއި 2, 2021 01:23\nދިވެހިރާއްޖެ އިންޑިއާގެ ކަރަންޓީނު ފެސިލިޓީއެއް. އިންޑިއާ ރައްޔިތުން ހަމަ އަންނަންވީ. އަހަރެމެންނަށް ބަލިފެތުރުނަކަސް އެމްޑީޕީ ސަރުކާރަކަށް ވާނެ ދެރައެއްނެތް. މުޅި ދުނިޔޭގެ ހުރިހާ ޤައުމަކުން އިންޑިއާ މީހުން އައުން މަނާކުރިޔަސް މިތަނުން މަނަލެއްނުކުރާނެ. ދިވެހިރާއްޖެއިން ތިޔަވަރުގެ ބައްޔެއް ފެނިއްޖެނަމަ ޔަޤީން އިންޑިޔާއަކަށް ނާރުވާނެކަން\nމެއި 2, 2021 02:14\nއެކަމަކު އިންޑިޔާ ފަތުރުވެރިން ކާށިދޫގައި އެބަ ތެޅެހައްޓާ! މިހާރު ކޮވިޑަށް ފަސްސިވެސް ވެއްޖެ! ކޮބާ މި ސަރުކާރުގެ ސިޔާސަތު


ރާއްޖެއިން ކޮވިޑު-19 އަށް ފައްސިވީ މީހުންގެ ޖުމްލަ އަދަދު ފަސްހާހުން މައްޗައް! | Sandhaanu\nރާއްޖެއިން ކޮވިޑު-19 އަށް ފައްސިވީ މީހުންގެ ޖުމްލަ އަދަދު ފަސްހާހުން މައްޗައް!\nރާއްޖެއިން ކޮވިޑު19 އަށް ފައްސިވީ މީހުންގެ ޖުމްލަ އަދަދު 5041 އަށް އަރައިފިއެވެ.\nކޮވިޑު-19 އަށް އިއްޔެވަނީ އިތުރު 143 މީހަކު ފައްސިވެފައެވެ. މީގެ ތެރެއިން 140 ކޭސް ފެނިފައިވަނީ މާލޭ ސަރަހައްދުންނެވެ. އަދި އަތޮޅުތެރެއިން ވަނީ ތިން މީހަކު ބައްޔަށް ފައްސިވެފައެވެ. މިއަދު ފައްސިވީ މީހުންގެ ތެރެއިންވެސް، ބޮޑު އަދަދެއްގެ މީހުންނަކީ ދިވެހިންނެވެ. މިގޮތުން 107 ދިވެއްސެއް މިއަދު ބައްޔަށް ފައްސިވެފައިވާއިރު، ދެން ފައްސިވެފައިވަނީ ބަނގްޅަދޭޝްގެ 28 މީހަކާއި، އިންޑިޔާގެ6މީހަކާއި، ނޭޕާލްގެ ދެމީހެކެވެ.\nމިއަދު ފައްސިވީ މީހުންނާއިއެކު، އެކްޓިވް ކޭސްތަކުގެ އަދަދު މިވަނީ 2218 އަށް އަރައިފައެވެ. މިބަލިން މިހާތަނަށް ވަނީ 2804 މީހަކު ރަނގަޅުވެފައެވެ. އެކްޓިވް ކޭސްތަކުގެ ތެރެއިން 140 ފަރާތަކަށް ދަނީ ހޮސްޕިޓަލުތަކުގައި ފަރުވާ ދެމުންނެވެ. ރާއްޖޭގައި މިހާތަނަށް 19 މީހަކު މިބަލީގައި މަރުވެފައިވާއިރު، އަދިވެސް މިބަލިދަނީ ކޮންޓްރޯލްނުވެ ބާރު ސްޕީޑެއްގައި ފެތުރެމުންނެވެ.


Kuh Kuraa Meehunaai Eh Varah Kuh Kuruvaa Meehun Ves Zimmaa Vaan Jehey: Shameem | Hathaavees\nޕީޖީ ޝަމީމް މިފަދައިން ވިދާޅުވީ ޒިކުރާ މިސްކިތުގެ މައްސަލާގައި ކުރީގެ ރައީސް އަބްދުﷲ ޔާމީންގެ ސަރުކާރުގެ އިސްލާމިކް މިނިސްޓަރުގެ މަގާމުގައި އެންމެ ފަހުން ހުންނެވި ޑރ. އަހުމަދު ޒިޔާދު ބާގިރުގެ މައްޗަށް ރަސްމީ ހައިސިއްޔަތު ނަހަމަ ގޮތުގައި ބޭނުން ކުރުމުގެ ކުށުގެ ދައުވާ އުފުލުމަށްފަހު މައްސަލަ ކްރިމިނަލް ކޯޓަށް ހުށަހަޅާފައިވާ މައްސަލައާ ގުޅިގެންނެވެ.\nޕީޖީ ޝަމީމް ކުރެއްވި ޓްވީޓެއްގައި ވިދާޅުވީ ކުށް ކުރާ މީހުންނާއި، ކުށް ކުރުވާ މީހުންނާ. މިދެބައިވެސް ހަމައަކަށް އަޅުވާންޖެހޭ ކަމަށެވެ. އަދި ކުށްކުރާ މީހުންނާއި ކުށް ކުރުވާ މީހުން އެއްވަރަކަށް ޒިންމާވާން ޖެހޭ ކަމަށް އެމަނިކުފާނު ވިދާޅުވިއެވެ.\n"ކުރީގެ ބައެއް ވިސްނުން މިހާރު މިއުޅެނީ ދޫކޮށްލަން. މިކަހަލަ ކަންކަން ކޮށްފަ ސަލާމަތެއް ނުވެވޭނެ. އިރާދަކުރެއްވިއްޔާ، އެންމެން ގުޅިގެން ނަތީޖާ ނެރެވޭނެ." ޕީޖީ ޝަމީމްގެ ޓްވީޓުގައި ވިދާޅުވިއެވެ.\nކުށް ކުރާ މީހުންނާއި، ކުށް ކުރުވާ މީހުންނާ. މިދެބައިވެސް ހަމައަކަށް އަޅުވާންޖެހޭ. އެއްވަރަކަށް ޒިންމާވާންޖެހޭ. ކުރީގެ ބައެއް ވިސްނުން މިހާރު މިއުޅެނީ ދޫކޮށްލަން. މިކަހަލަ ކަންކަން ކޮށްފަ ސަލާމަތެއް ނުވެވޭނެ. އިރާދަކުރެއްވިއްޔާ، އެންމެން ގުޅިގެން ނަތީޖާ ނެރެވޭނެ. https://t.co/Z53BziSR2J\n— Hussain Shameem (@HuShameem) September 27, 2020\nPrevious ކުރީގެ އިސްލާމިކް މިނިސްޓަރުގެ މައްޗަށް ދައުވާކޮށް މައްސަލަ ކޯޓަށް ހުށަހަޅައިފި\nNext ވިސްލްބްލޯ ގާނޫނުގެ ސަބަބުން އިންގިލާބީ ބަދަލެއް އަންނާނެ: ސަރުކާރު


ނަޑެއްލާގައި އަވަސް އިންތިޙާބަކަށް ގޮވާލައި ސީމެގްގެ ގޮވާލުންތަކަށް އިޖާބަ ދިނުމަށް ބާޢީ ސަރުކާރަށް ގޮވާލައި މުޒާހަރާ ކޮށްފި – Maldivian Democratic Party\nނަޑެއްލާގައި އަވަސް އިންތިޙާބަކަށް ގޮވާލައި ސީމެގްގެ ގޮވާލުންތަކަށް އިޖާބަ ދިނުމަށް ބާޢީ ސަރުކާރަށް ގޮވާލައި މުޒާހަރާ ކޮށްފި\nލިޔުނީ: ޙަމްދޫން ރަޝީދު ( ނަޑެއްލާ އެމް.ޑީ.ޕީ މެދުމިން ގޮފީގެ ރަޢީސް )\nނަޑެއްލާ ގައި ހަރަކާތް ތެރިވާ ނަޑެއްލަގެ އެމް.ޑީ.ޕީ ގޮފިތަކާއި ފޯކަލް ޕޮއިންޓާއި ގުޅިގެން 20 އޭޕްރީލް 2012 (މިއަދު) ހަވީރު ނަޑެއްލާ އެމް.ޑީ.ޕީ ހަރުގެ ކުރިމަތިން ފެށިފައިވާ މި ހިނގާލުން ފެށިފައިވަނީ މިއަދު ހަވީރު 16:00 ގައި ނަޑެއްލާ އެމް.ޑީ.ޕީ ހަރުގެ ކުރިމަތިންނެވެ.\nމި ސުލްހަވެރި ހިނގާލުމުގައި ނަޑެއްލާގެ އެމް.ޑީ.ޕީ އަށް ތާޢިދުކުރާ ގިނަ އަދަދެއްގެ ރައްޔިތުން ބައިވެރިވެފައި ވެއެވެ. ހިގާލުމަށް އެކަށިގެންވާ ބަޔަކު ނިކުމެފައިވާކަމީ ބާޢީ ސަރުކާރުގެ މާބޮންޑު ތަރުޙީބެއް ނަޑެއްލާގައި ނެތްކަން ދައްކުވައިދޭކަމެކެވެ. އަދި މި ސުލްހަވެރި ހިގާލުމުގައި ރައްޔިތުން ޑިމާންޑް ކޮށްފައި ވަނީ ރާއްޖޭގެ އެހެނިހެން ރަށްރަށާއި ވެސް އެއްގޮތަށް އިންތިޙާބު އަވަސް ކުރުމަށާއި ކޮމަންވެލްތުގެ ގޮވާލުން ތަކަށް އިޖާބަ ދިނުމަށެވެ. އަދި މި ސުލްހަވެރި ހިނގާލުން ވަނީ ރަށުގެ އެއްމެހައި ބޮޑެތި މަގުތަކުގައި ކުރިޔަށް ގެންދެވިފައިވެއެވެ.\nމި ހިނގާލުން ނިންމާލާފައިވަނީ ނަޑެއްލާ އެމް.ޑީ.ޕީ ހަރުގެޔަށެވެ. އަދި މި މުޒާހަރާގެ ޑިމާންޑް ތަކަށް ބާޢީ ސަރުކާރުން އިޖާބަ ނުދީފި ނަމަ އިތުރު މުޒާހަރާތަކެއް ކުރިޔަށް ގެންދާނެ ކަމަށް ނަޑެއްލާ އެމް.ޑީ.ޕީ ގެ ގޮފިތަކުގެ ރަޢީސުން ވިދާޅުވިއެވެ.


Taxi Drivers | Mihaaru\nDecember 26, 2017 17\nޑްރައިވަރެއްގެ ދީލަތި އެހީ ނުވެސް ދަންނަ ކުއްޖަކަށް!\nމިޒަމާނުގައި ކޮންމެ މީހަކު ވެސް އުޅެނީ ވަރަށް ބިޒީ ދިރިއުޅުމެކެވެ. ބޭނުމެއް ޖެހިފައިވާ މީހަކަށް އެހީތެރިވާން އިސްނަގަނީ ވަރަށް މަދު ބައެކެވެ. އެމީހަކު ދިރިއުޅޭ މުޖުތަމައާ ގުޅޭ ގޮތުން ކޮންމެ މީހަކު ވެސް ދައްކަން އޮންނަނީ ކޮންމެވެސް ހިތްހަމަނުޖެހޭ ކަމެއްގެ ވާހަކަ އެވެ. ނަމަވެސް އިންޑިޔާގެ ޒުވާން އަންހެންކުއްޖަކު މިފަހަރު...\nކުއްޖަކާ "ބެހުނު" ޓެކްސީ ޑްރައިވަރަކު ހައްޔަރުކޮށްފި\nކުޑަކުއްޖަކަށް ޖިންސީ ގޯނާކުރި ކަމަށް ބުނެ، ޓެކްސީ ޑްރައިވަރަކު ހައްޔަރުކޮށްފި އެވެ.\nJuly 07, 2017 39\nއައިޕެޑެއް ހިފައިގެން ފިލި ޑްރަައިވަރަކު ހޯދައިފި\nޓެކްސީއެއްގައި މީހަކަށް ބާއްވާފައި ދެވުނު އައިޕެޑެއް ވަގަށް ނަގައިގެން ފިލި ޑްރައިވަރަކު، ރޭ ހޯދައި ހައްޔަރުކޮށް އޭނާގެ ބަންދަށް 10 ދުވަސް ޖަހައިފި އެވެ.\nJune 07, 2017 21\nމީހުންނަށް ބިރުދައްކާ ޓެކްސީ ޑްރައިވަރަކު ހައްޔަރުކޮށްފި\nޓެކްސީ އަށް އަރާ މީހުންނަށް އިންޒާރުދީ، ބިރު ދައްކާ ޑްރައިވަރަކު ހައްޔަރުކޮށްފި އެވެ.\nޓެކްސީ ދުއްވަނިކޮށް ހާޓްއެޓޭކް ޖެހުނު މީހާ މަރުވެއްޖެ\nދުއްވަމުން ދިޔަ ޓެކްސީއެއްގައި އިން ޑްރައިވަރަކަށް ހާޓް އެޓޭކެއް ޖެހިގެން މިދިޔަ އަންގާރަ ދުވަހު މަރުވެއްޖެ އެވެ.\nApril 10, 2017 28\nމާލޭގައި އަންހެން ޓެކްސީ ޑްރައިވަރަކު ހުންގާނަށް\nވިޔަފާރިވެރިއެއްގެ މުވައްޒަފެއްގެ ގޮތުގައި 17 އަހަރު ހޭދަކުރުމަށް ފަހު އާމިނަތު ވަހީދާ (އައިންތު) ފެށީ ކޭޝިއަރުކަމާ މުޅިން ތަފާތު މަސައްކަތެކެވެ. މި ފަހަރު އޭނާ އިޚްތިޔާރުކުރީ މަންމައެއް އަދި އަތްބެއްގެ ގޮތުގައި އަދާކުރަމުން އައި ޒިންމާތަކަށް ބޭނުން އިރަކު ވަގުތު ހުސްކުރެވިދާނެ ކަހަލަ ކަމެކެވެ. އައިންތުގެ އެ ނިންމުމަކީ...\n10 އަހަރު ނުވާ ކާރުތަކަށް ޓެކްސީ ބޯޑު ވިއްކަނީ\nއުފެއްދި ތާރީޚުން ފެށިގެން 10 އަހަރު ނުވާ ކާރުތަކަށް މާލޭގައި ޓެކްސީ ކުރުމަށްޓަކައި ޓްރާންސްޕޯޓް އޮތޯރިޓީން ބޯޑު ވިއްކަން ފަށައިފި އެވެ.\nFebruary 16, 2017 56\nނުބައި ތަނަކަށް ގެންދެވުނީ އިވުމުގެ މައްސަލަ ހުންނާތީ\nރޭ އިރާކޮޅު މާލޭގައި ޓެކްސީ އަކަށް އެރި ޒުވާން އަންހެނަކު ދާން ބޭނުންވި ތަން ނޫން އެހެން ތަނަކަށް ގެންދިޔަ ޑްރައިވަރަކީ އަޑުއިވުމުގެ މައްސަލަ ހުންނަ މީހެއް ކަމަށް ފައިން ޓެކްސީ (1414) އިން މިއަދު ބުނެފި އެވެ.\nJanuary 02, 2017 48\nޓެކްސީ ހިދުމަތަށް ބޮޑު ބަދަލުތަކެއް، އެކަމަކު ޝަކުވާ\nމާލޭގައި ޓެކްސީއެއް ހޯދުމަކީ ވަރަށް ދަތި ކަމެކެވެ. މިއީ އިއްޔެ ނުވަތަ މިއަދު ދިމާވެފައިވާ މައްސަލައެއް ނޫނެވެ. އެތައް އަހަރެއް ވީ ބޮޑު މައްސަލައެކެވެ. މި ކަމަށް އެދެވޭ ހައްލެއް ނުހޯދި ދިޔައީ ބޮޑުވަމުންނެވެ.\nOctober 28, 2016 23\nސައިކަލް ޓެކްސީގެ ގަވާއިދު ގެޒެޓްކޮށްފި\nސައިކަލް ޓެކްސީގެ ހިދުމަތްދޭ ކުންފުނިތަކާއި ޓެކްސީ ޑްރައިވަރުން އަމަލު ކުރަން ޖެހޭނެ ހަރުކަށި އުސޫލުތަކާއެކު ސައިކަލް ޓެކްސީގެ ގަވާއިދު އިކޮނޮމިކް މިނިސްޓްރީން އިއްޔެ އާންމުކޮށްފި އެވެ.\nOctober 24, 2016 46\nދަތުރުމަތީ މީހުން ނަގާ ޓެކްސީތަކުގެ ހުއްދަ ބާތިލްކުރަނީ\nޓެކްސީގައި މީހުން ގޮވައިގެން ދަތުރު ކުރާއިރު މަގުމަތިން މީހުން އަރުވާ ނަމަ ޓެކްސީގެ ލައިސެންސް ބާތިލް ކުރާނެ ކަމުގެ އިންޒާރު ޓްރާންސްޕޯޓް އޮތޯރިޓީން މިއަދު ދީފި އެވެ.\nޓެކްސީ އާކުރަން ލޯނު ދޫކުރަން ފަށައިފި\nމާލޭގައި މިހާރު ދުއްވާ ބާ ޓެކްސީތައް އާކުރުމަށް ބޭންކުތަކުން މިހާރު ލޯނު ލިބޭނެ ކަމަށް ޓްރާންސްޕޯޓް އޮތޯރިޓީން މިއަދު ބުނެފި އެވެ.


REPORT: JSC badhaleh nukuraane!\nބަންޑާރަ ނާއިބް އިބްރާހިމް ރިފްއަތު، ރައީސް ސޯލިހު އަދި ރައީސް މުހައްމަދު ނަޝީދާއި ތުޅާދޫ ދާއިރާގެ މެންބަރު ހިސާން ހުސައިން: ޖޭއެސްސީ އެކުލެވިގެންވާ ގޮތް ބަދަލު ކުރަން މިހާރު ބޭނުމެއް ނުވޭ --\nމި ފަހުގެ ތާރީހެއްގައި ކޯޓްތަކުން އެންމެ ބޮޑެތި ހުކުމްތަކެއް އިއްވި ފަސް އަހަރަށް ރައީސް ޔާމީން ވެރިކަމުގައި ހުންނެވި ފަސް އަހަރު ވާނެއެވެ. ސިޔާސީ ބޭފުޅުންގެ މައްޗަށް ފުލުފުލުގައި ދިގު މުއްދަތުގެ ހުކުމްތައް އިއްވަމުން ގެންދެވިއެވެ. ޝަރުއީ ނިޒާމާމެދު ގާނޫނީ ދާއިރާގެ ބޭފުޅުންނާއި އާންމުން އަދި އޭރުގެ އިދިކޮޅު ސިޔާސީ ބޭފުޅުން އިންތިހާއަށް ކަންބޮޑުވިއެވެ. އެކަން އެހެން ދިމާވީ ސަރުކާރުގެ ނުފޫޒު އިންތިހާއަށް ކޯޓްތަކަށް އޮތުމުން ކަމަށް އެންމެންވެސް ގަބޫލުކުރެއެވެ. އެ ނުފޫޒަށް ހުޅުވިފައި އޮތް ދޮރަކީ ޖުޑީޝަލް ސާވިސް ކޮމިޝަން (ޖޭއެސްސީ) އެތުރިފައި އޮތް ގޮތެވެ. ޖޭއެސްސީގައި ސިޔާސީ ބޭފުޅުން ތިއްބެވުމެވެ. އެ ބޭފުުޅުން މެދުވެރިކޮށް ކޯޓްތަކާއި ފަނޑިޔާރުންނަށް ސަރުކާރުން ބޭނުންވާ ގޮތަކަށް ގެންދިޔައީ ނުފޫޒު ފޯރުވަމުންނެވެ.\nއެކަން އެހެން އޮތުމުން އެންމެ ބޮޑު ގެއްލުމެއް ލިބުނީ އޭރުގެ އިދިކޮޅަށެވެ. އެހެން ކަމުން އިދިކޮޅުގެ އެންމެ ގަދަ އަޑަކަށް ކެންޕެއިންގައި ވީ ޖޭއެސްސީ އެކުލެވިގެންވާ ގޮތް ބަދަލު ކުރުމުގެ އަޑެވެ. އެ ވައުދެވެ. ރައީސް ސޯލިހުން ފެށިގެން އޭރުގެ އިދިކޮޅު ކޯލިޝަންގެ ޖަލްސާއެއްގައި ވާހަކަ ދެއްކުމުގެ ފުރުސަތު ލިބޭ ހަމަ ކޮންމެ މީހަކު ހެން ދެއްކެވީ އެ ވާހަކައެވެ. ޖޭއެސްސީގައި ސިޔާސީ މީހުން ތިބެން ނުޖެހޭނެ ކަމަށެވެ. ކިތަންމެ ކުޑަ ބާރެއް ލިބިވަޑައިގެންނެވި ނަމަވެސް އެންމެ ފުރަތަމަ ކުރައްވާނީ އެކަން ކަމަށް ވިދާޅުވެ ތަކުރާރުކޮށް ވައުދުވެވަޑައިގެންނެވިއެވެ.\nއެ ވަރުންވީއެއް ނޫނެވެ. ރަައީސް ސޯލިހުގެ ރިޔާސީ މެނިފެސްޓޯގައިވެސް އެ ވާހަކަ ލިޔުނީއެވެ. 2020 ގެ ކުރިން ޖޭއެސްސީ އެކުލެވިގެން ވާ ގޮތް ބަދަލުކޮށް ޖުޑިޝަރީ އިސްލާހުކޮށް ނިންމަވާނެ ކަމަށް ލިޔެފައިވެއެވެ. އަދި އެމްޑީޕީން މަޖިލީސް އިންތިހާބުގައި ރައްޔިތުންނަށް ވިއްކި މެނިފެސްޓޯގައިވެސް އެ ވާހަކަ ތަކުރާރުކުރައްވާފައިވެއެވެ.\nވެރިކަންވެސް ލިބިއްޖެއެވެ. މަޖިލީހުގެ ސުޕަ މެޖޯރިޓީ ރައްޔިތުން ދީފިއެވެ. ނަމަވެސް ރައްޔިތުންނަށް ވީ ވައުދު ލީ ޑަސްބިނަށެވެ. އެއީ ނުދައްކާ ވާހަކައަށް ހެއްދެވީއެވެ. ކޯޓްގައި ތިއްބެވި ހިތާ ނުވާ ހުރިހާ ފަނޑިޔާރުން ވަކިކޮށް ބޭނުންވާ ފަނޑިޔާރުން އައްޔަންކޮށް ޖޭއެސްސީގެ ގޮނޑިކޮޅުތަކުގައި އެ ސިޔާސީ ވެރިން އިށީންނަވާ ޖުޑިޝަރީ އިސްލާހުކޮށް ނިމުނީ ކަމަށް ވިދާޅުވެ ތައްގަނޑުވެސް ޖެއްސެވީއެވެ.\nރައީސް ނަޝީދު އަދި ރައީސް ސޯލިހް: ޖޭއެސްސީ އެކުލެވިގެންވާ ގޮތް ބަދަލު ކުރަން މެނިފެސްޓޯގައިވެސް ހިމެނި --\nސަރުކާރުން އަދި އެމްޑީޕީން ވީ ވައުދު ނުފުއްދާ ފަސްކުރަމުންދާތީ އެންމެ ފަހުން ޖޭއެސްސީ އެކުލެވިގެންވާ ގޮތް ބަދަލު ކުރުމަށް ހުށައެޅީ އިދިކޮޅުންނެވެ. ކުރިން ޖުޑިޝަރީ ހިސާރުކޮށްގެން އުޅުނު ކޮޅުންނެވެ. ނަމަވެސް އިދިކޮޅުގެ އެ ބިލަށް ބަހުސްކޮށްލަންވެސް އެމްޑީޕީގެ މެންބަރަކަށް ކެރިވަޑައިނުގަނެވެ. އަދި މަޖިލީހުގައި އަމަލު ކުރާ އާންމު އުސޫލުން އަމަލުކޮށްލާނެ ހިތްވަރުވެސް މަޖިލީހުގެ ރިޔާސަތަށް ލިބިވަޑައިނުގެންނެވިއެވެ.\nޖޭއެސްސީ އިސްލާހު ކުރަން ގަންނާ ކުރައްވާ ބިރުން އަވަހަށް ވޯޓް ނަގައިގެން މަޖިލީހުން ބިލް ބޭރުކޮށްލީއެވެ. ކުރިން އޮންނަ އުސޫލުގެ ތެރެއިން ބިލެއް ހުށައެޅުމުން ބަހުސް ކުރަން ބޭނުންވާ މެންބަރުންނަށް ފުުރުސަތުދީ ފަހު ބަސް އިއްވަން ބިލް ހުށައެޅި ފަރާތަށް ފުުރުސަތު ދެއެވެ. މިފަހަރު އެކަންވެސް ނުކުރެއްވިއެވެ. އަދި އެމްޑީޕީގެ މެޖޯރިޓީ އޮތް މަޖިލީހުގައި ކޮމެޓީއަށް އެ ބިލް ގެންގޮސް ބޭނުންވާ ބަދަލުތައް ގެންނަންވެސް ބޭނުން ނުވީއެވެ.\nމިއީ ރައްޔިތުންނަށްވީ ވައުދާ މުޅީން ހިލާފުވުމެކެވެ. ސަރުކާރުގައި މިހާރު ތިއްބެވި ވެރިންނާއި ސަރުކާރު ހިންގާ ޕާޓީތަކުގެ މެންބަރުން ދެއްކެވި ވާހަކަތައް ރައްޔިތުން ރަނގަޅަށް ހަނދާން އެބަހުއްޓެވެ. ޖޭއެސްސީ ބައްޓަން ކޮށްފައި އޮތީ ބާރުގަދަ ސިޔާސީ ފަރާތްތަކުގެ ނުފޫޒު ވަންނަ ގޮތަށް ކަމަށް އެ ކޮމިޝަންގެ ރައީސް ހިސާން ހުސައިން ވިދާޅުވި ހަނދާން ރައްޔިތުން އެބަހުއްޓެވެ. ޖޭއެސްސީ ބަދަލު ކުރުމުގެ ވައުދު ރަނުން ރަނަަށް ފުއްދަވާނެ ކަަމަށް ރައީސް ނަޝީދާއި ރައީސް ސޯލިހު ތަކުރާރުކޮށް ވެވަޑައިގެންނެވި ވައުދު ތާޒާކޮށް ހަނދާނުގައި އެބަހުއްޓެވެ. ނަމަވެސް ބާރު ލިބި ސިޔާސީ ނުފޫޒު ފޯރުވަން ފުރުސަތު ލިބުނީމަ އެ ގޮތް ރަނގަޅުވީ ކަން ރައްޔިތުންނަށް އެނގެއެވެ.\nމަޖިލީހުގެ ކެންދޫ ދާއިރާގެ މެންބަރު އަދި ގާނޫނީ ވަކީލް އަލީ ހުސައިން އަކީ ޖޭއެސްސީ އޮތް ގޮތް ބަދަލުވާން ޖެހޭ ކަމަށް އެންމެ ބޮޑަށް ވަކާލާތު ކުރެއްވި ބޭފުޅުންގެ ތެރެއިން އެކެވެ. ސަރުކާރު ނިސްބަތްވާ ޕާޓީތަކުގެ މެންބަރުންގެ ތެރެއިން އެ ހަނދާން ހުރި ހަމަައެކަނި މެންބަރަކީވެސް އެއީއެވެ. އެމްޑީޕީން އިއްޔެ އަމަލު ކުރި ގޮތަށް ފާޅުގައި އެންމެ ބޮޑަށް ފާޑުވިދާޅުވާ އެއް ބޭފުޅަކީވެސް އަލީ ހުސައިންނެވެ.\nއަލީގެ ނަޒަރުގައި އެމްޑީޕީން ރައްޔިތުންނަށްވީ ވައުދު ފުއްދުމުގައި އިހުމާލުވެއްޖެ އެވެ. އަދި އެމްޑީޕީން ވެރިކަމަށް އަންނަން ދެއްކި ވާހަކަތަކުގެ އިހުލާސްތެރިކަމާމެދުވެސް ސުވާލު އުފެދިއްޖެ އެވެ. އަދި މިހާރު ޖޭއެސްސީގައި ތިއްބެވީ ސިޔާސީ ބައެއް ނޫން ކަމަށް ވިދާޅުވެ ކުރިން ދެއްކެވި ވާހަކަތައް އޮޅުވާލަން ވާހަކަ ދެއްކުން އަލީ ހުސައިން ކުށްވެރި ކުރެއްވިއެވެ.\n"އޭރު ވިދާޅުވީ މުޅި ނިޒާމު ގޯހޭ. ކަނޑައެޅިގެން ގޯސް ނިޒާމެއް ބޭނުންކޮށްގެން ދެން ރަނގަޅު ކަމެއް ކުރެވޭނެ ކަމަށް ދެކުމަކީ ގޯހެއް،" އަލީ ހުސައިން ވިދާޅުވިއެވެ.\nއަލީ ހުސައިން ވިދާޅުވި ގޮތުގައި ޖޭއެސްސީގައި ތިބީ ސިޔާސީ ބޭފުޅުންކަން އެއީ ސާފުކޮށް ފެންނަން އޮތް ހަގީގަތެކެވެ. އެ ކޮމިޝަންގައި އެންމެ ބޮޑު ޕާޓީގެ ރައީސް އެބަ އިންނެވެ. އެމަނިކުފާނުގެ ގާނޫނީ ވަކީލް އެބަ އިންނެވިއެވެ. އެ ޕާޓީގެ ސްލޮޓެއްގައި ބަންޑާރަ ނާއިބްގެ މަގާމުގައި ހުންނެވި ބޭފުޅާ ހިމެނިވަޑައިގަންނަވައެވެ. އަލީ ވިދާޅުވި ގޮތުގައި ކޮންމެ ވާހަކައެއް ދެއްކި ނަަމަވެސް އެ ހަގީގަތް ބަދަލެއް ނުކުރެވޭނެއެވެ.\n"އަޅުގަނޑުގެ ވާހަކައަކީ ކުރިން އެއީ ގޯސްކޮށް އޮތް ކަމެއް ކަމަށް ވިދާޅުވެ މިއަދު އެކަން އެގޮތަށް ބޭއްވުމަށް ވަކާލާތުކޮށް އެކަން ޑިފެންޑް ކުރީމަ ކުރިން އެ ވާހަކަ ދެއްކެވި ނިޔަތާމެދު މިހާރު މި ވަނީ ސުވާލު އުފެދިފައި. ވަރަށް ބޮޑަށް އެބޭފުޅުންގެ [އެމްޑީޕީ] ގެ ނިޔަތާމެދު ސުވާލު އުފެދޭ،"\nކެންދޫ ދާއިރާގެ މެންބަރު އަލީ ހުސައިން -- ފޮޓޯ: އަވަސް އާކައިވް\nއަޅުގަނޑުގެ ވާހަކައަކީ ކުރިން އެއީ ގޯސްކޮށް އޮތް ކަމެއް ކަމަށް ވިދާޅުވެ މިއަދު އެކަން އެގޮތަށް ބޭއްވުމަށް ވަކާލާތުކޮށް އެކަން ޑިފެންޑް ކުރީމަ ކުރިން އެ ވާހަކަ ދެއްކެވި ނިޔަތާމެދު މިހާރު މި ވަނީ ސުވާލު އުފެދިފައި. ވަރަށް ބޮޑަށް އެބޭފުޅުންގެ [އެމްޑީޕީ] ގެ ނިޔަތާމެދު ސުވާލު އުފެދޭ\nޖޭއެސްސީ އެކުލަވާލިއިރު ވެސް އެގޮތަށް އެކަން ނުކުރަން އެދިވަޑައިގެން ދިގު ސިޓީފުޅެއް ލިޔުއްވި އެއް ބޭފުޅަކީ އޭރުގެ ޖަސްޓިސް މިނިސްޓަރު ޑރ. މުހައްމަދު ޖަމީލު އަހުމަދެވެ. ނަމަވެސް ޖަމީލުގެ އެ ދިގު ސިޓީފުޅު އެ ފޮނުވި ތަނެއްގައި އޮތް ގޮތަކަށް އޮތީއެވެ. ޖަމީލް ހުންނެވީ އަދިވެސް އެ ވަކާލާތުގަައެވެ.\nޖަމީލް ވިދާޅުވި ގޮތުގައި ސަރުކާރުން ރައްޔިތުންނަށް ހިޔާނާތްތެރިވެއްޖެއެވެ. ރައްޔިތުންނަށް ވައުދުވީ ބާރު ހޯދަންކަން ސާބިތުވެއްޖެ އެވެ. ޖަމީލް ދެކެވަޑައިގަންނަވާ ގޮތުގަައި ރައްޔިތުން ވޯޓް ދިނީ އެމްޑީޕީއަށް ނުވަތަ ވަކި ބޭފުޅަކަށް ނޫނެވެ. ވޯޓް ދިނީ ވިއްކެވި ސިޔާސަތު ތަކަށެވެ. ނަމަވެސް އިއްޔެގެ ވޯޓުން ހާމަވީ އެމްޑީޕީން ބާރު ހޯދަން ކޮންމެ ފަދަ ވާހަކައެއް ދައްކަވާނެ ކަމެވެ. ބާރު ލިބުމުން އެ ބާރު ގެއްލޭނެ ކަމެއް ނުކުރައްވާނެ ކަމެވެ.\n"ދަންނަވަންތޯ.. މުޅި އެމްޑީޕީގެ މި ވެރިކަން އަޅުގަނޑަށް ސިފަ ކުރެވެނީ ރައްޔިތުންގެ މޫނުގައި ޖެހި ތަފާލެއްގެ ގޮތުގައި. އަބަދުވެސް އެމްޑީޕީން މަސައްކަތް ކުރީ ޖުޑިޝަރީގެ ތެރެއަށް އަތް ބާނަން. އެކަން ނަޝީދުގެ ވެރިކަން ވެއްޓެން ދިޔައިރު ރާވާފައި އޮތް ކަންކަމުން ހާމަވޭ،" ކުރިން އިސްގާޒީ ކަމާއި ޖަސްޓިސް މިނިސްޓަރުކަން ކުރެއްވި ޖަމީލް ވިދާޅުވިއެވެ.\nކުރީގެ ނާއިބް ރައީސް ޑރ. މުހައްމަދު ޖަމީލް އަހުމަދު | އަވަސް\nދަންނަވަންތޯ.. މުޅި އެމްޑީޕީގެ މި ވެރިކަން އަޅުގަނޑަށް ސިފަ ކުރެވެނީ ރައްޔިތުންގެ މޫނުގައި ޖެހި ތަފާލެއްގެ ގޮތުގައި. އަބަދުވެސް އެމްޑީޕީން މަސައްކަތް ކުރީ ޖުޑިޝަރީގެ ތެރެއަށް އަތް ބާނަން. އެކަން ނަޝީދުގެ ވެރިކަން ވެއްޓެން ދިޔައިރު ރާވާފައި އޮތް ކަންކަމުން ހާމަވޭ\nއިއްޔެ ވޯޓްގައި ޖޭއެސްސީ ބަދަލުކުރަން ޖެހޭ ކަމަށް ވަކާލާތު ކުރައްވާ އެ ގޮތަށް ވޯޓް ދެއްވި އެއް ބޭފުޅަކީ ކުރީގެ ޑެޕިއުޓީ އޭޖީ އަދި ވިލިމާލެ ދާއިރާގެ މެންބަރު އަހުމަދު އުޝާމެވެ. އުޝާމް ވަނީ މަޖިލީހުގައި އިއްޔެ ކަންކަން ހިނގާ ދިޔަ ގޮތަށް ވަރަށް ބޮޑަށް ފާޑުވިދާޅުވެފައެވެ. މަޖިލީހުގެ ރިޔާސަތުގައި އިންނަވާ ޖޭއެސްސީގެ މެންބަރު އަދި ރައީސް ނަޝީދު އަމަލު ކުރެއްވި ގޮތް ވަރަށް ބޮޑަށް ކުށްވެރި ކުރެއްވިއެވެ.\nއުޝާމްގެ ނަޒަރުގައި ގާނޫނު އަސާސީއަށް މިހާ މުހިންމު އިސްލާހެއް ހުށައެޅުނު ހިނދު އެ އިސްލާހުގެ ބަހުސްއަށް އެކަށީގެންވާ ވަގުތެއް ނުދެއްވިއެވެ. އަދި އެމްޑީޕީގެ މެންބަރުން އެ ބަހުސްގައި ބައިވެރިނުވުން އެއީ އެއަށްވުރެ ބޮޑު މައްސަލައެވެ. މީގެ އިތުރުން ބިލްގެ ބަހުސަށްފަހު އަވަސް އަރުވާލާ ފަހު ބަސް ބުނަންވެސް ފުރުސަތު ނުދީ ވޯޓަށް އަހާ އަަވަހަށް ބިލް ބޭރުކޮށްލީއެވެ.\n"މިދިޔަ ދިހަވަރަކަށް އަހަރު އެންމެ ބޮޑު އެއް ބަހުސަކީ ޖޭއެސްސީ އެތުރިފައި އޮތް ގޮތް ގޯސް ކަމަށް ބުނެ ކުރެވުނު ބަހުސް. އަދި ރައީސް ސޯލިހުގެ މެނިފެސްޓޯގައި ޖޭއެސްސީ ބަދަލުކުރުމުގެ ވައުދު އެބައޮތް. އެމްޑީޕީން މަޖިލީސް އިންތިހާބަށް ނިކުތީ އެ ވައުދާއެކު. ރައީސްގެ މެނިފެސްޓޯގައި މިހާރުވެސް އެ އޮތީ ލިޔެވިފައި 2020 ގެ ކުރިން އެ އިސްލާހު ގެނެސް ނިންމަން. ނަމަވެސް ކިހިނެތްތޯ ކަންތައް މި ކުރެއްވީ،" އުޝާމް ވިދާޅުވިއެވެ.\nއުޝާމް ވިދާޅުވީ އިއްޔެ މަޖިލީހުގައި ކަންކަން ވެގެން ދިޔަ ގޮތުން ރައްޔިތުން ވަރަށް ބޮޑަށް މާޔޫސް ވެއްޖެ އެވެ.\n"އެއްވެސް އިހުލާސްތެރިކަމެއް ނެތީމަ މި ގޮތަށް ކަންތައްތައް ކުރާނީ. ހަގީގަތުގައި ފުރުސަތު ލިބިމެ މިކަން އެމްޑީޕީން ކުރަން ބޭނުން ނުވީ. އެއީ އެ ބޭފުޅުންނަށް ޖުޑިޝަރީގެ ކޮންޓްރޯލް އޮތީމަ ކަމަށް އަޅުގަނޑު ދެކެނީ،"\nއެއްވެސް އިހުލާސްތެރިކަމެއް ނެތީމަ މި ގޮތަށް ކަންތައްތައް ކުރާނީ. ހަގީގަތުގައި ފުރުސަތު ލިބިމެ މިކަން އެމްޑީޕީން ކުރަން ބޭނުން ނުވީ. އެއީ އެ ބޭފުޅުންނަށް ޖުޑިޝަރީގެ ކޮންޓްރޯލް އޮތީމަ ކަމަށް އަޅުގަނޑު ދެކެނީ\nއަލީ ހުސައިން ވިދާޅުވި ގޮތުގައި ޖޭއެސްސީ އިސްލާހު ކުރުމަށް ސަރުކާރުން ވީ ވައުދު ފުއްދުމުގައި މިހާރުވެސް މާ ފަސްވެއްޖެ އެވެ. މިހާ ފަހުން އެ މަސައްކަތް ކުރަން ފުރުސަތު ލިބި އެކަން ނުކުރުމަކީ ޖޭއެސްސީ ބަދަލު ކުރަން މިހާރު އެމްޑީޕީން ބޭނުންނުވާ ކަމުގެ ހެއްކެކެވެ. އެކަމުގެ މިސާލުވެސް އޭނާ ދެއްކެވިއެވެ.\nއެމްޑީޕީން ކޮންމެހެން ފާސްކުރަން ބޭނުންވާ ކަންކަމަށް މިހާތަނަށް ދިޔައީ ތްރީލައިން ވިޕް އަޅަމުންނެވެ. ނަމަވެސް އެމްޑީޕީން ވީ ވައުދަކާ ގުޅޭ މި މުހިންމު އިސްލާހު އައުމުން އެމްޑީޕީން އެޅީ ފްރީ ވިޕެކެވެ. އަދި ހުރިހާ މެންބަރުން އެކީ އެކަށްޗަކަށް އެއްގޮތަށް ވޯޓްދީ ބިލް މަޖިލީހުން ބޭރުކޮށްލީއެވެ.\n"އެހެންވީމަ ވަރަށް ސާފުކޮށް ބުނަން ކެރިދާނެ ޖޭއެސްސީ އިސްލާހު ކުރަން އެމްޑީޕީން ބޭނުންނުވާ ކަން. އެކަން ކުރަން ބޭނުންނަމަ ކުރީސް. ހަގީގަތަކީ ޖޭއެސްސީ އެކުލެވިގެންވާ ގޮތް ބަދަލުކުރުން މިހާރުވެސް ފަސްވެއްޖެ. މާބޮޑަށް ފަސްވެއްޖެ،"\nޖޭއެސްސީ ބަދަލުކުރާނެ ކަމުގެ ވައުދާއެކު އައިސް އެ މަސައްކަތް ފެށުން ލަސްވާތީ އަމާޒުކުރި ފާޑުކިޔުންތަކާއި ގުޅިގެން ރައީސް ސޯލިހު އެންމެ ފަހުން ދެއްވީ ވަރަށް ހެއްވާ ޖަވާބެކެވެ. ވިދާޅުވިއެވެ؛ "[އެއީ] މަތި މައްޗަށް ހުވާ ކޮށްގެން ތިއްބަވާ ބޭފުޅުން، އެންމެ މިނިވަންވާން ޖެހޭނީ އެ ބޭފުޅުން ނޫންތޯ؟،"\nއަލީ ހުސައިން ވިދާޅުވި ގޮތުގައި މިއީ ހަމަޖެހޭ ވާހަކައެއް ނޫނެވެ. ޖޭއެސްސީއަށް އޮތީ ވަރަށް ބޮޑު މެންޑޭޓެކެވެ. ފަނޑިޔާރުންނާއި ގުޅޭ ގޮތުން އެ ކޮމިޝަނަށް އޮތް ޒިންމާ ބޮޑެވެ. އެއިން ކޮންމެ ނިންމުމަކީ އެއްވެސް ސިޔާސީ ނުފޫޒެއް ނެތި ނިންމަންޖެހޭ ނިންމުމެކެވެ. ނަމަވެސް މިއަދުގެ ހަގީގަތަކީ އަދިވެސް ޖޭއެސްސީއަކީ ރާއްޖޭގައި އޮތް އެންމެ ސިޔާސީ މުއައްސަސާއެވެ. އެހެންވީމަ އެ ކޮމިޝަންގައި ޕާޓީގެ ލީޑަރާއި އެ ލީޑަރުގެ ވަކީލުން ތިއްބަވައިގެން ކުރިން ވައުދުވީ ޖޭއެސްސީއެއް ނުހޯދޭނެއެވެ. ރައްޔިތުންގެ އިތުބާރެއް ޖޭއެސްސީއަށް ނުހޯދޭނެއެވެ. ޝަރުއީ ނިޒާމު އިސްލާހު ކޮށެއްވެސް ނުނިމޭނެއެވެ.\nވަރަށް ސާފުކޮށް ބުނަން ކެރިދާނެ ޖޭއެސްސީ އިސްލާހު ކުރަން އެމްޑީޕީން ބޭނުންނުވާ ކަން. އެކަން ކުރަން ބޭނުންނަމަ ކުރީސް. ހަގީގަތަކީ ޖޭއެސްސީ އެކުލެވިގެންވާ ގޮތް ބަދަލުކުރުން މިހާރުވެސް ފަސްވެއްޖެ. މާބޮޑަށް ފަސްވެއްޖެ\nއަލީ ހުސައިން | ކެންދޫ ދާއިިރާގެ މެންބަރު\nޖޭއެސްސީ މިިނިވަން ވާން ޖެހޭ ސަބަބުތައް ގިނައެވެ. ސިޔާސީ ބޭފުުޅުންނަށް ޖޭއެސްސީގެ ދޮރު ބަންދު ކުރަންޖެހޭ އެތަށް ސަބަބެއްވެއެވެ. އެއީ ގައުމުގެ ވަރަށް ގިނަ ކަންކަން އިސްލާހު ކުރުމަށް ކުރާން ޖެހޭ ކަމެކެވެ.\nޖަމީލް ވިދާޅުވި ގޮތުގައި ޒަމާނުއްސުރެ ޝަރުއީ ނިޒާމު ބޭނުން ކުރަނީ ބާރުވެރި ފަރާތުން ބަދަލު ހިފަން ބޭނުންކުރާ ޓޫލްއެއްގެ ގޮތުގައެވެ. އެ މަސައްކަތް ކުރާ މައިގަނޑު ބޮޑީއަކީ ޖޭއެސްސީއެވެ. ޖޭއެސްސީގައި ސިޔާސީ ބޭފުޅުން ތިއްބަވައިގެން ފަނޑިޔާރުންނަށް މަގާމުގެ ބިރު ދައްކައެވެ. ސަރުކާރުން އެދޭ ހުކުމްތައް ނެރުމަށް މަޖުބޫރު ކުރެއެވެ.\n"ހަގީގަތަކީ ޝަރުއީ ނިޒާމު މިހާރު މި ބޭނުން ކުރަނީ ސިޔާސީ ގޮތުން ބާރުވެރި ފަރާތްތަކުން ބަދަލު ހިފާ ނިޒާމެއްގެ ގޮތުގައި. އެފަދަ ޓޫލެއްގެ ގޮތުގައި. އެކަން ނިމުމަކަށް ގެންނަން ބޭނުންވަނީ ޖޭއެސްސީ ބަދަލުކުރުން،"\nޖަމީލް ވިދާޅުވި ގޮތުގައި ރާއްޖޭގައި އިންވެސްޓް ކުރާނެ އިންވެސްޓަރުން އިތުރު ކުރުމަށްވެސް ޖޭއެސްސީގައި އޮތް ސިޔާސީ ވެރިންގެ ނުފޫޒު ކަނޑުވާލަން ޖެހެއެވެ. އެ މަސައްކަތް އިދިކޮޅުގެ ވެރިކަމެއްގައި ކުރައްވާނެ ކަމަށްވެސް ވިދާޅުވިއެވެ.\n"އިރާދަކުރެއްވިއްޔާ 2023 ގައި އުފެދޭ ޕީޕީއެމްގެ ވެރިކަމެއްގައި އެންމެ ފުރަތަަމަ ކަމަކަށް ތަންފީޒު ވެގެންދާނީ އެކަން. ޖޭއެސްސީ ބަދަލުކުރާނެ. އެކަމުގެ ޔަގީންކަން އަރުވަން،"\nޖޭއެސްސީ ބަދަލުކުރުން ދައުރުގެ އެންމެ ފަހަށް؟\nމެންބަރު އުޝާމް ވިދާޅުވި ގޮތުގައި ޖޭއެސްސީ އެކުލެވިގެންވާ ގޮތް އެމްޑީޕީން ބަދަލު ކުރާނެ އެވެ. ނަމަވެސް އެކަން ކުރައްވާނީ ދައުރުގައި އެންމެ ފަހުން ކުރައްވާ ކަމަކަށެވެ. އެމްޑީޕީން ހިތާވާހާ ގޮތަކަށް ޝަރުއީ ނިޒާމުގެ ކަންކަން ނިންމުމަށްފަހު ވެރިކަމުގެ އެންމެ ފަހު ދުވަސްތަކުގައި އެކަން ކޮށްފާނެ އެވެ. އުޝާމް ވިދާޅުވީ އޭނާ ގަބޫލު ކުރައްވަނީ އެމްޑީޕީން އަމަލު ކުރާނީ އެގޮތަށް ކަމަށެވެ.\n"އަޅުގަނޑަށް ވަރަށް ބޮޑަށް ގަބޫލުކުރެވޭ މި ބޭފުޅުން [އެމްޑީޕީ] ޖޭއެސްސީ އެކުލެވިގެން ވާ ގޮތް ދައުުރުގެ އެންމެ ފަހު ކަމެއްގެ ގޮތުގައި ކުރައްވާނެ ކަމަށް. އޭރުން ވާނީ އެ ބޭފުޅުން ބޭނުންވާ ގޮތަށް ޝަރުއީ ނިޒާމުގެ ކަންކަން ނިންމާފައި. ނަމަވެސް އެއީ އިންސާފުވެރި ގޮތެއް ނޫން. އަދި އެއީ ރައްޔިތުންނަށް ވައުދީ ގޮތެއްވެސް ނޫން،"\nއަލީ ހުސައިންވެސް ވަނީ އެ ކަމާއި ގުޅޭ ގޮތުން ވާހަކަ ދައްކާފައެވެ. އޭނާ ވިދާޅުވި ގޮތުގައި ބޭނުން ހުރިހާ ކަމެއް ކުރުމަށްފަހު ދެން ގެންނަ ބަދަލަކީ ހެޔޮ ނިޔަތެއްގައި ގެންނަ ބަދަލަކަށް ނުވާނެއެވެ. އޭރުން އެކަން ކުރާ ބައެއްގެ ނިޔަތާމެދު ވަރަށް ބޮޑަށް ސުވާލުއުފެދޭނެއެވެ.\n"އެތަށް ދުވަހެއް ވަންދެން ވަކާލާތު މި ކުރީ މިއީ ގޯސް ސިސްޓަމެއް ކަމަށް. އެހެންވީމަ އެ ގޯސް ސިސްޓަމުން ނާޖައިޒު ފައިސާ ނަގައިގެން ދެން ފަހުން ކުރާނެ ރަނގަޅަކީ ކޮބައިތޯ؟ އަދި އެކަން ފަހުން ކުރި ނަަމަވެސް އެއީ ރަނގަޅު ނިޔަތުގައި ކުރި ކަމަކަށްވާނެތޯ. ހަމަ ޔަގީނުންވެސް ރައްޔިތުން އެކަން ގަބޫލެއް ނުކުރާނެ. ނިޔަތާމެދު ސުވާލު އުފައްދާނެ،"\nޖޭއެސްސީން ހިންގި ތަހުގީގެއްގެ ތެރެއިން --\nރައީސްގެ އިސްލާހީ އެޖެންޑާއަށް ތާއީދު ކުރުމުގެ ކުރިން މީގެ ކުރިން ޖުޑިޝަރީން ވަނީ އިސްލާހީ މަހާސިންތާއެއްވެސް ބާއްވާފައެވެ. އެ ބައްދަލްވުމުގައި ޝަރުއީ ދާއިރާގެ ހުރިހާ ދިމާއަކުން ބޭފުޅުން ބައިވެރިވެވަޑައިގެންނެވިއެވެ. ހުރިހާ ބޭފުޅުންވެސް ވަނީ ޖޭއެސްސީ މިހާރު އޮތީ ޝަރުއީ ނިޒާމަށް ވަރަށް ބޮޑަށް ނުފޫޒު ފޯރުވޭ ގޮތަށް ކަމަށް ވިދާޅުވެފައެވެ. އެ ގޮތް ބަދަލުކުރާން ޖެހޭ ކަމަށް ވިދާޅުވިއެވެ.\nއިންޓަނޭޝަނަލް ކޮމިޝަން އޮފް ޖޫރިސްޓް، އައިސީޖީއިން ރާއްޖޭގެ ޝަރުއީ ދާއިރާއާ ގުޅޭ ގޮތުން 2011 ވަނަ އަހަރާއި 2013 ވަނަ އަހަރު އެކުލަވާލި ރިޕޯޓްގައި ވެސް ޖޭއެސްސީ "މާ ސިޔާސީ" ކަމަށް ބުނެފައިވެއެވެ. ޖޭއެސްސީގައި ޝަރުއީ ދާއިރާއާ ގުޅުމެއް ނެތް ބޭފުޅުން ތިބުމަކީ ސީރިއަސް ގޮތެއްގައި ވިސްނަން ޖެހޭ ކަމެއް ކަމަށް އެ ރިޕޯޓް އެކުލަވާލެއްވި އައިސީޖީގެ އޭޝިއާ ޕެސިފިކް ޑައިރެކްޓާ ރޮޖާ ނޯމަން ވިދާޅުވެފައިވެއެވެ. ސިވިލް ސާވިސްގެ ރައީސް އާއި މަޖިލީހުގެ ރައީސްއަކީ އެގޮތަށް ގުޅުމެއް ނެތް ބޭފުޅުންނެވެ.\nނަމަވެސް މިއަދު އެ ހުރިހާ ވާހަކައެއް ބަދަލުވީއެވެ. އެ ވާހަކަ ދައްކަންވެސް ބޭނުމެއް ނުވެއެވެ. އެހެންވީމަ ޖޭއެސްސީ އެކުލެވިގެންވާ ގޮތް ބަދަލު ކުރުމަކީ އިދިކޮޅުގައި އޮންނައިރު ދައްކާ ވާހަކައަށް މިހާރު މިވަނީ ބަދަލުވެފައެވެ. މިދިޔަ ފަސް އަހަރު އޭރުގެ އިދިކޮޅުންވެސް ހަރުކޮށް ދެއްކީ އެ ވާހަކައެވެ. މިހާރުގެ އިދިކޮޅުންވެސް ހަރުކޮށް އެ ދައްކަނީ އެ ވާހަކައެވެ. ޖަލުން އިދިކޮޅު ލީޑަރު ފޮނުވާލާ މެސެޖްތަކުގައިވެސް އެ އޮންނަނީ އެ ވާހަކައެވެ. ހަގީގަތަކީ މި ވެރިން ޖޭއެސްސީ އެކުލެވިގެންވާ ގޮތް ބަދަލުުކުރަން ބޭނުން ނުވެއެވެ. އެއީ ރައްޔިތުންނަށް އޮޅުވާލަން ދައްކާ ވާހަކައެކެވެ. ބާރު ގެއްލުނީމަ ދައްކާ ވާހަކައެކެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު ސުޕްރީމް ކޯޓް + ޑރ. މުހައްމަދު ޖަމީލް އަހުމަދު އެޓާނީ ޖެނެރަލް ޖޭއެސްސީ ޝަރުއީ ދާއިރާ އަލީ ހުސައިން ހިިސާން ހުސައިން އިބްރާހިމް ރިއްފަތު ޝަރުއީ ދާއިރާ ރިފޯމް ކުރުން


Shiyam ge thuhumathu, ali waheed furuvaalee raavaigen\nޝިޔާމްގެ ތުހުމަތު، އަލީ ވަހީދު ފުރުވާލީ “ރާވައިގެން”\nނައިފަރު ދާއިރާގެ ރައްޔިތުން މަޖިލީހުގެ މެންބަރު އަހުމަދު ޝިޔާމް: ފޮޓޯ / މަޖިލިސް\nމުވައްޒަފުންތަކަކަށް ޖިންސީ ގޯނާކުރިކަމުގެ ތުހުމަތުގައި ހަތް ދައުވާއެއް ލިބޭ، ކުރީގެ ޓޫރިޒަމް މިނިސްޓަރު އަލީ ވަހީދުގެ ޕާސްޕޯޓް ކްރިމިނަލް ކޯޓުން ދޫކޮށްލުމުން، އިއްޔެ އަލީ ވަހީދު ރާއްޖެ އިން ބޭރަށް ބޭސްފަރުވާ އަށް ވަޑައިގެންނެވުމަކީ “ރާވައިގެން” ހިންގި ކަމެއް ކަމަށް ނައިފަރު ދާއިރާގެ މެންބަރު އަހުމަދު ޝިޔާމް ވިދާޅުވެއްޖެއެވެ.\nރައްޔިތުން މަޖިލީހުގެ މިއަދުގެ ޖަލްސާގައި ޝިޔާމް ވިދާޅުވީ ކުދިކުދި އެހެން ކުށްތައް ކޮށްފައިވާ ފަރާތްތަކުގެ ޕާސްޕޯޓު ހިފަހައްޓާފައިވާ ކަމަށެވެ. ނަމަވެސް ޖިންސީ ފުރައްސާރަ ކުރި ކަމުގެ ތުހުމަތު ކުރެވޭ ފަރާތްތައް މި ސަރުކާރުގެ ވަޒީރުކަން ކުރެއްވި ފަރާތްތަކަށް އެހާ ފަސޭހައިން ރާއްޖެއިން ބޭރަށް ވަޑައިގެންނެވޭނީ ރާވައިގެން އެކަން ކުރުމުން ކަމަށް ޝިޔާމް ވިދާޅުވިއެވެ.\nއަލީ ވަހީދުގެ ޕާސްޕޯޓް ދޫކޮށްލީ ބޭސްފަރުވާއަށެވެ. އަލީ ވަހީދަށް ކުރާ ދައުވާތަކުގެ އަޑުއެހުން އިއްޔެ ކްރިމިނަލް ކޯޓުގައި އޮތެވެ. ޖިންސީ އަނިޔާ ކުރުމުގެ ދައުވާ އާއި ރޭޕްކުރަން އުޅުމުގެ ދައުވާތަކުގެ އަޑުއެހުމުގައި ބޭސްފަރުވާއަށް އޭނާ ފުރަންޖެހޭ ސަބަބު ވިދާޅުވި ކަމަށްވެއެވެ. އަދި ޑޮކްޓަރުގެ ހުށަހަޅާފައިވާ ލިޔުންތަކަށް ބެލުމަށްފަހު، އޭނާގެ ޕާސްޕޯޓް ދޫކޮށްލަން ގާޒީ ވަނީ އަމުރުކުރައްވާފައެވެ.\nއެއާއެކު އިއްޔެ ހަވީރުގެ ވަގުތެއްގައި އަލީ ވަހީދު ވަނީ ބޭސްފަރުވާއަށް ފުރައިވަޑައިގެންފައެވެ.\nޝިޔާމް ވިދާޅުވީ އަލީ ވަހީދު ފުރުވާލީ “ހިތުން ރައްޔިތުންނަށް ނޭނގޭނެ ކަމަށް” ހީކޮށް ކަމަށެވެ. އޭނާ ވިދާޅުވީ ޖިންސީ ފުރައްސާރަ ކުރާ މީހުން ތިބެނީ ރާއްޖޭގެ އެންމެ މަތީ އޮފީހުގައި ކަމަށެވެ.\nއަލީ ވަހީދަށް ކުރާ ހަތް ދައުވާއަކީ ޖިންސީ އަނިޔާ ކުރުމުގެ ދައުވާ އާއި ރޭޕްކުރަން އުޅުމުގެ ދައުވާ އާއި ބޭއަދަބީ ގޮތުގައި ޖިންސީ ގުނަވަން ހާމަކުރުމުގެ ދައުވާ އާއި ހުއްދަ ނޫން ޖިންސީ މުއާމަލާތެއް ހިންގަން އެދުމުގެ ދެ ދައުވާއަކާއި ޖިންސީ ގޯނާ ކުރުމުގެ ދައުވާގެ އިތުރުން ޖިންސީ ގޯނާކުރަން އުޅުމުގެ ދައުވާ އެވެ.


Faafathah Fuhevigendhaane 10 gotheh ފާފަތައް ފުހެވިގެންދާނެ 10 ގޮތެއް – Ilm Faafathah Fuhevigendhaane 10 gotheh\nފާފަތައް ފުހެވިގެންދާނެ 10 ގޮތެއް\nފާފަތަށް ފުހެވިގެން ދިޔުމަށް އަޅުގަނޑުމެން ކޮންމެ މީހަކުވެސް އެދޭނެއެވެ. ނަމަވެސް މި ކަންތައްތަކަށް ބަލާލުމުގެ ކުރިން މި ދުޢާ ދަސްކޮށްލަން ވަޞިއްޔަތްކުރަމެވެ. މިއީ ހެނދުނާއި ހަވީރުގެ ޛިކުރުތަކުގެ ތެރޭގައިވެސް ހިމެނޭ ދުޢާއެއްކަން ފާހަގަކޮށްލަމެވެ.\nاللَّهُمَّ أَنْتَ رَبِّي لا إِلَهَ إِلا أَنْتَ خَلَقْتَنِي وَأَنَا عَبْدُكَ وَأَنَا عَلَى عَهْدِكَ وَوَعْدِكَ مَا اسْتَطَعْتُ أَعُوذُ بِكَ مِنْ شَرِّ مَا صَنَعْتُ أَبُوءُ لَكَ بِنِعْمَتِكَعَلَيَّ وَأَبُوءُ لَكَ بِذَنْبِي فَاغْفِرْ لِي فَإِنَّهُ لا يَغْفِرُ الذُّنُوبَ إِلا أَنْتَ (ޞާޙީޙް ބުޚާރީ)\nމާނައީ: “އޭ ﷲ އެވެ! އިބަ ﷲ އީ މި އަޅާގެ ވެރިރަސްކަލާނގެއެވެ. އިބަ ﷲ ފިޔަވައި އަޅުކަންވެވުން ޙައްޤުވެގެންވާ އެހެން އެއްވެސް އިލާހަކު ނުވެއެވެ. މި އަޅާ ހެއްދެވީ އިބަ ﷲ އެވެ. އަދި މި އަޅާއީ އިބަ ﷲ ގެ އަޅަކީމެވެ. އަދި މި އަޅާއަށް ކުޅަދާނަވީ މިންވަރަކުން މި އަޅާ މިހުރީ އިބަ ﷲ ގެ ޢަހުދުގެ މަތީގައެވެ. އަދި އިބަ ﷲ ގެ ވަޢުދުގެ މަތީގައެވެ. މި އަޅާއަށް ކުރެވިފައިވާ ކުށްތަކުގެ ނުބައިކަމުން ރައްކާތެރިކޮށް ދެއްވުމަށް މި އަޅާ އިބަ ﷲ ގެ ޙަޟްރަތުން އެދި ދަންނަވަމެވެ. މި އަޅާގެ މައްޗަށްވާ އިބަ ﷲ ގެ ނިޢުމަތަށް މި އަޅާ އިޢުތިރާފުވަމެވެ. އަދި މި އަޅާގެ ފާފަތަކަށްވެސް މި އަޅާ އިޢުތިރާފުވަމެވެ. ފަހެ މި އަޅާއަށް ފާފަ ފުއްސަވާނދޭވެ! އެހެނީ ހަމަކަށަވަރުން އިބަ ﷲ ފިޔަވައި ފާފަ ފުއްސަވައިދެވޭނެ އެހެން ފަރާތެއް ނުވެއެވެ.”\nއެއްފަހަރުން ދަސްނުވި ކަމުގައިވިޔަސް ކޮންމެ ދުވަހަކުވެސް ކިޔާލުމުން މާ ގިނަ ދުވަސްތަކެއް ނުވެ އިންޝާ ﷲ ދަސްވެދާނެއެވެ.\nފާފަތަށް ފުހެވިގެންދާ ގޮތްތަކާ ބެހޭ ގޮތުން ޝައިޚުލް އިސްލާމް އިބްން ތައިމިއްޔާ ރަޙިމަހުﷲ ވިދާޅުވެފައިވެއެވެ.\nއެމީހަކު ﷲ އަށް ތައުބާވެ، ﷲ އެމީހެއްގެ ތައުބާ ޤަބޫލުކުރެއްވުން، އެމީހަކަށް ކުރެވޭ ފާފައަކަށް ތައުބާވާ މީހަކު އެ ފާފަ ނުކުރާ ފަދައެވެ.\nﷲ އަށް އިސްތިޣްފާރު ކުރުމުން، އެމީހެއްގެ ފާފަ ﷲ ސުބްޙާނަހޫ ވަތަޢާލާ ފުއްސަވައި ދެއްވުން\nހެޔޮ ޢަމަލުކުރުމުގެ ސަބަބުން އެމީހެއްގެ ފާފަ ފުހެވިގެން ދިޔުން، އެހެނީ ހެޔޮ ޢަމަލުތަކަކީ ފާފަ ފުހިވެގެންދާ ކަމެކެވެ.\nއެމީހެއްގެ މައްޗަށް އެމީހެއްގެ ޞާލިހު ދަރިން ކުރާ ހެޔޮ ދުޢާ އަދި އެމީހެއްގެ ފާފަ ފުއްސަވައިދެއްވުމަށް އެދި އެ ދަރިން ކުރާ ދުޢާގެ ސަބަބުން ދުނިޔޭގައި ހުންނަ އިރުވެސް އަދި މަރުވުމަށްފަހުވެސް އެމީހެއްގެ ފާފަ ފުހިވެގެން ދިޔުން\nނުވަތަ އެމީހެއްގެ ޞާލިހު ދަރިންގެ ހެޔޮ ޢަމަލުތަކުން އެމީހެއްގެ މައްޗަށް އަޖުރު ލެއްވުމަށް އެދި ﷲ އަށް އެ ދަރިން ދެންނެވުމުގެ ސަބަބުން އެމީހަކަށް ލިބިގެންދާ އަޖުރުގެ ސަބަބުން\nރަސޫލާ ﷺ އެމީހެއްގެ މައްޗަށް ޝަފާޢަތްތެރި ވެއްޖެނަމަ\nމި ދުނިޔޭގައި ﷲ ތަޢާލާ އެމީހަކަށް އެކި ކަންކަން މެދުވެރިކުރައްވާ އިމްތިހާނު ކުރައްވައިގެން ފާފަތަށް ފުހިވިގެން ދިޔުން\nބަރުޒަޚުގެ ޢާލަމް (މަރުވުމަށްފަހު ކަށްވަޅުގައި ޤިޔާމަތާ ހަމައަށް ހޭދަވެގެންދާ ދުވަސްތައް) ގައި ﷲ ތަޢާލާ އެމީހާއަށް ފާފަ ފުހެވިގެންދާފަދަ އިމްތިހާނުތަށް ކުރިމަތި ކުރެއްވުން\nޤިޔާމަތްދުވަހުގެ އެކި މަރުހަލާތަކުގައި ފާފަ ފުހެވިގެންދާފަދަ އިމްހާނުތަށް ކުރިމަތި ކުރެއްވުން\nރާޙްމާންވަންތަ ރަޙީމްވަންތަ އިލާހުގެ ރަޙްމަތް އޭނާގެ މައްޗަށް ލެއްވިގެން ދިޔުން\nމީގެން ކަމަކުން އޭނާގެ ފާފަ ފުހެވިގެން ނުދިޔަ މީހަކަށް އޭނާގެ އަމިއްލަ ނަފްސު ކުށްވެރިކުރުން ނޫން ގޮތެއް ނެތެވެ.\nވީމާ ފާފަތަށް ފުހެވިގެންދާނޭ ގޮތްތަށް ދެނެގަނެ އެގޮތަށް ޢަމަލުތަށް ބަހައްޓަން މަސައްކަތްކުރައްވާށެވެ.\nދުޢާއަކީ ރަޙްމާންވަންތަ އަދި ރަޙީމްވަންތަ އިލާހު، އަޅަމެންގެ މައްޗަށް ރަޙްމަތް ލައްވައި ފާފަ ފުހިވިގެންދާނެ ހުރިހާ ގޮތްތަކަކުން އަޅުގަނޑުމެން ފާފަތައް ފުއްސަވައި ދެއްވުމެވެ. އަދި އާޚިރަތުގައި ކާމިޔާބު ލިބިގެންދާ މީހުންގެ ތެރެއިން އަޅަމެން ލެއްވުމެވެ.\n(ރިފަރެންސް: މަޖްމޫޢު އަލްފަތާވާ، މިންބަރު ތައުޙީދު)


ޕީޕީއެމް ކަނޑޫދޫ ކެނޑިޑޭޓުގެ، ކެނޑިޑެސީ ބާތިލު ކުރަން އީސީން އަނެއްކާވެސް ކޯޓަށް! | Sangu News\nޕީޕީއެމް ކަނޑޫދޫ ކެނޑިޑޭޓުގެ، ކެނޑިޑެސީ ބާތިލު ކުރަން އީސީން އަނެއްކާވެސް ކޯޓަށް!\n25 ފެބްރުއަރީ 2021 - 12:20\nލޯކަލް ކައުންސިލް އިންތިހާބުގައި، ކަނޑޫދޫ ކައުންސިލުގެ ރައީސް ކަމަށް ވާދަ ކުރަން ހުށަހެޅި އެ ރަށު އުސްގެ، ހަސަން މޫސާގެ ކެންޑިޑެސީ ފޯމު ބަލައިގަތުމަށްފަހު، އޭގެ ފަހުން އޭނާގެ ކެނޑިޑެސީ ބާތިލު ކުރަން އިލެކްޝަންސް ކޮމިޝަން (އީސީ) އިން ނިންމީ ގޯސްކޮށް ކަމަށް ސުޕްރީމް ކޯޓުން ހުކުމްކޮށްފައި ވަނިކޮށް، ހަސަންގެ ކެނޑިޑެސީ ބާތިލިކޮށްދިނުމަށް އެދި އީސީން މައްސަލަ ކޯޓަށް ހުށަހަޅައިފިއެވެ.\nމިދިޔަ އަހަރުގެ އޭޕްރިލް މަހު ބޭއްވުމަށް ނިންމި އިންތިހާބުގައި ވާދަކުރުމަށް ފޯމު ހުށަހެޅުމުން، އިލެކްޝަންސް ކޮމިޝަނުން ހަސަން މޫސާގެ ފޯމު ބަލައިގެންފައިވާކަން އެންގީ މިދިޔަ އަހަރުގެ ފެބްރުއަރީގަ އެވެ.\nނަމަވެސް އޭގެ އަހަރެއް ފަހުން، ހަސަން މޫސާގެ ކެނޑިޑެސީ ބާތިލުކުރުމުން ކަނޑޫދޫ ދާއިރާއަށް ވާދަކުރާ އެމްޑީޕީގެ ކެނޑިޑޭޓު އޮޓޮމެޓިކުން ކައުންސިލަށް ހޮވިފައިވާކަމަށް އީސީން ވަނީ އިއުލާނުކޮށްފަ އެވެ.\nމިދިޔަ އަންގާރަ ދުވަހު މައްސަލައިގައި ސުޕްރީމް ކޯޓުން ބުނެފައި ވަނީ، ހަސަން މޫސާގެ ކެނޑިޑެސީ ފޯމު އިލެކްޝަންސް ކޮމިޝަނުން ބާތިލު ކުރީ ގާނޫނު އަސާސީއާއި ހިލާފަށް ކަމަށެވެ. ޕީޕީއެމް ޓިކެޓުގައި ކަނޑޫދޫ ދާއިރާއަށް ވާދަކުރުމަށް ފޯމު ހުށަހެޅި، ހަސަން މޫސާގެ ފޯމު އީސީން ބާތިލު ކުރީ، ހުކުމަކާއި އެއްގޮތަށް ފައިސާ ދައްކަމުން ނުދާތީ އޭނާގެ މައްޗަށް އައިސްފައިވާ ހުކުމެއްގެ ސަބަބުންނެވެ. ހަސަން މޫސާ އިންތިހާބުގައި ވާދަކުރުމަށް ޝަރުތު ހަމަނުވާކަމަށް ކޮމިޝަނުން ނިންމާފައި ވަނީ ޑިޕާޓްމަންޓް އޮފް ޖުޑިޝަލް އެޑްމިނިސްޓްރޭޝަން (ޑީޖޭއޭ) އިން އޭނާގެ ސާބިތު ދަރަންޏަކާއި ބެހޭ މައުލޫމާތު ހިމެނޭ ރަސްމީ ލިޔެކިއުން ހަވާލު ކުރުމުން ކަމަށް އީސީން ވަނީ ބުނެފައެވެ.\nއީސީން ވަނީ އޭގެ ފަހުން ދާއިރާއަށް ވާދަކުރާ އެމްޑީޕީގެ ކެނޑިޑޭޓު އޮޓޮމެޓިކުން ކަނޑޫދޫ ދާއިރާއަށް ހޮވިފައިވާކަން އިއުލާނުކޮށްފަ އެވެ.\nސުޕްރީމް ކޯޓުން ކުރި ހުކުމުގައި ބުނީ، ގާނޫނުގައި ބުނާ 48 ގަޑިއިރަށްފަހު ފޯމު ބާތިލު ކުރާނަމަ، އިލެކްޝަންސް ކޮމިޝަނުން އެ މައްސަލަ ހުށަހަޅަން ޖެހޭނީ ސުޕްރީމް ކޯޓަށް ކަމަށެވެ. އަދި އޭގެ ފަހުން ކެނޑިޑެސީ ބާތިލު ކުރާނަމަ އެކަން ނިންމަން ޖެހޭނީ ސުޕްރީމް ކޯޓުންކަމަށް ހުކުމުގައި ވެއެވެ.\nހަސަން މޫސާއަކީ ކައުންސިލް އިންތިހާބުގެ ގަނޫނުގެ 12 ވަނަ މާއްދާގައި ބަޔާންކޮށްފައިވާ ޝަރުތު ފުރިހަމަވާ ފަރާތެއްތޯ ބެލުމަށްފަހު، ހަސަން މޫސާގެ ކެނޑިޑެސިއާއި މެދު ގޮތެއް ނިންމައިދޭން އެދި އިލެކްޝަންސް ކޮމިޝަންއިން މިދިޔަ އަހަރުގެ ޑިސެމްބަރު 28 ގައި ސުޕްރީމް ކޯޓަށް ހުށަހެޅި އެވެ. ނަމަވެސް އެ މައްސަލަ ބަލައިނުގަތުމަށް، ކޯޓުގެ ރެޖިސްޓްރާ ނިންމުމުން އެކަން އީސީން އިސްތިއުނާފުކޮށްފައި ނުވެއެވެ.\nކެންޑިޑެސީ ބާތިލު ކުރުމަށް ސުޕްރީމް ކޯޓުން ނުނިންމާހާ ހިނދަކު، ކެންޑިޑޭޓުންގެ ލިސްޓުން އޭނާގެ ނަން އުނި ނުކުރެވޭނެ ކަމަށް ސުޕްރީމް ކޯޓުން ހުކުމް ކުރުމުން، އެމްޑީޕީގެ ކެނޑީޑޭޓަށް ގޮނޑި ކަށަވަރުވެއްޖެ ކަމަށް އީސީން ކުރި އިއުލާނު މހާރު ވަނީ ބާތިލުކޮށްފަ އެވެ. އަދި ހަސަން މޫސާގެ ނަން ދާއިރާގެ ކެނޑިޑޭޓެއްގެ ގޮތުގައި ވަނީ ހިމަނާފަ އެވެ.\nގާނޫނުގައި ބުނާ ޝަރުތުތައް ހަމަ ނުވާތީ، އީސީން އަލުން މި މައްސަލަ ކޯޓަށް ހުށަހެޅީ އިއްޔެގެ ވަގުތެއްގަ އެވެ.\nމާލޭގެ ޑެޕިއުޓީ މޭޔަރަކަށް ޝުޖާ ގެންނަން ބޮޑު ކެމްޕެއިނެއް!\nވޯޓާއި ކުޅެން އުޅޭނަމަ މައްސަލަ ކޯޓަށް ހުށަހަޅާ، މުޒާހަރާވެސް ކުރާނަން: އަދުރޭ\nޕީޕީއެމް "ސަރުކާރުގަ" ކަންކަން ކޮށްދީފައިވުމަކީ، އެމްޑީޕީ "ސަރުކާރެއްގަ" ޕީޕީއެމް "ކައުންސިލެއް" ހޮވަން ޖެހޭ ސަބަބެއް ނޫން!\nވޯޓުލާ މީހުންގެ ރަޖިސްޓްރީއަށް ޝަކުވާ ހުށަހެޅުމުގެ ފުރުސަތު އަނެއްކާވެސް ހުޅުވާލައިފި


AC Milan Dhebaive Inter Milan Ufedhun - vNews.mv\nއިންޓަރ މިލާނާއި އޭސީ މިލާނުގެ ކުރިމަތިލުމެއްގެ ތެރެއިން: މި ކުރިމަތިލުމަށް ކިޔަނީ މެޑޯނީނާ ޑާރބީ\nއޭސީ މިލާން ދެބައިވެ އިންޓަރ މިލާން އުފެދުން\nއިމާދު ލަތީފު 02 January 2020, 22:53\nއިޓަލީގެ ފުޓުބޯޅައިގައި އެންމެ ބޮޑު ދެކޮޅުވެރިކަމެއް އޮންނަނީ އޭސީ މިލާނާއި އިންޓަރ މިލާނާ ދެމެދުގައެވެ. މި ދެ ކުލަބުވެސް ނިސްބަތްވަނީ އިޓަލީގެ އުތުރުގައި އޮންނަ ސަހަރެއްކަމަށްވާ މިލާނަށެވެ. ދެ ޓީމުވެސް ހިއްސާކުރަނީ އެއް ސްޓޭޑިއަމެކެވެ. އޭސީ މިލާނަށް އެއީ ސެންސީރޯ ސްޓޭޑިއަމެވެ. އެކަމަކު އިންޓަރ މިލާނުގެ ސަޕޯޓަރުންނަށް އެއީ ޖުސެއްޕެ މެއާއްޒާ ސްޓޭޑިއަމެވެ.\nއޭސީ މިލާނާއި އިންޓަރ މިލާނުގެ ދެކޮޅުވެރިކަމުގެ ސިއްރަކީ ކޮބައިބާވައެވެ. މިލާނުގައި އެންމެ ފުރަތަމަ އުފެދުނީ އޭސީ މިލާނެކެވެ. އެކުލަބު އުފެދުނީ 1899 ގައެވެ. އުފެދިގެން އެންމެ ފުރަތަމަވެސް އިޓަލީގެ ފުޓުބޯޅައިގެ އެންމެ ވަރުގަދަ އެއްބާރުކަމުގައި ވެއްޖެއެވެ. އެކަމަކު ހަތަރު ފަސް އަހަރެއްގެ ތެރޭގައި ކުލަބުގެ ބޯޑު ބައިބައިވެއްޖެއެވެ. ކުލަބުގެ ރައީސާއި ބޯޑުގެ ގިނަ މެންބަރުންނާ ޚިޔާލު ތަފާތުވުން އުފެދިއްޖެއެވެ. މި އަރައިރުމެއް ފެށުނީ އޭސީ މިލާނުގެ ޓީމުގައި ބިދޭސީން ހިމެނުމާމެދުގައެވެ. ކުލަބުގެ ރައީސް ބޭނުންވަނީ މުޅިންވެސް އިޓަލީގެ ކުޅުންތެރިންނެވެ. އެކަމަކު ބޯޑުގެ ގިނަ މެންބަރުންނަށް އެގޮތް ކަމަކު ނުދިޔައެވެ. އެމީހުން ބޭނުންވީ އިޓަލީގެ ކުޅުންތެރިންނާއެކު ބިދޭސީންވެސް ހިމަނައިގެން ޓީމު ބައްޓަން ކުރުމަށެވެ.\nއޭސީ މިލާނުގެ މެނޭޖްމަންޓުގެ ތެރޭގައި އުފެދުނު ދެބަސްވުމަށް ހައްލެއް ނުލިބުމުގެ ނަތީޖާއަކަށްވީ ބޯޑުގެ ގިނަ މެންބަރުން ވަކިވެގެން އާ ކުލަބެއް އުފެއްދުމެވެ. އާ ކުލަބަށް ދިން ނަމަކީ އިންޓަރނޭޝަނަލް މިލާނެވެ. ކުރުކޮށް އިންޓަރ މިލާނެވެ. އިންޓަރނޭޝަނަލޭ ކިޔައި ނަންދިނީ ބިދޭސީންނަށްވެސް ދޮރު ހުޅުވިފައިވާ ބައިނަލްއަގުވާމީ ކުލަބެއްކަން އެންގުމުގެ ގޮތުންނެވެ. އޭސީ މިލާނުން ވަކިވެގެން އާ ކުލަބެއް އުފެއްދުމުގެ މަގްސަދަކީވެސް އެންމެން ހަމަހަމަ ކުރުމުގެ ގޮތުންނެވެ. މިގޮތުން އިންޓަރ މިލާން އުފެދުނީ 1908 ގައެވެ. މިއަދު އިންޓަރ މިލާނަކީ އިޓަލީގެ އެންމެ މަތީ ޑިވިޝަނުން ދުވަހަކުވެސް ރެލިގޭޓްނުވުމުގެ ރިކޯޑް ލިބިފައިވާ ހަމައެކަނި ކުލަބެވެ.\nއިންޓަރ މިލާން އުފެދުމާއެކު އިޓަލީގެ ފުޓުބޯޅައިގެ ބާރަކަށް އިންޓަރ ވެއްޖެއެވެ. އޭސީ މިލާނަށް ފަނޑުކަން އަތުވެއްޖެއެވެ. އޭސީ މިލާން އޮތީ 1950 ގެ އަހަރުތަކާ ހަމަޔަށްވެސް އިންޓަރ މިލާނުގެ ހިޔަނީގެ ފަހަތުގައެވެ. އެ މުއްދަތުގެ ތެރޭގައި އެއްފަހަރަކު ރެލިގޭޓުވެސް ވިއެވެ. ސެންސީރޯ ސްޓޭޑިއަމަކީ އޭސީ މިލާނުގެ ރައީސްގެ މިލްކެއް ކަމުން އެތަނުގައި ކުޅެމުން އައީ ހަމައެކަނި އޭސީ މިލާނެވެ. ސެންސީރޯ ސްޓޭޑިއަމޭ ކިޔަނީ އެ ސްޓޭޑިއަމް ހުންނަނީ މިލާނުގެ ސެންސީރޯއޭ ކިޔުނު އޭރިޔާގައި ކަމަށް ވުމުންނެވެ. ތަންކޮޅެއްފަހުން މިލާނުގެ ސިޓީ ކައުންސިލަށް ސްޓޭޑިއަމް ވިއްކައިލީއެވެ. އޭގެ ފަހުން އޭސީ މިލާނުގެ އަމިއްލަ ވަންތަކަން ސްޓޭޑިއަމަށް އޮތީ ގެއްލިފައެވެ.\nއިންޓަރ މިލާން އުފެދިގެން ސެންސީރޯ ދޫކޮށް އެ ކުލަބު ކުޅެމުން އައީ މިލާނުގެ ތަންކޮޅެއް ކުޑަ ތަނެއްކަމުގައިވާ އެރީނާ ސިވިކާގައެވެ. ސެންސީރޯއަކީ ސިޓީ ކައުންސިލްގެ ތަނަކަށް ވުމުން ކުލި ދައްކާ ގޮތަށް އިންޓަރ މިލާންވެސް ސެންސީރޯއަށް ބަދަލުވީ 1947 ގައެވެ. އޭގެ ފަހުން އެއީ އޭސީ މިލާނާއި އިންޓަރ މިލާނުގެވެސް ހޯމް ސްޓޭޑިއަމެވެ. މިއަދު އެއީ އިޓަލީގައި ހުންނަ އެންމެ ބޮޑު ފުޓުބޯޅަ ސްޓޭޑިއަމެވެ. އެތަނަށް އަށްޑިހަހާސް މީހުންނަށް ވަދެވެއެވެ.\nސެންސީރޯ ސްޓޭޑިއަމްގެ ނަން 1980 ވަނަ އަހަރު ސިޓީ ކައުންސިލުން ވަނީ ރަސްމީކޮށް ޖުސެއްޕެ މެއާއްޒާ ސްޓޭޑިއަމުގެ ނަމަށް ބަދަލުކޮށްފައެވެ. މިއީ އިޓަލީގެ ތާރީޚުގައިވެސް އުފެދުނު އެންމެ މޮޅު ކުޅުންތެރިޔާއެވެ. އޭނާއަކީ އިންޓަރ މިލާނުގެ ބަތަލެކެވެ. އެހެންކަމުން އިންޓަރ މިލާނުގެ ސަޕޯޓަރުން އެސްޓޭޑިއަމަށް ކިޔަނީ ރަސްމީ ނަމުންނެވެ. އެކަމަކު އޭސީ މިލާނުގެ ސަޕޯޓަރުން އެނަން ބޭނުމެއް ނުކުރެއެވެ. އެމީހުން ކިޔަނީ އަދިވެސް ކުރީގެ ގޮތަށް ސެންސީރޯ ސްޓޭޑިއަމެވެ. މި ސްޓޭޑިއަމުގައި އޭސީ މިލާނާއި އިންޓަރ މިލާން އެއްބަޔަކު އަނެއް ބަޔަކާ ބައްދަލުކުރާ މެޗު އިޓަލީގައިވެސް އަދި ދުނިޔޭގައިވެސް މަޝްހޫރު ވެފައި އޮންނަނީ ޑާރބީ ޑެއްލަ މެޑޯނީނާގެ ނަމުންނެވެ. މާނަޔަކީ މެޑޯނާ ޑާރބީއެވެ. މިނަން ކިޔަނީ އެހިސާބުގައިވާ ތާރީޚީ ބުދަކަށް ނިސްބަތްކޮށްފައެވެ.\nސެންސީރޯގައި މިދެޓީމު ބައްދަލުކުރާ މެޗުތަކުގައި ހަމަނުޖެހުން ހިނގުމަކީ ވަރަށް އާއްމު ކަމެކެވެ. އެވަރަށް ދެ ޓީމުގެ ދެކޮޅުވެރިކަން ބޮޑެވެ. އޭސީ މިލާނާއި އިންޓަރ މިލާނަށް ޔޫރަޕުގެ ރިކޯޑެއް ލިބިފައިވެއެވެ. އެއީ ޔޫރަޕުގެ ޗެމްޕިއަންކަން ހޯދި އެއްސަހަރަކަށް ނިސްބަތްވާ ދެޓީމު ކަމަށް ވުމުގެ ޝަރަފެވެ. ސްޕޭނުގެ ރެއާލް މެޑްރިޑް ކިތަންމެ ގިނަ ފަހަރު ޔޫރަޕުގެ ތަށި ހޯދިޔަސް އެތުލެޓިކޯ މެޑްރިޑަށް އެތަށި ނުހޯދެއެވެ. ލަންޑަނުގެ ކުލަބުތަކުގެ ތެރެއިން ޗެލްސީ ފިޔަވައި އެހެންބަޔަކަށްވެސް އަދި ނުލިބެއެވެ. ހަމައެގޮތަށް މެންޗެސްޓަރ ޔުނައިޓެޑަށް ތިންފަހަރު ތަށި ހޯދުނުއިރު މެންޗެސްޓަރ ސިޓީއަށް އަދި ނުލިބެއެވެ.


ތިރިއަށްފައިބާ ފަލަ ގޮހޮރު - ވިކިޕީޑިއާ\nFront of abdomen, showing surface markings for liver, stomach, and great intestine. (Descending colon visible at center right, in blue.)\nThe duodenum and pancreas. (Descending colon visible at lower right.)\nsubject #249 1181\nތިރިއަށްފައިބާ ފަލަ ގޮހޮރު ކުރިމަތިންނާއި އަރިމަތިން އިންނަނީ ޕެރިޓޯނިއަމް(އިނގިރޭސި ބަހުން: Peritoneum) އިން ނިވާކުރެވިފައެވެ. އަދި ކުރިމަތިންނާއި އަރިމަތިން ތިރިއަށްފައިބާ ފަލަ ގޮހޮރު އިންނަނީ އެންޓިރީއާ އެބްޑަމިނަލް ވޯލް(އިނގިރޭސި ބަހުން: Anterior abdominal wall)ގެ މަސްތަކުގައި ޖެހިފައެވެ. ނަމަވެސް އެންޓިރީއާ އެބްޑަމިނަލް ވޯލް އާއި ތިރިއަށްފައިބާ ފަލަ ގޮހޮރު ވަކިކޮށްދޭ ހުރަހެއް ލެވިފައި ވެއެވެ. އެއީ ކުޑަ ގޮހޮރުގެ ކޮއިލް ތަކާއި، ގްރޭޓަރ އޯމެންޓަމް(އިނގިރޭސި ބަހުން: Greater Omentum) އެވެ.\nތިރިއަށްފައިބާ ފަލަ ގޮހޮރުގެ ފުރަގަސް ނުވަތަ ފަހަތް ޕެރިޓޯނިއަމް އިން ނިވާކުރެވިފައެއް ނުވެއެވެ. އަދި ތިރިއަށްފައިބާ ފަލަ ގޮހޮރު އޮންނަނީ މަތިން ތިރިއަށް ވާގޮތަށް އަންނަނިވި ބައިތަކުގެ މަތީގައި ޖައްސާލައިގެން އޮންނަ ކަހަލަ ގޮތަކަށެވެ. އެބައިތަކަކީ ވާތު ގުރުދާގެ ތިރީބައި، ކޯޑްރޭޓަސް ލަމްބޯރަމް،އިލިއެކް ކްރެސްޓް، އިލިއަކަސް މަސްގަނޑު، އަދި ސޯސް މޭޖަރ މަސްގަނޑު އެވެ. މިބުނި ބައިތަކާއި ތިރިއަށްފައިބާ ފަލަ ގޮހޮރު ވަކިކުރުމަށް އެދެމެދުން އަންނަނިވި ބައިތައް ގޮސްފައި ވެއެވެ. އެއީ ސަބްކޯސްޓަލް ލޭހޮޅިތައް، ސަބްކޯސްޓަލް ނާރު، އިލިއޯ ހައިޕޯގެސްޓްރިކް ނާރު، އިލިއޯއިންގްއައިނަލް ނާރު، ފަލަސްމަސްގަނޑުއަށް ގޮސްފައި ލެޗުރަލް ކިޔޫޓެނިއަސް ނާރު، ފެމޯރަލް ނާރު، ޖެނިޓޯ ފެމޯރަލް ނާރު، އަންހެނުންގެ ނަމަ ބިސްރަވަ އަށް ގޮސްފައިވާ ލޭހޮޅިތައް، ފިރިހެނުންގެ ނަމަ އޮށް އަށް ގޮސްފައިވާ ލޭހޮޅިތައް، އަދި އެކްސްޓަރނަލް އިލިއެކް އާޓަރީ އެވެ.\nތިރިއަށްފައިބާ ފަލަ ގޮހޮރު އަށް ލޭފޯރުކޮށްދެނީ ވާތު ކޮލިކް އާޓަރީ އިންނެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 29 ޖޫން 2022، 20:30 ގައެވެ.


Aasandha Kunfuneege Managing Director akah beyfulhaku Ayyankohfi\nމ. މާފުށީގެ، މަރިޔަމް ޝަފީގު--\nއާސަންދަ ކުންފުނީގެ މެނޭޖިން ޑިރެކްޓަރަކަށް ބޭފުޅަކު އައްޔަންކޮށްފި\nއާސަންދަ ކުންފުނީގެ މެނޭޖިން ޑިރެކްޓަރަކަށް މ. މާފުށީގެ، މަރިޔަމް ޝަފީގު އައްޔަންކުރައްވައިފި އެވެ.\nމަރިޔަމް ވަނީ ތައިލެންޑްގެ ޗުލަލޮންގް ކޮން ޔުނިވާސީޓީން ސައިންސް އިން ހެލްތު އިކޮނޮމިކްސް އިން މާސްޓާސް ހައްދަވާފައެެވެ. އަދި އޭނާ އާސަންދައިގެ އެމްޑީއަކަށް މިއަދު އައްޔަން ކުރެއްވިިއިރު ކުރިން މަސައްކަތް ކުރައްވާފައި ވަނީ އެލައިޑް އިންޝުއަރެންސްގެ ޓެކްނިކަލް މެނެޖޭރެއްގެ މަގާމުގައެވެ.\nއޭގެ އިތުރުން މަރިޔަމް ވަނީ ސީނިއާ ރެޖިސްޓާޑް ނަރުހެއްގެ ގޮތުގަ އައިޖީއެމްއެޗުގައި އަދި އެންސްޕާގެ ޗީފް އެގްޒެކްޓިވް އޮފިސަރެއްގެ ގޮތުގައި ވެސް މަސައްކަތް ކުރައްވާފައެވެ. ނާސިން އެންޑް މިޑްވައިފެރީ ކައުންސިލްގެ ރައީސްގެ މަގާމުގައި ވެސް ހުންނެވީ މަރިޔަމް އެވެ.\nޕްރައިވެޓައިޒޭޝަން އެންޑް ކޯޕަރޭޝަން ބޯޑުން މިއަދު ކުރި ޓްވީޓެއްގައި ބުނީ، އާސަންދައިގެ ނޮން އެގްޒަކްޓިވް ޑިރެކްޓަރުންގެ ގޮތުގައި ވެސް ދެ ބޭފުޅަކު އައްޔަން ކުރައްވާފައިވާކަން ހާމަކުރައްވާފައެވެ. އެގޮތުން، އެދެ މަގާމަށް އައްޔަން ކުރައްވާފައި ވަނީ ހ. އައިބަހާރު، އާމިލާ ލަތީފް އާއި މއ. ވިކްޓްރީ މުހައްމަދު އާމިރެވެ.\nއާސަންދަ އެމްޑީގެ މަގާމުގައި މިހާތަނަން ހުންނެވީ އަހުމަދު އަޒީމެވެ. އަޒީމު އެމަގާމަށް އައްޔަނު ކުރެއްވީ ރައީސް ޔާމީނުގެ ވެރިކަމުގައެވެ.


MIFCO in Fasmeeru valhomas agu heyo kohfi | Jazeera\tމިފްކޯއިން ފަސްމީރު ވަޅޯ މަހުގެ އަގު ހެޔޮކޮށްފި - Jazeera\nމިފްކޯއިން ފަސްމީރު ވަޅޯ މަހުގެ އަގު ހެޔޮކޮށްފި\nމުޙައްމަދު އަފްޒަލް January 7, 2021 180 views0\nމިފްކޯއިން ވިއްކަމުންދާ ފަސްމީރު ވަޅޯ މަހުގެ އަގު އެ ކުންފުނިން ހެޔޮ ކޮށްފިއެވެ.\nމިފްކޯއިން މިއަދު މައުލޫމާތު ދީފައިވާ ގޮތުގައި، ވަޅޯ މަހުގެ އަގު މިހާރު ކޮންމެ ކިލޯއަކުންވެސް 15 ރުފިޔާ ހެޔޮ ވާނެއެވެ. އެގޮތުން، ކުރިން 120 ރުފިޔާއަށް ކިލޯއެއް ވިއްކި ނަމަވެސް، މިހާރު ވަޅޯމަސް ކިލޯއެއް ވިއްކާނީ 105 ރުފިޔާއަށެވެ.\nފަސްމީރު ވަޅޯ މަހުގެ އަގު މިފްކޯއިން ހެޔޮ ކޮށްފައިވާއިރު، ދާދިފަހުންވަނީ ފަސްމީރު މަސްދަޅުގެ އަގުވެސް ހެޔޮ ކޮށްފައެވެ. އެގޮތުން، ކުރިން ތެޔޮ މަސްދަޅު ކޭހެއް މިފްކޯއިން ވިއްކަމުން ގޮސްފައިވަނީ 640 ރުފިޔާއަށެވެ. މިހާރު ތެޔޮ މަސްދަޅު ކޭހެއް 575 ރުފިޔާއަށް ވިއްކާއިރު، ކުރިން 13.50އަށް ވަކިން ވިއްކާ ތެޔޮ މަސްދަޅު މިހާރު ވިއްކާނީ 12.25އަށެވެ.\nމީގެއިތުރުންވެސްް، ކުރިން ފެން މަސްދަޅު ކޭހެއް 595 ރުފިޔާއަށް ވިއްކި ނަމަވެސް، މިހާރު ފެން މަސްދަޅު ކޭހެއް މިފްކޯއިން ވިއްކަނީ 530 ރުފިޔާއަށެވެ. މިއާއެކު ކުރިން 12.50 އަށް ވަކިން ވިއްކާ ފެން މަސްދަޅު މިހާރު ލިބޭނީ 11.25 އަށެވެ.\nމިފްކޯއިން ފަސްމީރު ބްރޭންޑްގެ އެކި ބާވަތްތަކުގެ އަގު ހެޔޮ ކޮށްފައިމިވަނީ މަސް ގަންނަ އަގަށް އެ ކުންފުނިން ގެނައި ބަދަލާއެކުއެވެ.


މަސައްކަތް ހަމަޖެހިފައިވާ ތަން: ކ. އަތޮޅު މަދަރުސާ\nރަށް: ކ. ކާށިދޫ\nމަޤާމުގެ މަސައްކަތާ ގުޅޭ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުން. ނުވަތަ،\nމަތީ ސާނަވީ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެއިތުރުން، ހަޔަރ ސެކަންޑަރީ ސުކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ؛\nސާނަވީ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި، އޭގެ އިތުރުން، ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައި ވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nއަދާކުރަންޖެހޭ މައިގަނޑު މަސްއޫލިއްޔަތު:\n1- ކުރިއަށް އޮންނަ އަހަރަށް ސްކޫލުގެ ކުޅިވަރު ކަލަންޑަރު، ވެރިން އަންގަވާ މުއްދަތަކަށް، ވެރިންގެ ލަފާގެމަތިން ތައްޔާރުކުރުން.\n2. އިންޓަރ ހައުސް ކުޅިވަރު މުބާރާތްތަކާއި، އިންޓަރ ކްލާސް ކުޅިވަރު މުބާރާތްތައް، ސްކޫލުގެ ކުޅިވަރު ކަލަންޑަރާ އެއްގޮތަށް ރާވައި ހިންގުން.\n3. އިންޓަރ ސްކޫލް ކުޅިވަރު މުބާރާތްތަކަށް ކުދިން ފަރިތަކުރުވައި، އެ މުބާރާތްތަކަށް ކުދިން ހޮވުމާއި، މިފަދަ މުބާރާތްތައް ހިނގަމުންދާ ދުވަސްތަކުގައި ސްކޫލުން ކުރަންޖެހޭ ކަންތައްތައް، ވެރިންނާ މަޝްވަރާކޮށްގެން ދުވަހުން ދުވަހަށް ކުރުން.\n4. ކުޅިވަރު ޕްރެކްޓިސްތައް ޝެޑިއުލްކޮށް، ދަރިވަރުންނަށް ޕްރެކްޓިސްކޮށްދިނުމާއި، އެކުދިން ބެލެހެއްޓުން.\n5. ސްކޫލުގެ ދަރިވަރުންގެ ޕީ.އީ ގަޑިތައް، ޓައިމްޓޭބަލާ އެއްގޮތަށް ނަގައިދިނުން.\n6. ކުޅިވަރުގެ ކަންތައްތަކާ ބެހޭގޮތުން ބައްވާ އެންމެހައި ބައްދަލުވުންތަކުގައި ސްކޫލުގެ ފަރާތުން ބައިވެރިވުން.\n7. ކުޅިވަރުގެ ހަރަކާތްތަކަށް ބެނުންވާ ތަކެތި ސްޓޮކުން ނެގުމާއި، ފަރުވާތެރިކަމާއެކު އެ ތަކެތި ބެލެހެއްޓުން.\n8. އޮފީހުން ކުރިއަށްގެންދާ ޚާއްޞަ މަސައްކަތްތަކުގައި ބައިވެރިވުމާއި، އޮފީހުގެ މަސައްކަތުގެ ދާއިރާގެ ތެރެއިން ހަވާލުކުރެވޭ އެހެނިހެން ކަންތައްތައް ކުރުން.\n9- ކުޅިވަރާ ގުޅުވައިގެން ދަރިވަރުންގެ އަޚްލާޤީ ފެންވަރު ރަނގަޅުކުރުމަށް އެކިއެކި ހަރަކާތްތައް ހިންގުން.\n10- ކުޅިވަރާއި ކަސްރަތުގެ މުހިންމުކަމާ ގުޅޭ މަޢުލޫމާތު ހޯދައި، ދަރިވަރުންނާއި ބެލެނިވެރިންނަށް ކަމާގުޅޭ މަޢުލޫމާތު ފޯރުކޮށްދިނުން.\nއެހެނިހެން: އިތުރުގަޑީގައި މަސައްކަތް ކުރާނަމަ ހަމަޖެހިފައިވާ އުސޫލުން އިތުރުގަޑީގެ ފައިސާ ލިބޭނެއެވެ.\nތައުލީމާއި ތަމްރީން ލިބިފައިވާ މިންވަރު.\n- މަސައްކަތުގެ ހުނަރާއި، ފެންވަރާއި، ޤާބިލްކަމާއި ސިފަތައް.\nއިންޓަރވިއުއާއި، އިމްތިޙާންކުރުމާއި، ޕްރެކްޓިކަލްސް އޮންނާނެ ތާރީޚު:\n* މި މަޤާމަށް މީހަކު ހޮވުމަށް އިންޓަވިއު ކުރުން އޮންނާނީ، 2015 މާރިޗު 10 އާއި 16 އާ ދެމެދުގެ ތާރީޚެއްގައިި ކ. އަތޮޅު މަދަރުސާގައެވެ.\n* މި ވަޒީފާއަށް އެދިފައިވާ ޝަރުޠުހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ވަޒިފާއަށް ކުރިމަތިލާފައިވާ ފަރާތްތަކުގެ ތަޢުލީމީ ފެންވަރަށާއި ތަޖުރިބާއަށާއި މަސައްކަތަށް ބޭނުންވާ ހުނަރަށް ބެލުމަށްފަހު، ހިއުމަން ރިސޯސް މެނޭޖްމަންޓް އެންޑް ޑިވެލޮޕްމަންޓް ކޮމިޓީން ކަނޑައަޅާ ކްރައިޓީރިޔާއެއްގެ ދަށުން، ޝޯޓްލިސްޓު ކުރެވޭނެއެވެ. އިންޓަވިއު ކުރެވޭނީ ޝޯޓްލިސްޓު ކުރެވޭއިރު ހޮވޭ ފަރާތްތަކާއެވެ.\n* ފުރިހަމަކޮށްފައިވާ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު، މި މަދަރުސާގެ އިދާރާއިން ލިބެން ހުންނާނެއެވެ.)\n* އެކްރެޑިޓް ކުރެވިފައިވާ ތަޢުލީމީ ސެޓުފިކެޓުތަކުގެ ކޮޕީ.\n* ސަރުކާރުގެ ނުވަތަ ސިވިލް ސަރވިސްއަށް ޚިދުމަތްކުރުމަށް ބޮންޑެއްގައިހުރި މުވައްޒަފެއްނަމަ، މި ވަޒީފާއަށް ބަދަލުވުމުގެ އިޢުތިރާޒެއް ނެތްކަމުގެ ލިޔުން.\n* ދިވެހި ރައްޔިތެއްކަން އަންގައިދޭ، މުއްދަތު ހަމަނުވާ ކާޑުގެ ސާފު ކޮޕީއެއް.\n* ވަޒީފާއެއް އަދާކުރާ ފަރާތެއްނަމަ، ނުވަތަ ވަޒީފާއެއް އަދާކޮށްފައިވާ ފަރާތެއްނަމަ، ވަޒީފާގައި އޮތް މަސްއޫލިއްޔަތާއި، ވަޒީފާ އަދާކުރި މުއްދަތު އެނގޭ ލިޔުމެއް.\n* ވަޒީފާއަށް ކުރިމަތިލާ ފަރާތުގެ ވަނަވަރު / ސީ.ވީ (ގުޅޭނެ ނަންބަރާއެކު)\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، މި މަދަރުސާގެ އޮފީހަށެވެ. ފޯމާއި ތަކެތި ހުށަހެޅުމުގެ ސުންގަޑިއަކީ، 2015 މާރިޗު9ވާ ހޯމަ ދުވަހުގެ މެންދުރުފަހު 14:00 ގެ ކުރިންނެވެ.\n- މި އިޢުލާނާ ގުޅިގެން މި މަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠުހަމަވާ ފަރާތްތަކާ އިންޓަވިއު ކުރުމަށްފަހު، އެންމެމަތީ މާކްސްލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މި ވަޒީފާ ހަމަޖައްސައިދެވޭނެއެވެ.\n- މި އިޢުލާނާ ގުޅިގެން އިތުރު މަޢުލޫމާތު ސާފުކުރަން ބޭނުންވާ ފަރާތްތަކުން، މި މަދަރުސާގެ 6640036 ނަންބަރު އާ ގުޅުން އެދެމެވެ.\n6 ޖުމާދަލްއޫލާ 1436\n25 ފެބުރުވަރީ 2015\nޕަބްލިޝްކުރި ތާރީޚު: 02 މާރިޗު 2015\nޕަބްލިޝްކުރި ގަޑި: 09:08\nސުންގަޑި: 09 މާރިޗު 2015 14:00


Muhammaa ah kehi dhinee Olympus aai moosum\nމުހައްމާއަށް ކެހި ދިނީ އޮލިމްޕަހާއި މޫސުން!\nވަފާތެރި ކެހިވެރިޔާގެ ޓީމު: ފިލްމު ކާމިޔާބުކުރަން އިތުރު ޝޯތަކެއް ބޭނުންވޭ. --އަވަސް ފޮޓޯ\nޕްރޮޑިއުސަރު މުހައްމާ ނުވަތަ މަޖިލިސް މެމްބަރު މުހައްމަދު އަބްދުﷲ ގެ "ވަފާތެރި ކެހިވެރިޔާ" އަކީ އަހަރުގެ އެންމެ ބޮޑު ފިލްމެވެ. އެކަމަކު އެ ފިލްމުގެ ޝޯތައް ނިންމާލާފައިވާ ގޮތުން އެންމެ ބޮޑު ފިލްމު ނުވަތަ އެންމެ ކާމިޔާބު ފިލްމެކޭ އަދި ބުނެވޭކަށް ނެތެވެ. މުހައްމާ ވެސް ބުނަނީ މިހެންނެވެ.\nއެކަމަކު މިވަގުތަށް އޭނާ އަށް ދިމާވެފައިވާ އެންމެ ބޮޑު މައްސަލައަކީ އޮލިމްޕަސް ބޭނުންވާހާ ދުވަހަކަށް ނުލިބުމުގެ މައްސަލަ އާއި މޫސުމުގެ މައްސަލަ އެވެ. މުހައްމާ އަށް ކެހިދިނީ އޮލިމްޕަހާއި މޫސުމެވެ.\nމުހައްމާ ބުނީ ހައުސްފުލް ހަތް ޝޯ ދެއްކުމަށް ފަހު ފިލްމުގެ ޝޯތައް މެދުކަނޑާލީ އޮލިމްޕަހުގައި މި ދުވަސްކޮޅު އިތުރު ޝޯތަކެއް ދެއްކެން ނެތުމުން ކަމަށެވެ.\n"ޖުމްލަކޮށް ބަލާ ނަމަ، އަދި ޝޯތަކެއް އެޅުވިގެން ފިލްމުގެ ބަޖެޓް ކަވަރުވާނީ. އަދި އަޅުގަނޑުމެން ނިންމައެއް ނުލަން. އެކަމަކު އޮލިމްޕަސް ލިބެން ނެތީމަ، ފިލްމު އަޅުވަން ނެގިއިރު ވެސް ނުވަ ދުވަސް ލިބުނީ. ވަދާއީ ތިން ޝޯއެއްވަރު އަޅުވަން އެބަ ގަސްދުކުރަން އަދި،" ފޯނުން ވާހަކަ ދައްކަމުން މުހައްމާ ރޭ ބުންޏެވެ.\nމުހައްމާގެ މި ފިލްމަކީ 400،000 ރުފިޔާ އަށް ވުރެ ބޮޑު ބަޖެޓަކުން އުފައްދާފައިވާ ފިލްމެކެވެ. އޭގެ ތެރެއިން ބޮޑު ބައެއް ހޭދަކޮށްފައި ވަނީ ފިލްމުގެ މާކެޓިން އަށެވެ.\nމި ފިލްމުގެ އިތުރު ޝޯތަކެއް ޝްވެކް ސިނަމާގައި ދެއްކުމުގެ މަޝްވަރާތަކެއް ކުރިއަށް ގެންދާ ކަމަށް ވެސް މުހައްމާު ބުންޏެވެ.\n"ޝްވެކްގައި ވަދާއީ ޝޯތަކެއް އަޅުވަން ގަސްދުކޮށްގެން މި އުޅެނީ. އަދި ވަކި ތާރީޚެއް ނެތް. އިތުރު ޝޯތަކެއް ދެއްކުން ވަރަށް މުހިންމު.\nމޫސުމް ވެސް ގޯސްވުމުން ރަށްތަކުގައި ވެސް ފިލްމު ދެއްކުން ކުރިއަކަށް ނުގެންދެވޭ ބޭނުންވާ ގޮތަކަށް،" މުހައްމާ ބުންޏެވެ.\nބޭނުންވާ ދުވަސްތަކަށް އޮލިމްޕަސް ހޯދުމުގައި ދަތިތަކެއް ހުރިކަން ފާހަގަކޮށް ވާހަކަ ދައްކަމުން މުހައްމާ ބުނީ މި ރޭޓުން ދާ ނަމަ މި އަހަރު އިތުރު ފިލްމެއް ގެނެސްދެވޭނެ ކަމުގެ އުއްމީދު ވެސް ކުޑަ ކަމަށެވެ.\n"ކަނޑައެޅިގެން ނުދަންނަވާނަން އޮލިމްޕަސް ނުލިބިގެންނޭ ވެސް. އެކަމަކު ވެސް އެހެން ފަރާތްތަކަށް ސިނަމާ ދޭއިރު އެންސީއޭ އިން ދިވެހި ފިލްމުތަކަށް އިސްކަންދޭނެ ކަމަށް އަޅުގަނޑު އުއްމީދު ކުރަނީ،" މުހައްމާ ބުންޏެވެ. "އިތުރު ފިލްމެއް މި އަހަރު ތެރޭގައި ގެނެސްދިނުމުގެ ވިސްނުން އަދިވެސް އެބަހުރި. އެކަމަކު ސިނަމާ ނުލިބޭ ކަމަށް ވަންޏާ ފިލްމު އުފެއްދުމުގެ މާ ބޮޑު ބޭނުމެއް ނެތޭ ވެސް ހިތަށް އަރާ."\nވަފާތެރި ކެހިވެރިޔާ ޑައިރެކްޓްކޮށް ލީޑް ރޯލު ކުޅެފައި ވަނީ އަލީ ސީޒަން އެވެ.


Bidheyseen athun fee negumakee ehaa goas kamehtha?\nސަލްޓަން ޕާކު ގިނަ ބަދަލުތައް ގެނެސް ތަރައްގީ ކުރުމަށް ފަހު "ރަސްރަނި ބަގީޗާ" ގެ ނަމުގައި ރޭ ހުޅުވައި އެ ޕާކަކީ ދިވެހިންނަށް ހާއްސަ ޕާކަކަށް ބަދަލު ކޮށްލި އިރު އެތަނަށް ވަންނަ ބިދޭސީންގެ އަތުން "އެންޓްރެންސް ފީ" އެއް ނަގާނެ ކަމަށް ހައުސިން މިނިސްޓަރު މުހައްމަދު މުއިއްޒު ވިދާޅުވުމާއެކު ސޯޝަލް މީޑިއާގައި އެކަން ވަނީ ބޮޑު ބަހުސަކަށް ބަދަލުކޮށްލާފަ އެވެ.\nއެއް ބަޔަކަށް އެކަންވީ އެންމެ ރަނގަޅު އެންމެ އެކަށީގެންވާ ކަމަކަށެވެ. އަނެއް ބަޔަކަށް އެކަން ވަރަށް ރަނގަޅު ކަމަކަށްވި އެވެ. އަދި ބައެއް މީހުންނަށް އެކަންވީ ނާއިންސާފު އަދި ނަސްލީ ތަފާތު ކުރުކަމަށެވެ. އިންސާނިއްޔަތާ ހިލާފު ކަމަކަށެވެ. ރާއްޖެ އައިސް އުޅޭ ބޭރު މީހުންނަށް އެއްވެސް ފީ އަކާއި ނުލާ ވަދެވެން ޖެހޭނެ ކަމަށެވެ.\nމީގެ އިތުރުން ބައެއް ދިވެހިން ބިދޭސީންނާ ދޭތެރޭ އަމަލު ކުރަމުންދަނީ އިހާނެތި ގޮތަކަށް ކަމަށާއި އެފަދަ ޕާކުތަކަށް ފީ ނަގައިގެން ވަދެވުމަކީ ވެސް އެމީހުންނާ ދޭތެރޭ ނާއިންސާފުން ކުރެވޭ ކަމެއް ކަމަށް ބައެއް މީހުން ހިޔާލު ފާޅުކުރި އެވެ.\n"ބިދޭސީން އަތުން އެތަނަށް ވަންނަން ފީއެއް ނެގުމަކީ ރަނގަޅު ގޮތެއް ނޫން، އެއްވެސް ގައުމެއްގައި ރެސިޑެންޓް ޕޮޕިއުލޭޝަން އާއި ދޭތެރޭ މި ލެވަލްގެ ޑިސްކްރިމިނޭޝަން ގެންގުޅެވިގެންނެެއް ނުވާނެ، ވަގުތީ ނޫނީ ޓޫރިސްޓު ވިސާއަށް ވަކި ފީއެއް ޕާކުތަކަށް ވަނުމަށާއި ހާއްސަ ހިދުމަތްތަކަށް ނެގި ނަމަވެސް ވޯކް ވިސާގައި ނުވަތަ ލޯންގްޓާމް ވިސާގައި އުޅޭ މީހުންވެސް މުނިފޫހި ފިލުވުމާއ ފަންޑަމެންޓަލް ހިދުމަތްތައް ތަފާތުކުރުމަކާއި ނުލާ ލިބެން ޖެހޭނެ،" ސޯޝަލް މީޑީއާގައި ހިޔާލު ފާޅުކުރަމުން މީހަކު ބުނެފައިވެ އެވެ.\nރަނގަޅެވެ. ރާއްޖޭގައި އުޅޭ ބިދޭސީންނާ މެދު ނަސްލީ ތަފާތު ކުރުންތައް ގެންގުޅެގެން ނުވާނެ އެވެ. އެހެން ނަމަވެސް ދުނިޔޭގެ އެހެން ގައުމުތަކުގައި ވެސް އެކަން އޮންނަ ގޮތަށް ބަލައިލާއިރު އެއީ އާންމު އުސޫލުކެވެ. ރަސްރަނި ޕާކަކީ 800 އަށްވުރެ ގިނަ އަހަރުވަންދެން ރާއްޖޭގައި ރަސްކަން ކުރެއްވި ބޭބޭފުޅުން ރަސްކަން ކުރެއްވު ގަނޑުވަރުކޮޅުތައް ހުރި ތަނެވެ. އެތަންތަން ތަޅާލާ އެތަނުގައި "ސަލްޓަން ޕާކު"ގެ ނަމުގައި ޕާކެއް ތަރައްގީ ކުރީ ރައީސް އިބްރާހިމް ނާސިރުގެ ވެރިކަމުގަ އެވެ. ހިތްގައިމު ރީތި ޕާކެއް އެތަނުގައި އޭރު ތަރައްގީ ކުރި ނަމަވެސް ފަހުން އައި ސަރުކާރުތަކުގައި އެތަނަށް މާބޮޑު އަޅާލުމެއް ނުދިނުމުން އެތަން ވީރާނާވެގެން ދިޔައީ އެވެ.\nދެވަނަ ފަހަރަށް އެތަން މަރާމާތުކޮށް ހިތް ފަސޭހަ ތަނަކަށް ބަދަލު ކުރީ ރައީސް އަބްދުﷲ ޔާމީނުގެ މި ސަރުކާރުންނެވެ. ވެރިރަށް މާލޭގެ އެންމެ ހާއްސަތަނަކީ އެއީ އެވެ. އެއީ މާލޭގެ ހިތެވެ. އެތައް އަހަރެއް ވަންދެން ރަސްކަން ކުރި ބިމުގެ އިތުރުން އެއީ މާލޭގެ ހަތަރު އަވަށް ކަމުގައިވާ ހެންވޭރާއި މާފަންނާއި މަންޗަންގޮޅި އާއި ގަލޮޅު ގުޅޭ ތަނެވެ. އެފަދަ ތަނަކަށް ވަންނަން ބޭނުންވާ ބިދޭސީންގެ އަތުން ފީ ނެގުމަކީ އެހެން ގައުމުތަކުގައިވެސް ބޭނުންކުރަމުންދާ އުސޫލުކެވެ. އަވަށްޓެރި އިންޑިއާ، ލަންކާ ފަދަ ގައުމުތަކުގައިވެސް އެފަދަ ޕާކުތަކަށް ބިދޭސީންނަށް ވަދެވެނީ ޓިކެޓް ނަގައިގެން ނުވަތަ ހާއްސަ ފީއެއް ދައްކައިގެންނެވެ. ދުނިޔޭގެ އެންމެ ގިނަ މީހުން އެންމެ ގިނައިން ޒިޔާރަތްކުރާ އަދި ދުނިޔޭގެ ހަތް އަޖައިބުގެ ތެރޭގައި ހިމެނޭ ޗައިނާ ބޮޑުފާރަށްވެސް އެރެނީ ޓިކެޓް ނަގައިގެންނެވެ.\n"ބޭރު މީހުންނަށް ޓިކެޓް ނަގައިގެން ވަދެވުމަކީ އެންމެ ރަނގަޅު ނިންމުމެއް، މިހާރުވެސް ކިތައް ޕާކު އެހެރީ ހިލޭ ވަދެވޭ، އެތަންތަނުގައި ބިދޭސީންނަށް ތިބެވޭނެ، މިހާރު އަހަރުމެންނަށް ދަރިން ގޮވައިގެން ހަމަޖެހިލައިގެން ޕާކުގައި ވަގުތު ހޭދަކުރެވޭނެ،" އެހެން މީހަކު ބުނެފައިވެ އެވެ.\nރާއްޖޭގައި އުޅޭ ބިދޭސީން ތަކެއް: --އަވަސް ފޮޓޯ\n"ބަލާބަލަ ހުޅުމާލޭގައި ހުންނަ ސެންޓްރަލް ޕާކު، އެއޮއް ބޮޑު ތަނުން ބަންދު ދުވަހެއްގައި ދިވެއްސަކަށް ޖާގައެއް ނުލިބޭ، އަނެއްކާ މި ބިދޭސީން ކައިރިން ހިނގާލާފައި ދިއުމަކީވެސް އުނދަގޫކަމެއް، މުޅިތަން އޮންނާނީ ނުބައި ވަހަކުން އެއްވަސްވެފައި، ކުދިން ގޮވައިގެން އެތަނަށް ގޮސް އުޅޭއިރު އިށީނދެލާނެ ތަނެއް ނުލިބޭ،"\nމާލޭގައި ފީ އަކާއި ނުލާ އެންމެނަށް ވަދެވޭ ޕާކުތައް އެބަހުއްޓެވެ. ފީއެއް ނަގަން ޖެހެނީ ރަސްރަނި ޕާކަށް ވަންނަން އެކަންޏެވެ. އެހެން ކަމުން އެތަނަށް ނުވަދެވުނަސް ބިދޭސީންނަށް ވެސް ހިތްހަމަ ޖައްސާލަން ދާނެ އެހެން ތަންތަންވެސް އެބަހުއްޓެވެ. ހުޅުމާލޭގެ ސެންޓްރަލް ޕާކަށްވެސް ދެވިދާނެ އެވެ. ރަސްރަނި ޕާކަށް ވަންނަން ބިދޭސީންނަށް ފީއެއް ދައްކަން ޖެހުނަސް އަދި އަގު ކަނޑައެއް ނާޅަ އެވެ. އެ ފީގެ ސަބަބުން އެތަނަށް ވަންނަ ބިދޭސީން މަދުވެ ދިވެހިންގެ ތަނަކަށް ރަސްރަނި ޕާކު ވާނެ އެވެ.\nބިދޭސީން ހައުސިން މިނިސްޓްރީ


MDP in Thiladhunmacchah kuraa dhathuru fashaifi\nއެމްޑީޕީން ތިލަދުންމައްޗަށް ކުރާ ދަތުރު ފަށައިފި\n"އެޖެންޑާ19 ރަށަށް"، މި ނަމުގައި އެމްޑީޕީން ތިލަދުންމަތީގެ ރަށްތަކަށް ކުރާ ދަތުރު ފަށައިފިއެވެ.\n300 މީހުންގެ ވަފްދަކާއި މާލެއިން މި ފަރާތްތަކުން ހދ. ކުޅުދުއްފުށީ "ސީކުއީން" ބޯޓުގައި ފުރާފައިވަނީ މިއަދު ހަވީރު 16:30ހާއިރުގައެވެ. މި ފަރާތްތަކުން އެންމެ ފުރަތަމަ ދިއުމަށް ހަމަޖެހިފައިވަނީ ހއ. އިހަވަންދުއަށެވެ.\nއެއަށްފަހު އެ އަތޮޅުގެ ހޯރަފުށީ، ކެލާ، ބާރަށް އަދި ދިއްދުއަށެވެ. އެއަށްފަހު ހދ އަތޮޅުގެ ހަނިމާދޫ، ނޮޅިވަރަމް، ކުމުންދޫ، ވައިކަރަދޫ އަދި ކުޅުދުއްފުށީ ސިޓީއަށް މި ދަތުރުގެ ބައިވެރިން ދިއުމަށް ވަނީ ހަމަޖެހިފައެވެ.\nއެމްޑީޕީން މައުލޫމާތުދޭ ގޮތުގައި މި ދަތުރުގެ މައިގަނޑު އަމާޒަކީ ތިލަދުންމަތީގެ ރަށްތަކަށް ޒިޔާރަތްކޮށް ރައްޔިތުންނާއި ބައްދަލުކޮށް، ސަރުކާރުގެ ސިޔާސަތުތަކާއި ބެހޭގޮތުން އެފަރާތްތަކުގެ ޚިޔާލު ހޯދުމެވެ. އަދި މި ދަތުރުގެ ބައިވެރިން ކުޅުދުއްފުށީގައި އޮންނަ ތިލަދުންމަތީގެ މަހާސިންތާގައިވެސް ބައިވެރިވާނެއެވެ.\nމި ދަތުރުގައި އެމްޑީޕީގެ ރައީސް އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ބައިވެރިވެ ވަޑައިގަންނަވާނެއެވެ.\nޔޫކޭއިން އައި ހަތަރުވަނަ ދިވެއްސަކު ކޮވިޑް-19 އަށް ޕޮޒިޓިވްވެއްޖެ02 hours ago\nފުލުހުންގެ ފްރަންޓްލައިން އެލަވަންސް ޖަމާކުރުމުގައި ޖެހުނު މައްސަލަތައް ހައްލުކުރާނަން: ފުލުހުން02 hours ago\nއިންސާނާގެ ސައިޒަކީ ހަމަ މިއީތޯއެވެ؟04 hours ago\nމާލޭ ސިޓީގެ ފިހާރަތަކާާއި ކެފޭތަކަށް ޚިދުމަތްދެވޭ ވަގުތުތަކަށް ބޮޑެތި ބަދަލުތަކެއް! 15hours ago\nރައީސް ނަޝީދު ހުންނެވީ ކޮވިޑް-19 އަށް ޓެސްޓް ކުރައްވަން ތައްޔާރަށް!06 hours ago\nމާދަމާ އިން ފެށިގެން މާލެ ސަރަހައްދުގައި5ން 8 އަށް ކާފިއު! 17hours ago\n3 Maldivians who returned from United Kingdom tested positive for COVID-1907 hours ago\nކޮވިޑް-19ގެ އުސްއަލި: މާޗް14 ގެ ފަހުން ޔޫކޭއިން އައި އެންމެން ޓެސްޓް ކުރަނީ019 hours ago


Ras Online - ހިތަދޫ ރައްޔިތުންގެ ކަންބޮޑުވުންތަކަށް ހައްލުގެނެސްދޭނެ ކަމުގެ ޔަގީންކަން ރައީސް ދެއްވައިފި\nހިތަދޫ ރައްޔިތުންގެ ކަންބޮޑުވުންތަކަށް ހައްލުގެނެސްދޭނެ ކަމުގެ ޔަގީންކަން ރައީސް ދެއްވައިފި\nހިތަދޫ ރައްޔިތުންގެ ކަންބޮޑުވުންތަކަށް ހައްލުގެންނަވާނެ ކަމުގެ ޔަގީންކަން ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު އެދާއިރާގެ ރައްޔިތުންނަށް ދެއްވައިފިއެވެ.\nހިތަދޫގެ ރައްޔިތުންނަށް މި ޔަގީންކަން އެމަނިކުފާނު ދެއްވާފައިވަނީ އެދާއިރާގެ މެމްބަރު އަހުމަދު ރަޝީދު އާއިއެކު ބޭއްވެވި ބައްދަލުވުމުގައެވެ. މިބައްދަލުވުމުގައި ރައީސުލްޖުމްހޫރިއްޔާ ވަނީ ހިތަދޫގެ ރައްޔިތުންގެ މިވަތުގެ އެންމެބޮޑު ކަންބޮޑުވުންތަކުގެ ގޮތުގައިހުރި ނަރުދަމާއާއި، ހޮސްޕިޓަލުގެ ހިދުމަތާއި، އާސަންދައިގެ ޚިދުމަތް ލިބޭނެގޮތް ހަމަޖައްސަވައި ދެއްވާނެކަމުގެ ޔަގީންކަން ދެއްވާފައެވެ.\nމިބައްދަލުވުމަށްފަހު މެމްބަރު ވަނީ ރައްޔިތުންގެ ކަންބޮޑުވުންތަކަށް މިސަރުކާރުން ހައްލު ހޯއްދަވައި ދެއްވާނެކަމުގެ އިތުބާރާއި ޔަގީންކަން އޮތްކަމަށް ވިދާޅުވެފައެވެ. އަދި އޭނާ ނިސްބަތްވާ ދާއިރާގެ ރައްޔިތުންނަށް އަސާސީ ހިދުމަތްތައް ކަށަވަރު ކޮށްދެއްވުމަށް ސަރުކާރުގެ ފުރިހަމަ ޔަގީންކަން މިބައްދަލުވުމުން ލިބިވަޑައިގެންފައިވާކަމަށް މެމްބަރު ވަނީ ވިދާޅުވެފައެވެ.\n"ރައީސް ފައިންޕުޅު ދެކެފިން، އާސަންދަ އައްޑޫ ސިޓީން ލިބި، ހިތަދޫގެ ނަރުދަމާގެ މަސައްކަތްފެށި، ހޮސްޕިޓަލުގެ ޚިދުމަތް އިތުރަށް ފުޅާ ކުރެވި ހަރުދަނާ ކުރައްވާނެކަން ޔަގީން ކޮށްދެއްވި." އަހުމަދު ރަޝީދު ވިދާޅުވިއެވެ.\nއައްޑޫ ސިޓީ ހިތަދޫގައި ނަރުދަމާގެ މަސައްކަތް ލަސްވަނީ މުވައްޒަފުންގެ ދަތިކަން ހުރުމުން ކަމަށް ފެނަކަ ކޯޕަރޭޝަނުން ވަނީ ބުނެފައެވެ. ފެނަކައިން ބުނެފަިއވާ ގޮތުގައި ހިތަދޫ ދެކުނު ދާއިރާގެ ގެތަކަށް ކަނެކްޝަން ގުޅައިދިނުމުގެ މަސައްކަތް ފެށި މިމަހުގެ 12އާ ހަމައަށް އެމަސައްކަތް ނިންމާލެވޭނެކަމަށެވެ. މީގެއިތުރުން ހިތަދޫ އުތުރު އަދި މެދު ދާއިރާއަށް ކަނެކްޝަން ގުޅުމުގެ މަސައްކަތް މިމަހުގެ މެދެއްހާ ތަނުގައި ފަށައި އަންނަ އޮކްޓޯބަރުމަހުގެ ކުރީކޮޅު ނިންމާލެވޭނެ ކަމަށް މަައުލޫމާތު ލިބިފައި ވެއެވެ.\nއައްޑޫސިޓީގެ ނަރުދަމާ މަސައްކަތުގެތެރެއިން މަރަދޫ، މަރަދޫ ފޭދޫ އަދި ފޭދޫގެ ނަރުދަމާގެ ހޮޅިތަށް އަދި މުޅިން އަޅައި ނުނިމޭކަމަށް ފެނަކަ ކޯޕަރޭޝަނާ ހަވާލާދީ އައްޑޫސިޓީ ކައުންސިލުން ބުނެއެވެ. މިހާތަނަށް އައްޑޫގައި ނިމިފައިވަނީ ހުޅުދޫ އަދި މީދޫގެ ނަރުދަމާ ނިޒާމެވެ.\nހިތަދޫގެ ރައްޔިތުންގެ ބޭސްފަރުވާގެ ކަންކަން ހަރުދަނާ ކުރުމަށް ކުރެވޭ މަސައްކަތުގެ ތެރޭގައި ހިމެނިގެން އާސަންދަ ލިބޭނެކަމުގެ ޔަގީންކަން ލިބި ރަށުގެ ހޮސްޕިޓަލުން ލިބޭ ހިދުމަތްތައް ފުޅާވުމަކީ އެރަށުގެ ރައްޔިތުންނަށް ލިބިގެންދިޔަ ވަރަށް އުފާވެރި ޚަބަރެކެވެ.\nއައްޑޫއިން އިންޑިޔާ ސިފައިން ބާލުވަ ދެއްވާ.. އެއީ އެންމެ ބޮޑަށް ބޭނުންވާކަމަކީ..\nއެންމެ ކަންބޮޑުވަނީ އައްޑޫގައި އިންޑިޔާގެ މިލްޓްރީ ބޭސް އެއް ހަދާތީ.. ކޮންމެ ނަމެއްކިޔަސްވެސް އެތަނަކީ އިންޑިޔާއަށް ދިނުން އައްޑޫ މީހުން އެދޭތަނެއް ނޫން.. އެހެންވީމާ, އެމީހުން އެތަނުންބާލުވާލަ ދެއްވާ.. މަގޭ ތާއީދު އާއިލާގެ އެންމެންގެ ތާއީދު ދާއިމަށް ތިބޭފުޅުންނާއި އެކުގައިވާނެ.. އައްޑޫގެ އެއްވެސް ދަރިޔަކު ނޭދޭ އިންޑިޔާގެ ފައުޖެއް އެރަށުގައި ޤާއިމުވެ ތިބެން.. ހަތިޔާރާއެކުވެސް އަދި ހަތިޔާރު ނެތިވެސް.. ވެރިކަން ކުރައްވާ ވެރިކަމުގައި ތިއްބަވާ.. އަހަރުމެން ބޭރުބަޔަކާޢި ހަވާލު ނުކުރައްވާ އާދޭސް މިދަންނަވަނީ.. ރައިޔަތުން ނަށްވީ ވަރަކުން މިއަދާއި ހަމަޔަށް ވެސް އެމްޑީޕީ ދިފާއުކޮށްދީފައިވާނީ.. އަދިވެސް އެކަންކުރެވޭނެ.. އެކަމަކު ޝަރުޡަކީ އިންޑިޔަނުން ބޭރުކޮށްދެއްވުން.. އާދޭސް މިދަންނަވަނީ.. އެއީ ކޮންމެ މީހަކު އެޅި ފައުނޑޭޝަނަކަށްވިޔަސް މިހަރު ވެރިކަމުގައި ތިއްބެވޭި ތިބޭފުޅުން އެންވެ މިއާދޭސް މިދަންނަވަނީ.. ﷲ އަށްޓަކައި މިއާދޭސް އަޑުއައްސަވާފައި އެމީހުން މިތަނުން ބޭރުކޮށްދެއްވާ!


مسائل الجاهلية (11) އަދި (12) ޞައްޙަ ޤިޔާސްއަށް އިންކާރުކޮށް ފާސިދު ގިޔާސްގެ މައްޗަށް ބަރޯސާވުން – ޖަމްޢިއްޔަތުއް ސަލަފް\nمسائل الجاهلية (11) އަދި (12) ޞައްޙަ ޤިޔާސްއަށް އިންކާރުކޮށް ފާސިދު ގިޔާސްގެ މައްޗަށް ބަރޯސާވުން\nތާރީޚް: 14:33 22 މެއި 2019\nއެމީހުން ދަލީލުނަގައި އުޅެނީ އަލްޤިޔާސުލް ފާސިދު އިންނެވެ. (އެބަހީ ޤިޔާސްކުރުމުގެ ޝަރުޠުތައް ހަމަނުވާ، ރަނގަޅުނޫން ޤިޔާސްކުރުމެކެވެ. ނުވަތަ އެއްގޮތްކުރުމެވެ.) އެމީހުންގެ އެފަދަ ވާހަކަތަކަށް އިޝާރާތް ކުރައްވައި މާތް ﷲ ވަޙީކުރައްވާފައިވެއެވެ. ”قَالُواْ إِنْ أَنتُمْ إِلاَّ بَشَرٌ مِّثْلُنَا“ (إبراهيم 10) މާނައި: ”އެއުރެން ބުނެތެވެ. ހަމަކަށަވަރުން ތިޔަބޭކަލުންނަކީ (ނަބީބޭކަލުންނަކީ) ހަމަ ތިމަމެންފަދަ އިންސާނުންނެވެ.“\nއެމީހުން ޤިޔާސުއް ޞަޙީޙަށް އިންކާރު ކުރެއެވެ.\nމި ބާބުގައި ހިމެނޭ މައްސަލައާއި ކުރީގެ މައްސަލަތަކާއިހުރި ގުޅުމަކީ؛ އެމީހުންނަށް އެއްޗެއްގައި ހުރި އެއްގޮތްކަމާއި ތަފާތު ވަކިކުރަން ނޭނގޭ ނޭނގުމެވެ.\n[އުޞޫލުލްފިޤުހުގެ ޢިލްމުވެރިންގެ އަރިހުގައި ޤިޔާސްގެ ދެ ބާވަތެއް ވެއެވެ. އެއްބާވަތަކީ ޤިޔާސް ޢިއްލަތެވެ. އެއީ ދެ އެއްޗެއްގައި ހުރި ގުޅުމުގެ މައްޗަށް ބިނާކޮށް އަޞްލުއެތީގައި ޘާބިތުވެފައިވާ ޙުކުމެއް އަނެކައްޗަށްވެސް ނަޤުލު ކުރުމެވެ. މިއީ ޤިޔާސުއްޞަޙީޙު އެވެ. ނުވަތަ ޞައްޙަ / ރަނގަޅު ޤިޔާސް އެވެ.\nޤިޔާސުލް ފާސިދު ނުވަތަ ޞައްޙަ ނޫން، ނުރަނގަޅު ޤިޔާސަކީ މިދެންނެވި ކަންތައްތަކުގެ ތެރެއިން ކަމެއް އުނިވެފައިވާ ޤިޔާސްއެވެ. އެފަދަ ޙާލަތެއްގައި ޤިޔާސްކޮށްގެން އެ ޙުކުމް ޘާބިތެއް ނުކުރެވޭނެއެވެ.\nމިއީ ވަރަށް ނުރައްކާތެރިކަން ބޮޑު މައްސަލައެކެވެ. އިބްނުލް ޤައްޔިމު ރަޙިމަހު ﷲ ވިދާޅުވެފައިވެއެވެ. ގިނަ މަގުފުރެދުންތަކެއްގެ ސަބަބެއްކަމުގައި ވެފައިވަނީ ޤިޔާސުލް ފާސިދެވެ. އެންމެ ފުރަތަމަ ފާސިދު ޤިޔާސަކުން ދަލީލު ނަގާފައިވަނީ އިބިލީހެވެ. އެއީ އާދަމްގެފާނަށް ސަޖިދަޖެހުމަށް މާތް ﷲ އަމުރު ކުރެއްވިހިނދުގައެވެ. އޭނާ ދެންނެވިއެވެ. ”قَالَ أَنَاْ خَيْرٌ مِّنْهُ خَلَقْتَنِي مِن نَّارٍ وَخَلَقْتَهُ مِن طِينٍ“ (الأعراف 12) މާނައީ: ”އޭނަ (އިބިލީސް) ބުންޏެވެ. ތިމަން އޭނާއަށްވުރެ (އާދަމްގެފާނަށްވުރެ) މާހެޔޮވެގެންވެއެވެ. އިބަރަސްކަލާނގެ ތިމަން ޚަލްޤުކުރެއްވީ އަލިފާނުންނެވެ. އޭނާ އުފެއްދެވީ މަށިންނެވެ.“\nއިބިލީސް ޤަބޫލުކުރީ އަލިފާން މައްޓަށްވުރެ ރަނގަޅުކަމުގައެވެ. އެހެންވީމާ އާދަމްގެފާނަށްވުރެ ހެޔޮކަންބޮޑީ އޭނާ ކަމުގައި ނިންމިއެވެ. މިއީ ފާސިދު ޤިޔާސްއެކެވެ. އެހެނީ އަލިފާނަކީ މައްޓަށްވުރެ ހެޔޮކަންބޮޑު އެއްޗެއް ނޫނެވެ. އަޞްލު އަލިފާނަށްވުރެ ރަނގަޅީ މައްޓެވެ. އަލިފާނަކީ ރޯވާ އަދި ތަކެއްޗަށް ގެއްލުންދޭ އެއްޗެކެވެ. ނަމަވެސް މައްޓަކީ އޭގައި އެއްޗެއްތި ހެދޭ، އޮށް އިންދޭ އެއްޗެކެވެ. އަދި އެއިން މީސްތަކުންނަށް ރަނގަޅު ބޭނުން ހިފޭ އެއްޗެކެވެ.\nމިތާނގައި ޤިޔާސްއަށް ބަލައިފިނަމަ އަހަރުމެންނަށް ބުނެވޭނީ އަލިފާނަށްވުރެ ހެޔޮކަންބޮޑީ މަށީގައި ކަމުގައެވެ. ނަމަވެސް މި ޙާލަތަކީ ޤިޔާސްގެ ބޭނުން ހިފަންޖެހޭ ޙާލަތެއް ނޫނެވެ. މިތާނގައި ބަރޯސާވާންޖެހޭނީ މާތް ﷲ ގެ ބަސްފުޅަށެވެ. އެކަލާނގެ ހޮއްވަވައި، އިޚްތިޔާރު ކުރައްވައި، މާތް ކުރައްވާފައިވާ ގޮތުގެ މައްޗަށެވެ. އެކަލާނގެ ކުރައްވާ ކަންތައްތަކާ ދެކޮޅު ހެދޭނޭ ފަރާތެއް ނުވެއެވެ.\nހަމައެފަދައިން މުޝްރިކުންވެސް، ރަސޫލުބޭކަލުންގެ ބަސް ދޮގުކުރުމަށްޓަކައި ޤިޔާސް އަށް ބަރޯސާވިއެވެ. އެމީހުން ބުންޏެވެ. ”قَالُواْ إِنْ أَنتُمْ إِلاَّ بَشَرٌ مِّثْلُنَا“ (إبراهيم 10) މާނައި: ”އެއުރެން ބުނެތެވެ. ހަމަކަށަވަރުން ތިޔަބޭކަލުންނަކީ (ނަބީބޭކަލުންނަކީ) ހަމަ ތިމަމެންފަދަ އިންސާނުންނެވެ.“ އެބޭކަލުން އިންސާނުންކަމުގައިވުން އެއީ އެބޭކަލުންގެ ރިސާލަތު ދޮގުކަމުގެ ދަލީލެއްކަމުގައި އެމީހުން ހެދިއެވެ. އެމީހުން ދެކޭގޮތުގައި ރަސޫލުކަމާއިގެން އިންސާނަކު ފޮނުއްވުމަކީ ވާނޭކަމެއް ނޫނެވެ.\nމިއީ ފާސިދު ޤިޔާސް އެކެވެ. އެހެނީ ތަފާތުތަކާއެކުގައި ޤިޔާސް ނުކުރެވޭނެތީއެވެ. ރަސޫލު ބޭކަލުންނަކީ މާތް ﷲ ހޮއްވަވައި މާތްކުރައްވައި، އިޚްތިޔާރު ކުރައްވާފައިވާ ބޭކަލުންނެވެ. އެހެން މީސްތަކުންގެ ތެރެއިން އެބޭކަލުން މާތް ކުރެއްވުމާއި، އެބޭކަލުންގެ ހެޔޮކަމާއި ރަނގަޅުކަން މޮޅަށް ދެނެވޮޑިގެންވާ ފަރާތަކީ އެކަލާނގެއެވެ. މާތް ﷲ ވަޙީކުރެއްވިއެވެ. ”اللَّهُ يَصْطَفِي مِنَ الْمَلائِكَةِ رُسُلاً وَمِنَ النَّاسِ إِنَّ اللَّهَ سَمِيعٌ بَصِيرٌ يَعْلَمُ مَا بَيْنَ أَيْدِيهِمْ وَمَا خَلْفَهُمْ“ (الحج 75،76) މާނައީ: ”ﷲ މަލާއިކަތުންނާއި މީސްތަކުންގެ ތެރެއިން ރަސޫލުން އިޚްތިޔާރު ކުރައްވަތެވެ. ހަމަކަށަވަރުން، ﷲ އީ މޮޅަށް އައްސަވައިވޮޑިގެންވާ، މޮޅަށް ބައްލަވާވޮޑިގެންވާ ރަސްކަލާނގެއެވެ. އެއުރެންގެ ކުރިމަތީގައި ވާހާކަމަކާއި އެއުރެންގެ ފަހަތުގައި ވާހާކަމެއް އެކަލާނގެ ދެނެވޮޑިގެންވެތެވެ.“\nއެހެންވީމާ އެބައިމީހުންނާއި އެރަސޫލު ބޭކަލުންގެ ދެމެދުގައި ހިނގާދިޔަ ވާހަކަތައް މާތް ﷲ ވަނީ މިފަދައިން ބަޔާންކޮށްދެއްވާފައެވެ. ”قَالَتْ رُسُلُهُمْ أَفِي اللّهِ شَكٌّ فَاطِرِ السَّمَاوَاتِ وَالأَرْضِ يَدْعُوكُمْ لِيَغْفِرَ لَكُم مِّن ذُنُوبِكُمْ وَيُؤَخِّرَكُمْ إِلَى أَجَلٍ مُّسَـمًّى قَالُواْ إِنْ أَنتُمْ إِلاَّ بَشَرٌ مِّثْلُنَا تُرِيدُونَ أَن تَصُدُّونَا عَمَّا كَانَ يَعْبُدُ آبَآؤُنَا فَأْتُونَا بِسُلْطَانٍ مُّبِينٍ“ (إبراهيم 10) މާނައީ: ”އެއުރެންގެ ރަސޫލުން ވިދާޅުވިއެވެ. އިސްވެދިޔަ މިސާލަކާނުލައި އުޑުތަކާއިބިން އުފެއްދެވި ﷲ އާމެދު، ޝައްކެއް ވޭހެއްޔެވެ؟ އެކަލާނގެ ތިޔަބައިމީހުންނަށް ގޮވައިލައްވަނީ، ތިޔަބައިމީހުންނަށް ތިޔަބައިމީހުންގެ ފާފަތައް ފުއްސަވައިދެއްވުމަށާއި، ކަނޑައެޅިގެންވާ މުއްދަތަކަށް ތިޔަބައިމީހުން ފަސްކުރެއްވުމަށްޓަކައެވެ. އެއުރެން ދެންނެވިއެވެ. ތިމަންމެންކަހަލަ އިންސާނުންކަމުގައި މެނުވީ ތިޔަބޭކަލުން ނުވަމުއެވެ. ތިޔަބޭކަލުން އެދިވަޑައިގަންނަވަނީ، ތިމަންމެންގެ ކާބަފައިން އަޅުކަންކޮށް އުޅުނު ތަކެތިން ތިމަންމެން ދުރުކުރެއްވުމަށެވެ. ފަހެ، ބަޔާންވެގެންވާ ޙުއްޖަތެއް ތިމަންމެންނަށް ތިޔަބޭކަލުން ގެނެސްދެއްވަ ބައްލަވާށެވެ!“\nމާތް ﷲ ގެ ޙިކުމަތްވަންތަކަމުން އިންސާނުންގެ ތެރެއަށް އެކަލާނގެ ރިސާލަތާއިގެން ވަޑައިގަންނަވާ ބޭކަލުންކަމުގައި މާތް ﷲ ލައްވާފައިވަނީވެސް ހަމަ އެފަދަ އިންސާނުންނެވެ.\nމާތް ﷲ ވަޙީކުރައްވާފައިވެއެވެ. ”قُلْ لَوْ كَانَ فِي الْأَرْضِ مَلائِكَةٌ يَمْشُونَ مُطْمَئِنِّينَ لَنَزَّلْنَا عَلَيْهِمْ مِنَ السَّمَاءِ مَلَكاً رَسُولاً“ (الإسراء 95) މާނައީ: ”ކަލޭގެފާނު ވިދާޅުވާށެވެ! ބިމުގައި ހިންގަވައި، ހަމަޖެހިވަޑައިގެންއުޅުއްވަނީ މަލާއިކަތުން ކަމުގައިވީނަމަ، އެބޭކަލުންގެ ގާތަށް ރަސޫލަކު ކަމުގައި ތިމަންރަސްކަލާނގެ ފޮނުއްވީހީ އުޑުން މަލާއިކަތެކެވެ.“ ]


Bidheysee hamanujehun thakah zinmaa vaan jeheynee sarukaaru: Adhurey\nބިދޭސީ ހަމަނުޖެހުންތަކަށް ޒިންމާވާން ޖެހޭނީ ސަރުކާރު: އަދުރޭ\nޕީއެންސީގެ ނައިބްރައީސް އަބްދުއްރަހީމް އަބްދުﷲ\nބިދޭސީން ހިންގަމުންދާ ހަމަނުޖެހުންތަކަށް ޒިންމާ ނަގަން ޖެހޭނީ ސަރުކާރުން ކަމަށް ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެ އެވެ.\nމުސާރަ ނުދޭ މައްސަލާގައި ބިދޭސީން ސިލްސިލާކޮށް މުޒާހަރާތައް ކުރަން ފަށާފައި ވެއެވެ. އަދި މި މުޒާހަރާތައް ކޮންޓްރޯލްކޮށް ހުއްޓުވަން ދާ ފުލުހުންނާއި ކުރިމަތިލާ ހަމަލާދީ ފުލުހުންގެ ވެހިކަލްތަކަށް ވެސް ދަނީ ގެއްލުން ދެމުންނެވެ.\nމިކަމާ ގުޅިގެން އަދުރޭ ކުރެއްވި ޓްވީޓެއްގައި ވިދާޅުވީ ބިދޭސީ ބަޔަކު ދިވެހި ފަސްގަނޑުގައި ދިވެހިންނާއި ދެކޮޅަށް މުޒާހަރާކޮށް، ފުލުހުންނަށް އަނިޔާކޮށް ދައުލަތުގެ މުދަލަށް ގެއްލުން ދިނުމަކީ ބަލައިގަނެވޭނެ ކަމެއް ނޫން ކަމަށެވެ. އަދި މިއީ ނުރައްކާތެރި ބިރުވެރި ކަމެއް ކަމަށާއި މިކަމުގެ ޒިންމާ މި ސަރުކާރުން ނަގަން ޖެހޭނެ ކަމަށެވެ.\nބ. ބޮޑުފިނޮޅުގައި މަސައްކަތް ކުރާ 198 ބިދޭސީންނަށް މުސާރަ ނުދޭތާ ހަ މަސް ވުމުން އެ މީހުން ވަނީ އެ ރަށުގައި ތިބި ދިވެހިން ރަހީނުކޮށް، އެކަން ހުއްޓުވަން އައި ފުލުހުންނާ ކުރިމަތިލާ ހަމަނުޖެހުން ހިންގައިފަ އެވެ.\nމީގެ އިތުރުން އިއްޔެ ހުޅުމާލޭގައި ވަނީ އައިލެންޑް އެކްސްޕާޓް ކުންފުނީގެ ބިދޭސީ މުވައްޒަފުންތަކެއް ވަނީ މުޒާހަރާކޮށް، އެކަން ކޮންޓްރޯލް ކުރަން ދިޔަ ފުލުހުންތަކަށް ޖިސްމާނީ އަނިޔާ ލިބޭ ފަދަ ގޮތަކަށް ކުރިމަތިލާފަ އެވެ. ބައެއް ފުލުހުންނަށް އަނިޔާވުމުގެ އިތުރުން ވެހިކަލަށް ގެއްލުންވެފައިވެސް ވެއެވެ. މި ބިދޭސީންތައް މީގެ ކުރިންވެސް ވަނީ ހުޅުމާލޭގައި މުޒާހަރާކޮށްފައެވެ. ނަމަވެސް އެ މުޒާހަރާގައި ހަމަނުޖެހުމެއް ހުނގާފަ އެއް ނުވެ އެވެ.\nމޯލްޑިވްސް ޕޮލިސް ސާވިސް އަބްދުއްރަހީމް އަބްދުﷲ ބިދޭސީން + މުޒާހަރާ\nބިދޭސީންގެ އެއްވުމެއް ފުލުުހުން ރޫޅާލައިފި\nބިދޭސީ ހަމަނުޖެހުން: 22 މީހަކު ހައްޔަރުކޮށްފި


REPORT: Aniyaa ge hageegee thajuribaa thakakun anhenunge haalathu | Mihaaru\nރާއްޖޭގައި ކޮންމެ ފަސް އަންހެނަކުން އެކަކީ ހަޔާތުގެ ބައިވެރިޔާގެ ފަރާތުން އަނިޔާ ތަޖުރިބާކުރާ މީހެއް ކަމަށް ތަފާސްހިސާބުން ދައްކާ.\nއަނިޔާގެ ހަގީގީ ތަޖުރިބާތަކަކުން އަންހެނުންގެ ހާލަތު\n15 ޑިސެމްބަރ 2017 - 07:409comments\nރާއްޖޭގައި ކޮންމެ ތިން އަންހެނަކުން އެކަކަށް އަނިޔާއާ ކުރިމަތިލާން ޖެހޭ އިރު ގެވެށި އަނިޔާ ހުއްޓުވުން ވެފައިވަނީ އުނދަގޫ ކަމަކަށެވެ. ގެވެށި ގުޅުމުގެ ތެރެއިން ނުވަތަ އާއިލާގެ ކޮންމެވެސް މީހެއްގެ ފަރާތުން ކުރިމަތިވާ ޖިސްމާނީ، ޖިންސީ، ނަފްސާނީ އަދި ބަހުގެ އަނިޔާތައް ތަހައްމަލްކުރާ މީހުންނަށް ކުރިމަތިވާ ހުރަސްތައް ގިނަ އެވެ. އެފަދަ ބައެއް މީހުންގެ ވާހަކަތަކުން އެނގޭ ގޮތުގައި އެކި ކަހަލަ މަޖުބޫރީ ހާލަތްތަކާއި އާއްމުކޮށް މީހުން ދެކޭ ގޮތްތަކުގެ ސަބަބުން އަނިޔާ އިން މިންޖުވުމުގެ ދޮރު ބަންދުވެ އެވެ.\nއަންހެނުންނަށާއި އަންހެންކުދިންނަށް ކުރާ އަނިޔާ ނައްތާލަން ވަކާލާތުކުރުމަށް ނޮވެމްބަރު 25 އިން ޑިސެމްބަރު 10 އަށް ދުނިޔޭގެ ފެންވަރުގައި އދ އިން ފާހަގަކުރާ 16 ދުވަހުގެ ކެމްޕެއިންގައި، ރާއްޖޭގެ އަމިއްލަ ޖަމިއްޔާއެއް ކަމަށްވާ އުތެމަ އިން މި އަހަރު ވަނީ އަނިޔާގައި ފަސް ދިވެއްސެއްގެ ތަޖުރިބާ ވީޑިއޯ ސްޕޮޓްތަކެއްގައި ގެނެސްދީފަ އެވެ. ޚިޔާލީ ނަންތަކެއް ބޭނުންކޮށްގެން ނެރޭޝަންތަކަކުން ކިޔައިދީފައިވާ ހަގީގީ ހާދިސާތަކުގައި، މައިންބަފައިންނާއި ފިރިންގެ ފަރާތުން އަނިޔާ ލިބެމުންދާ އަންހެންކުދިންނާއި އަންހެނުންގެ ޝުއޫރުތައް ހިމަނާފައިވެ އެވެ.\nމިހާރު ބޮޑުވެފައިވާ ތިން ދަރިން ތިބި ފާތުމާމަނިކެ އަށް، ފިރިމީހާ ރިޔާޒް ކިތަންމެ ވަރަކަށް އަނިޔާކުރިޔަސް، އޭނާގެ ކިބައިން ސަލާމަތްވެވޭނެ ގޮތެއް ފެންނާކަށް ނެތެވެ. ފާތުމާމަނިކެ ކިޔައިދީފައިވާ ގޮތުގައި ރަށުގައި އެ ދެމަފިރިންގެ ކައިވެނި މިހާތަނަށް "ކިތަންމެހާ ވެސް އުފާވެރި" އެވެ؛ އެކަމަކު ރިޔާޒްގެ އުޅުމަށް އައި ކުއްލި ބަދަލަކާ އެކު "އޭނާގެ ޖިންސީ އެދުން ފުއްދުމުގައި އަހަންނަށް ބޮޑެތި އަނިޔާ ލިބޭ ގޮތަށް ވެސް އަމަލުކުރަން ފަށައިފި" އެވެ. އެ އަނިޔާތަކުގެ ސަބަބުން ގައިގައި އަޅާ ވޭންތަކަށް ކެތްނުކުރެވޭ ފަހަރުތަކުގައި ޑޮކްޓަރަށް ދައްކަން ދިޔަޔަސް، ރިޔާޒު އޭނާއާ އެކީގައި ދާތީ، ޑޮކްޓަރަށް ހަގީގަތް ކިޔައިދޭން ފާތުމާމަނިކެއަކަށް ނުކެރެ އެވެ. އަދި އޭނާ އަށް ކުރެވެނީ ހެދޭނެ ގޮތެއް ނެތް ކަމުގެ އިހުސާސެވެ.\n"އަހަންނަކީ ވަންނާނެ އިތުރު ތަނެއް ވެސް ހުރި މީހެއް ނޫން. އެހެންވެ އޮތް ގޮތަކީ މިކަން ތަހައްމަލުކޮށްގެން ހުރުން. މި އުމުރުގައި، 25 އަހަރު ވީ ކައިވެއްޏެއް ރޫޅާލައިގެން އަހަރެން ވަކި ދާނީ ކޮން ތާކަށް؟" ފާތުމާމަނިކެގެ ޝުއޫރަކީ މި އެވެ.\nއުތެމަ އިން ފާހަގަކުރާ ގޮތުގައި ރާއްޖޭގައި ކޮންމެ ފަސް އަންހެނަކުން އެކަކީ ހަޔާތުގެ ބައިވެރިޔާގެ ފަރާތުން އަނިޔާ ތަޖުރިބާކުރާ މީހެއް ކަމަށް ތަފާސްހިސާބުން ދައްކާ އިރު، އޭގެ 35.5 ޕަސެންޓް މީހުންގެ ހަށިގަނޑު، އަނިޔާގެ ހާދިސާއެއްގެ ސަބަބުން، ޒަޚަމްވި އެވެ. އަދި އެފަދަ އަނިޔާ ތަޖުރިބާ ކޮށްފައިވާ މީހުންގެ ގާތްގަނޑަކަށް ދެބައިކުޅަ އެއްބައި ރިޕޯޓްކޮށްފައި ވަނީ އެ މީހުންގެ ޒަޚަމްތައް ސީރިއަސް ކަމަށެވެ. އޭގެ ތެރޭގައި ކަށީގައި ރެނދުލުމާއި ތަންތަން ބިނދުމާއި އެތެރެހަށި ޒަޚަމްވުން ފަދަ އަނިޔާތައް ހިމެނެ އެވެ. އެކަމަކު ވެސް، އަނިޔާ ތަޖުރިބާ ކުރާ މީހުންގެ 39 ޕަސެންޓް ބުނެފައިވަނީ އެއްވެސް މީހަކާ އަނިޔާގެ ވާހަކަ ހިއްސާ ނުކުރާ ކަމަށެވެ.\nބައްޕަގެ އަނިޔާތައް ތަހައްމަލްކުރަމުން ގޮސް ގޮތް ހުސްވެގެން ބައެއް ފަހަރު، އަމިއްލަ އަށް މަރުވުމުގެ ޚިޔާލުތަކުގެ ތެރެއަށް ގެނބިގެންދާ 16 އަހަރުގެ އިނާޔާ އެންމެ ފަހުން ގެއިން ނުކުމެގެން ދިޔައީ އެވެ. "ނުވަ މީހުން އެއް ކޮޓަރިއެއްގައި ދިރިއުޅެމުން އަންނަ އިރު ލޯ މަރާލައިގެން ނިދަން އޮންނަން ނުކެރޭ" އަންހެންކުއްޖާ އޭނާގެ ބައްޕަ އަށް ފިލީ ގޭގައި އުޅެވޭ ވަރު ނުވެގެން ކަމަށް ވިޔަސް މީހުންގެ ތެރޭގައި އޭނާ ވެގެންދިޔައީ "ވިޔާނުދާ، އެއްވެސް ގޮތެއް ފޮތެއް ނެތް ކުއްޖަކަށެ"ވެ.\nއައިޝާ އާއި އަހުމަދު ކައިވެނިކުރީ ގޭތެރޭގެ މަސައްކަތްތައް ދެ މީހުން ބަހާލައިގެން ކުރަން އެއްބަސްވެގެންނެވެ. އެކަމަކު ކައިވެންޏަށް ފަހު ކަންވީ އެހެނެއް ނޫނެވެ. ދެ މީހުންގެ ތެރެއިން އާމްދަނީ ހޯދަން މަސައްކަތްކުރަނީ އައިޝާ އެކަނި ކަމަށް ވިޔަސް ގޭގެ އެހެން ހުރިހާ ކަމެއް ވެސް ކުރަން ޖެހެނީ އޭނާ އަށެވެ. ނުވިތާކަށް، ވަޒީފާގައި އުޅެމުން ގަޑިންގަޑި އަށް ކާންހަދާ ނުދެވޭތީ ފިރިމީހާ އަބަދު މައްސަލަ ޖައްސަ އެވެ. އަދި ކާން ހަދައިދިނަސް، "ތީ ކޯއްޗެއްހޭ ކިޔާ ސިންކަށް ތަށި އެއްލާލާ ފަހަރު މަދެއް ނޫނެ"ވެ. ފިރިމީހާ ކިޔާ އެއްޗެއްސާ ހެދި، އައިޝާ އަށް އަމިއްލަ އަށް ވެސް، ކުށްވެރިޔަކީ އޭނާ ކަމުގެ އިހުސާސްކުރެވެ އެވެ. އަދި އަހުމަދު "ރުޅިނައިސް ހުންނަ އިރުތަކުގައި ވަރަށް ރަނގަޅު" ވީމަ އާއި މީހުން އޭނާއާ މެދު ދެކޭނެ ގޮތް ހިތަށްއަރާފައި ވަރިވާން އައިޝާ ފަސްޖެހެ އެވެ.\n"ގޭތެރެ ހަޑިވީމަ ވެސް ގޯސްވަނީ އަހަރެން. އަހަރެން ވަރުގެ ވިޔާނުދާ އަތްބެއް ނުދެކޭ ކަމަށް އަހުމަދު ބުނޭ. އަދި އެއީ ތެދެކޭ ވެސް ބައެއް ފަހަރު ހިތަށްއަރާ،" އައިޝާގެ އިހުސާސްތައް ހުރި ގޮތަކީ މި އެވެ.\n"އަހުމަދުގެ އުޅުން މިގޮތަށް ހުއްޓަސް އޭނާ ރުޅިނައިސް ހުންނަ އިރުތަކުގައި ވަރަށް ރަނގަޅު. މާ ގެނެސްދޭނެ. އަދި ރުޅި އައިސްގެން ކުރާ ކަންތަކަށް މާފަށް ވެސް އެދޭނެ. އަހަރެން ވެސް އަހުމަދު ދެކެ ލޯބިވާތީ މާފުނުކޮށް ނުހުރެވޭ. އެހެންވެ ވަރިވާން ވެސް ހިތަށްނާރަނީ. ވަރި ވިޔަސް މީހުން ބުނާނެ އަހަންނަށް ރަނގަޅު އަތްބަކަށް ނުވެވުނީމައޭ ކައިވެނި ރޫޅުނީ."\nއުފާވެރި ހަޔާތަކަށް ރުގިއްޔާ އަށް ވެސް އޮތް ހުރަހަކީ މީހުން ދެކޭ ގޮތެވެ. ފިރިމީހާ ކިޔާ ހުތުރު އެއްޗެހި ތަހައްމަލްކޮށްލައިގެން އޭނާ ހުންނަނީ "ވަރިވުމަކީ އަހަރެންގެ އާއިލާއިން ވެސް އަދި މުޖުތަމައު އިން ވެސް ބަލައިގަންނަ ކަމަކަށް ނުވާތީ" އެވެ. ކައިވެންޏަށް ދެ އަހަރު ވީ އިރު ވެސް އަލީ އެއްވެސް މަސައްކަތެއް ނުކުރެ އެވެ. ރުގިއްޔާ ގިނަ ވަގުތު އުޅެން ޖެހެނީ އާމްދަނީ ހޯދުމުގަ އެވެ. ދެ މީހުންގެ ދެމެދުގައި މައްސަލަ ޖެހެން ފެށީ އެކަމާ ހެދި އެވެ.\n"އަލީ އަބަދު މިހާރު ކިޔަނީ ދަރިއެއް ހޯދާ ވާހަކަ. މިކަމަށް އަހަރެން އިންކާރު ކުރިން. އެއީ އަހަރެން ބޭނުންވަނީ ފުރަތަމަ ލާރި އެއްކުރަން،" ރުގިއްޔާގެ ވިސްނުމަކީ މި އެވެ.\n"އޭނާގެ އުޅުން ވަރަށް ބޮޑަށް ބަދަލުވެ، އަހަރެން ދެކެ އަބަދު ހުންނަނީ ރުޅިއައިސްފައި. ވަރަށް ހުތުރުކޮށް އަހަންނާ ދިމާލަށް އެއްޗެހި ކިޔަން ވެސް ފަށައިފި...މި ހުރިހާ އެއްޗެއް ކީ ނަމަވެސް އަހަރެން އެކަން ތަހައްމަލުކޮށްގެން މި ހުންނަނީ."\nވަރަށް ހިތްވަރުކޮށް ކިޔަވައިގެން އޯލެވެލް އިން ރަނގަޅު ނަތީޖާއެއް ހޯދި 17 އަހަރުގެ ފާތިމަތު ގަސްދުކޮށްގެން ހުރީ ސައިކޮލޮޖީގެ ދާއިރާ އިން ކުރިއަށްދާށެވެ. އެކަމަކު އޭނާގެ މައިންބަފައިން ބޭނުންވީ އަތްމަތި ތަނަވަސް، އުމުރުން 40 އަހަރުގެ މީހަކާ ތިން އަތްބަށް އޭނާ ދެވާށެވެ. "އެ މީހާއާ ނީންނަންވެގެން ރޮއެ އާދޭސް ކުރިޔަސް"، "އަންހެން ކުއްޖަކަށް ވީތީވެ، މީހަކާ ނީނދެ ހުންނާކަށް" ފާތިމަތުގެ މައިންބަފައިން "ހަމަ ހިލާ އެއްބަހެއް ނުވި" އެވެ. އެންމެ ފަހުން، އެކަމުން ސަލާމަތްވާން ފާތިމަތު ވަނީ އޭނާއާ އެއް އުމުރެއްގެ ކުއްޖަކާ އިންނަން އެއްބަސްވެފަ އެވެ. އެކަމަކު އެއީ ވެސް އޭނާގެ ހަގީގީ ރުހުމެއް އޮތް ކައިވެންޏެއް ނޫނެވެ.\n"އެއް ކައިވެނިން ސަލާމަތްވާން ވެގެން އެހެން ކައިވެންޏެއް ކުރީ. ހަގީގަތަކީ މިއީ،" ފާތިމަތު ބުނެފައިވެ އެވެ.\nމި ހާދިސާތައް ކިޔައިދެމުން އުތެމަ އިން ފާހަގަކޮށްފައިވާ ގޮތުގައި "ކޮންމެ އިންސާނަކީ ވެސް ޖިންސުގެ ތަފާތުކުރުމެއް ނެތި އިންސާނީ ކަރާމާތް ލިބިގެންވާ" މީހެކެވެ.\n"މާތްވެގެންވާ އިސްލާމްދީނުގައި އިންސާނާއަށް މަގުދައްކަވާފައިވަނީ ސުލްހަވެރިކަމާއި އަމާންކަމާއި އެކުވެރިކަމާއި އޯގާތެރިކަމާއި ކުލުނުވެރިކަމާއި އަދި އިންސާފުވެރިކަމުގެ މަތީގައި ދެމިތިބުމަށް. މި އެންމެހާ ސިފަތަކަކީ އަނިޔާވެރިކަމާ ދިމާ އިދިކޮޅު ސިފަތަކެއް،" ފޭސްބުކް ޕޯސްޓެއްގައި އެ ޖަމިއްޔާ އިން ބުނެފައިވެ އެވެ.\n"އެހެންކަމުން އުފެދޭ ސުވާލަކީ ދިވެހި މުޖުތަމައުގައި މިފަދަ އަނިޔާވެރި، ލާއިންސާނީ އަމަލުތައް އަށަގަންނަމުންދަނީ ކީއްވެބާއޭ؟"\nއުތެމަގެ ވީޑިއޯ ސްޕޮޓްތަކުގެ ތެރެއިން ސްޕޮޓެއް\nއިތުރު ލިޔުންތައް އަންހެނުން އަންހެނުންގެ ހައްގުތައް ވަކި ޖިންސަކަށްވީތީ އަނިިޔާކުރުން ޖިންސީ އަނިޔާ\nޖިންސީ ފުރައްސާރަކުރި މައްސަލަ ފުރަތަމަ ނުބެލި!\nކޮލަމް: އަންހެނުންގެ ހައްގު، ފިރިހެނުންގެ ޒިންމާ